Εκδηλώσεις Δήμου Αλεξανδρούπολης

«Η ιστορία του σπασμένου καθρέφτη» του Ανδρέα Φλουράκη
2025-05-17 19:30 - 20:45, 2025-05-18 19:30 - 20:45 (Europe/Helsinki) | Αποθήκη Νο3 – Λιμάνι
Σπουδή σε μια ιστορία με όμορφο τέλος, που μιλά για τη φιλία, την διαφορετικότητα, την αγάπη, την οικολογική συνείδηση
από τη θεατρική ομάδα του ΤΕΕΠΗ «Κιβωτός Ονείρου»

BADMINDON HELLAS OPEN 30+
2025-05-18 09:00 - 21:00 | Δημοτικό Κλειστό Γυμναστήριο «Μ. Παρασκευόπουλος»
Συνδιοργάνωση του Δήμου Αλεξανδρούπολης σε συνεργασία με τον σύλλογο ΜΓΣ ΕΘΝΙΚΟΣ ΑΛΕΞΑΝΔΡΟΥΠΟΛΗΣ αγώνων Αντιπτέρισης, με συμμετοχή περίπου 100 αθλητών ηλικίας 30+ από την Ελλάδα και το εξωτερικό. Η διοργάνωση θα συμβάλει στην εδραίωση του αθλήματος στην πόλη μας και θα αποτελέσει προσφιλή προορισμό για τον κόσμο που ασχολείται με το άθλημα της Αντιπτέρισης

3ο Συνέδριο τοπικής Ιστορίας Αleξandroupolis Encomium (Αλεξανδρούπολης Εγκώμιο)
2025-05-18 10:30 - 12:30 | Αποθήκη Νο2 – Λιμάνι
Στιγμιότυπα και άνθρωποι που μετα-σχημάτισαν την πορεία της Αλεξανδρούπολης
3ο Συνέδριο τοπικής Ιστορίας Αleξandroupolis Encomium (Αλεξανδρούπολης Εγκώμιο)
από την Ένωση Θρακών & Εργαστήριο Λαογραφίας και Κοινωνικής Ανθρωπολογίας του Τμήματος Ιστορίας και Εθνολογίας του ΔΠΘ
Παρασκευή 16 Μαΐου 2025 18:00 – 21.00 Έναρξη
Σάββατο 17 Μαΐου 2025 10.00 – 12.30 και 18.00 – 20.30
Κυριακή 18 Μαΐου 2025, στις 10.30 – 12:30

Σπουδές χωρίς Σύνορα "Ξεκίνα από το Computer Action - Φτάσε στο Columbia"
2025-05-18 18:00 - 19:00 | Online event
Δίνεται πλέον η δυνατότητα στα παιδιά του Έβρου για 2πλάσιες πιθανότητες εισαγωγής στα μεγαλύτερα και καλύτερα Πανεπιστήμια της Ευρώπης καθώς και της Αμερικής και 3πλάσιες πιθανότητες για υποτροφία!!! Η νέα συνεργασία του Computer Action με το Columbia School (https://columbiaschool.com/) της HGS, παρέχει τη δυνατότητα για το Διεθνές Απολυτήριο (https://www.canva.com/design/DAGkIeJGoWw/HZVOTWcWADQoe8iNMUSuNw/view?utm_content=DAGkIeJGoWw&utm_campaign=designshare&utm_medium=link2&utm_source=uniquelinks&utlId=h843f234eab) και αφορά όλους τους γονείς που έχουν παιδιά από τη Β’ Γυμνασίου και άνω!!!
Για να μπορέσετε να λάβετε το link για την ενημέρωση και να μιλήσετε με τον Ελληνοαμερικάνο εκπρόσωπο των Columbia Schools παρακαλούμε συμπληρώστε την παρακάτω φόρμα: https://docs.google.com/forms/d/13gUNrmadmQwmP1-G_ZKHNXe2mlwDR0BtqcSPOZ69V9o.
24-5-2025 Θα έχετε την ευκαιρία να δείτε απο κοντά τον υπεύθυνο προγράμματος κ. Καλλόφωνο Χάρη.

"Ο Καραγκιόζης απελευθερωτής" & "Ο Καραγκιόζης στο κυνήγι της Αρμονίας συναντάει τον Ορφέα"
2025-05-18 20:00 - 21:00 | Πάρκο επί της οδού Ποιμενίδη, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, 68100, Greece
από το Μικρό Διάκοσμο και το Θρακικό Θέατρο Σκιών του Γιάννη Βουλτσίδη και της Γεωργίας Γιαννοπούλου, με ζωντανή μουσική.
Καλλιτέχνες: τρίχορδο – τραγούδι – κρουστά: Γιάννης Βουλτσίδης, σαντούρι: Γεωργία Γιαννοπούλου.

«Η φλόγα της μνήμης– Τα παιδιά αφηγούνται»
2025-05-19 19:00 - 20:15 | Αποθήκη Νο2 – Λιμάνι
Ιστορικο-αφηγηματική παρουσίαση με τίτλο “Η Φλόγα της Μνήμης –Τα παιδιά αφηγούνται”, πλαισιωμένη από ποιήματα, χορωδία και οπτικό υλικό.
Μετά το πέρας της εκδήλωσης, ακολουθεί λαμπαδηφορία με όλους τους παρευρισκόμενους, από την αποθήκη νο2 μέχρι το μνημείο των αγωνιστών του Πόντου.
Διοργανώνουν:

οι Ποντιακοί – Πολιτιστικοί Σύλλογοι του Δήμου Αλεξανδρούπολης
o Μορφωτικός Σύλλογος Ποντίων Νομού Έβρου “ΑΛΕΞΙΟΣ ΚΟΜΝΗΝΟΣ”
o Ποντιακός Σύλλογος Δωρικού “ΑΚΡΙΤΕΣ ΚΟΜΝΗΝΟΙ”
o Πολιτιστικός Σύλλογος Νίψας
o Πολιτιστικός Μορφωτικός Σύλλογος Παλαγίας “Ο ΜΕΓΑΣ ΑΛΕΞΑΝΔΡΟΣ”,
o Πολιτιστικός Σύλλογος Πεύκων “ΟΙ ΡΙΖΕΣ”
o Πολιτιστικός Ποντιακός Σύλλογος Αετοχωρίου “Η ΣΑΝΤΑ”
o Σύλλογος Ποντίων Φερών “ΠΑΝΑΓΙΑ ΣΟΥΜΕΛΑ” και
o Πολιτιστικός Σύλλογος Ν. Χηλής “ΑΓΙΟΣ ΓΕΩΡΓΙΟΣ”

Προλαμβάνεται ο καρκίνος;
2025-05-21 19:00 - 21:00 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Η διοργάνωση πραγματοποιείται σε συνεργασία με:
την Ιερά Μητρόπολη Αλεξανδρούπολης
την Ογκολογική Κλινική του Π.Γ.Ν.Α.
την Αιματολογική Κλινική του Π.Γ.Ν.Α.
τον Σύλλογο Καρκινοπαθών και Φίλων Ν. Έβρου «ΣυνεχίΖΩ»
και τον αθλητικό φορέα «ΔΡΟΜΕΑΣ Θράκης».

Συντονιστής ο πρόεδρος του ιατρικού συλλόγου Αλεξανδρούπολης Χρήστος Χατζηπαπάς
Κύριοι ομιλητές της εκδήλωσης θα είναι:
· Δρ. Δημήτριος Ματθαίος
Αναπληρωτής Καθηγητής Κλινικής Ογκολογίας
Τμήμα Ιατρικής, Δημοκρίτειο Πανεπιστήμιο Θράκης
Θέμα ομιλίας: Αντικαρκινική διατροφή
· κα. Μαρία Μπαλτζή
Καθηγήτρια Φυσικής Αγωγής, MSc, PhDc, ΣΕΦΑΑΕ Δ.Π.Θ.
«Η σημασία της διεπιστημονικής αντιμετώπισης στη θεραπεία του καρκίνου: Ο ρόλος της άσκησης»
· Παλαιολόγου Χριστίνα
Ψυχολόγος, Πρόεδρος του συλλόγου «ΣυνεχίΖΩ»
Θέμα ομιλίας : Η σχέση του ογκολογικού ασθενή με τον ιατρό του
Σχολιάζει ο κ. Ιωάννης Κοτσιανίδης, Καθηγητής Αιματολογίας Δ.Π.Θ , Δ/ντης Αιματολογικής κλινικής του ΠΓΝΑ.

________________________________

Πανελλήγνιο Πρωτάθλημα Παραμπάντμιντον
2025-05-23 14:00 - 22:00, 2025-05-24 09:00 - 21:00 | Δημοτικό Κλειστό Γυμναστήριο «Μ. Παρασκευόπουλος»
Συνδιοργάνωση του Δήμου Αλεξανδρούπολης σε συνεργασία με την Εθνική Αθλητική Ομοσπονδία Ατόμων με Αναπηρίες. Ο Δήμος Αλεξανδρούπολης όλα τα προηγούμενα χρόνια, έτσι και φέτος, συνδιοργανώνει και υποστηρίζει με μεγάλη επιτυχία αθλητικές δράσεις στις οποίες συμμετέχουν ΑμΕΑ, δείχνοντας με αυτόν τον τρόπο την ευαισθητοποίηση και το κοινωνικό του πρόσωπο.

6ο Χορωδιακό Φεστιβάλ
2025-05-23 19:30 - 21:00 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Στο φεστιβάλ θα συμμετάσχουν οι χορωδίες:

Έντεχνη Χορωδία «Αθανασίου Χριστοπούλου» Καστοριάς
Μουσικός Πολιτιστικός Σύλλογος «Απόλλων» Ορεστιάδας
Μικτή Χορωδία Συλλόγου Φίλων Μουσικής Καβάλας
Μικτή Χορωδία Δήμου Δράμας
Πολυφωνική Χορωδία Ιστορικού Μουσείου Αλεξανδρούπολης

Βιβλιοπαρουσίαση του βιβλίου της Μαριάνθης Φ. Παλάζης «Αρχιγένεια Εκπαιδευτήρια Γυναικεία διδασκαλική κινητικότητα και κοινωνικότητα 1857-1922»
2025-05-24 19:00 - 21:00 | Εθνολογικό μουσείο Θράκης, 14ης Μαΐου 63, Αλεξανδρούπολη, Greece

Άφησέ με νά ’ρθω μαζί σου...
2025-05-24 20:30 - 22:00, 2025-05-25 20:30 - 22:00 | Αποθήκη Νο3 – Λιμάνι
Ιστορίες των Τσέχοφ, Κοκτό και Ρίτσου από την θεατρική ομάδα του Συλλόγου Καρκινοπαθών & Φίλων Νομού Έβρου «ΣυνεχίΖΩ»

Γρίφοι των Δρόμων
2025-05-25 11:00 - 18:00 | Αλεξανδρούπολη, Αλεξανδρούπολη, Greece
Οι Γρίφοι των Δρόμων είναι ένα σύνολο δοκιμασιών επίλυσης γρίφων και ταυτόχρονα περιπλάνησης στους δρόμους της πόλης. Σε κάθε βήμα της εξερεύνησης, σας δίνεται ένας γρίφος, που σας οδηγεί σε συγκεκριμένο σημείο της πόλης. Εκεί θα βρείτε τα απαραίτητα στοιχεία για να τον λύσετε και έτσι να περάσετε στο επόμενο στάδιο. Μπορείτε να λύσετε όλους τους γρίφους και να φτάσετε στο τέλος της εξερεύνησης;
Για να συμμετάσχετε, μπείτε στο terra-enigma.com και δείτε την εφαρμογή. Εκεί μπορείτε να λύσετε τη Δοκιμαστική Εξερεύνηση από το σπίτι σας όποια στιγμή θέλετε, να εξοικειωθείτε με το ύφος και το στιλ των γρίφων και να προετοιμαστείτε για την εξερεύνηση της Αλεξανδρούπολης.
Την Κυριακή, 25 Μαΐου 2025 στις 11:00 π.μ. η αντίστροφη μέτρηση θα τελειώσει και ο πρώτος γρίφος για την Αλεξανδρούπολη θα είναι διαθέσιμος. Αν το επιθυμείτε, μισή ώρα πριν την έναρξη της εξερεύνησης μπορείτε να έρθετε στο πάρκο Ακαδημίας (πλατεία Εθνικής Ανεξαρτησίας), για να συναντήσετε τους διοργανωτές των Γρίφων των Δρόμων. Αν όχι, μπορείτε να ξεκινήσετε την εξερεύνηση από όποιο μέρος θέλετε. Οι γρίφοι θα είναι διαθέσιμοι στο κινητό σας, ενώ οι λύσεις τους βρίσκονται εκεί έξω, στην πόλη και στα ιδιαίτερα σημεία της.
Η πρώτη θέση θα κερδίσει ένα ηλεκτρικό πατίνι και οι επόμενες δέκα θα μοιραστούν δωροεπιταγές συνολικής αξίας 150€
Αν οι πληροφορίες, που σας δίνονται στην εφαρμογή, δεν σας καλύπτουν ή έχετε περαιτέρω ερωτήματα, μπορείτε να επικοινωνήσετε στο email info@terra-enigma.com

Δείξε μου τι τρως, για να σου πω ποιος είσαι
2025-05-26 18:00 - 20:00 | Αποθήκη Νο2 – Λιμάνι
Τελετουργικές εθιμικές τροφές στον κύκλο του χρόνου και στον κύκλο της ζωής του ανθρώπου
Διοργανώνει το 6ο Πειραματικό Γυμνάσιο Αλεξανδρούπολης, με ομιλητές τη Γαρυφαλλιά Θεοδωρίδου και τον Δημήτριο Βραχιόλογλου

Συναυλία Παραδοσιακού τραγουδιού
2025-05-27 20:30 - 22:00 | Αποθήκη Νο2 – Λιμάνι
από τον Σύλλογο Ιστορικής Μνήμης και Μουσικής Παράδοσης «Φωνές της Θράκης» και την Υψηλάντειο Χορωδία Παραδοσιακού Τραγουδιού Αγίου Νικολάου Φερών

Η γυναίκα στην όπερα του 19ου αιώνα
2025-05-28 18:00 - 19:30 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Θεατρική μαθητική εκδήλωση από το 6ο Πειραματικό Γυμνάσιο Αλεξανδρούπολης.
Η παράσταση αυτή θα αποτελέσει μία εξερεύνηση της θέσης της γυναίκας μέσα από πέντε εμβληματικές όπερες: Κάρμεν, Τραβιάτα, Νόρμα, Τόσκα, Τριστάνος και Ιζόλδη, συνδυάζοντας ιστορική αναδρομή, θεατρική αφήγηση και κοινωνικό προβληματισμό στο σήμερα. Μέσα από αυτή την αναδρομή στόχος είναι να συνδυαστεί η αισθητική μαγεία της όπερας με τον κριτικό στοχασμό πάνω στη θέση της γυναίκας, τόσο στο ιστορικό πλαίσιο του 19ου αιώνα όσο και στο σύγχρονο κόσμο. Οι μαθητές υποδυόμενοι ρόλους, τις πέντε κεντρικές ηρωίδες, συνομιλούν, παρουσιάζονται οι ιστορίες, τα διλήμματα και οι τραγικές μοίρες των γυναικών της όπερας. Η τέχνη συναντά τη ζωή, η μουσική δίνει φωνή στις σιωπές του παρελθόντος και το θέατρο γίνεται μέσο αφύπνισης κι έμπνευσης

Το παραμύθι της μουσικής
2025-05-28 19:30 - 21:00 | Αποθήκη Νο3 – Λιμάνι
Πρόκειται για μια μουσικοθεατρική παράσταση, θεμελιωμένη στη συνεργασία του Ομίλου Μουσικοθεατρικής Έκφρασης, του Ομίλου Ορχήστρας και του Ομίλου Χορωδίας του 7ου Δ.Σ. Αλεξανδρούπολης.
Η παράσταση αναδεικνύει τη σημασία της διαφορετικότητας, της συμπερίληψης και της δύναμης της μουσικής. Η κεντρική ηρωίδα, ένα κορίτσι με δυσκολία όρασης, αντιλαμβάνεται τον κόσμο μέσα από τις υπόλοιπες αισθήσεις και κυρίως μέσω της ακοής. Η ιδιαίτερη αυτή σχέση με τους ήχους την οδηγεί στην ανακάλυψη της μουσικής και στη βαθιά αγάπη για αυτήν, μέσα από ένα ευαίσθητο και συμβολικό ταξίδι.

Ιστορικό Θεατρικό «Αλεξανδρούπολις» από τους μαθητές του 3ου Δημοτικού Σχολείου Αλεξανδρούπολης
2025-05-29 19:30 - 20:30 | Αποθήκη Νο3 – Λιμάνι
Λίγα λόγια για το έργο: :Η Αλεξανδρούπολη πρωταγωνιστεί ως πόλη και παρουσιάζει την ιστορία της Θράκης από τους Ορφικούς χρόνους μέχρι την ενσωμάτωσή της στον εθνικό κορμό το 1920. Διαδραματίζονται σκηνές από τα μυθολογικά χρόνια, τον Μέγα Αλέξανδρο, τον Βασίλειο τον Β΄, την περίοδο της Τουρκοκρατίας, τη Δόμνα Βισβίζη και τη συμμετοχή της στον εθνικοαπελευθερωτικό αγώνα και τη βουλγαρική κατοχή της Θράκης. Η τελευταία και κυριότερη σκηνή του έργου είναι η απελευθέρωση του Δεδέαγατς και η υποδοχή του βασιλιά Αλεξάνδρου προς τιμή του οποίου δόθηκε στην πόλη το όνομα Αλεξανδρούπολη.
Το έργο συνέθεσαν οι δάσκαλοι Άγγελος Ποιμενίδης και Ελευθερία Νικαλαΐδου και παίχτηκε το 1955 από μαθητές και μαθήτριες του 3ου Δ.Σ. Αλεξανδρούπολης κατά την εορτή της απελευθέρωσης της Αλεξανδρούπολης

FESTIVAL ΠΕΛΑΡΓΩΝ Δακτυλίωση Πελαργών στο 1ο Δημοτικό Σχολείο Φερών
2025-05-30 10:00 - 11:00 | 1ο Δημοτικό Σχολείο Φερών
Δακτυλίωση Πελαργών στο 1ο Δημοτικό Σχολείο Φερών

FESTIVAL ΠΕΛΑΡΓΩΝ Δακτυλίωση Πελαργών στο 2ο Δημοτικό Σχολείο Φερών
2025-05-30 11:00 - 12:00 | 2ο Δημοτικό Σχολείο Φερών
Δακτυλίωση Πελαργών στο 2ο Δημοτικό Σχολείο Φερών

FESTIVAL ΠΕΛΑΡΓΩΝ Δακτυλίωση Πελαργών στο 3ο Δημοτικό Σχολείο Φερών
2025-05-30 12:00 - 13:00 | 3ο Δημοτικό Σχολείο Φερών
Δακτυλίωση Πελαργών στο 3ο Δημοτικό Σχολείο Φερών

FESTIVAL ΠΕΛΑΡΓΩΝ Δημιουργική απασχόληση παιδιών
2025-05-30 18:30 - 19:30 | ΠΟΡΟΣ
Δημιουργική απασχόληση παιδιών (Γκαλίτσιου Μαριάννα)

Έκθεση Ζωγραφικής
2025-05-30 19:00 - 22:00, 2025-05-31 19:00 - 22:00, 2025-06-01 19:00 - 22:00, 2025-06-02 19:00 - 22:00, 2025-06-03 19:00 - 22:00, 2025-06-04 19:00 - 22:00, 2025-06-05 19:00 - 22:00 | Νομαρχείο, Αλεξανδρούπολη
Θα πραγματοποιηθεί στο Νομαρχείο από 30 Μαΐου έως και 5 Ιουνίου. Η έκθεση θα παραμένει ανοιχτή από τις 7:00 το απόγευμα μέχρι και τις 10:00. Οι συμμετέχοντες είναι μέλη του τμήμα του ζωγραφικής του Πολιτιστικού Συλλόγου Σπάρτακος.

Το Παρελθόν Συναντά το Μέλλον
2025-05-30 19:00 - 22:00, 2025-05-31 19:00 - 22:00, 2025-06-01 19:00 - 22:00 | Αποθήκη Νο2 – Λιμάνι
Η εκδήλωση Retro AXD 2.0 – «Το Παρελθόν Συναντά το Μέλλον» είναι ένα τριήμερο φεστιβάλ τεχνολογίας και ψυχαγωγίας που θα πραγματοποιηθεί από τις 30 Μαΐου μέχρι 1 Ιουνίου 2025 στην Αλεξανδρούπολη από τον Σύλλογο Τεχνολογίας Θράκης. Περιλαμβάνει έκθεση παιχνιδιών σε φυσική μορφή, ρετρό υπολογιστών, παιχνιδομηχανών και αντικειμένων τεχνολογίας από τις δεκαετίες ’70, ’80 και ’90, διαδραστική εμπειρία με arcade, ρετρό κονσόλες και augmented reality, καθώς και μοναδικά εκθέματα από το Ελληνικό Μουσείο Τεχνολογίας. Οι Greek Inventors και τα μέλη του Συλλόγου θα παρουσιάσουν καινοτόμες τεχνολογικές κατασκευές.

Blackout στην Παιχνιδοχώρα
2025-05-30 19:30 - 21:00 | Αποθήκη Νο3 – Λιμάνι
Μουσικοθεατρική παράσταση από τους μαθητές της Δ τάξης του 3ου Δημοτικού Σχολείου Αλεξανδρούπολης.
Η πλοκή του έργου διαδραματίζεται σε έναν φάρο/παιχνιδοποιείο, όπου τα παιχνίδια είναι ζωντανά, φέρουν τα τραύματα του χρόνου και την ανάμνηση της χαράς των παιδιών. Τι θα συμβεί όμως όταν η ξεχασμένη φιγούρα θεάτρου σκιών σβήσει τα φώτα του Φάρου;

FESTIVAL ΠΕΛΑΡΓΩΝ στο χωριό Πόρος
2025-05-31 09:00 - 13:00 | ΠΟΡΟΣ
11:00 – 13:00 DJ με παιδικά τραγούδια
09:00 – 10:00 π.μ. Ζωγραφική για παιδιά
10:00 – 11:00 π.μ. Κουκλοθέατρο (ΟΦΥΠΕΚΑ)
11:00 – 12:00 μ.μ. Προβολή ντοκιμαντέρ για πελαργούς και δραστηριότητες για μικρά παιδιά (ΟΦΥΠΕΚΑ)
12:00 – 13:00 μ.μ. Δακτυλίωση Πελαργών (ΟΦΥΠΕΚΑ)

FESTIVAL ΠΕΛΑΡΓΩΝ στο χωριό Πόρος
2025-05-31 18:30 - 19:30 | ΠΟΡΟΣ
18:30 – 19:30 μ.μ. Δακτυλίωση Πελαργών (ΟΦΥΠΕΚΑ)
18:30 – 19:30 μ.μ. Δημιουργική απασχόληση παιδιών (Γκαλίτσιου Μαριάννα)

Ένας ήρωας με παντούφλες
2025-05-31 20:00 - 21:30 | Αποθήκη Νο3 – Λιμάνι
“Η θεατρική ομάδα του 4ου Γυμνασίου Αλεξανδρούπολης “ΘΕΟΔΩΡΟΣ ΚΑΣΤΑΝΟΣ” παρουσιάζει το έργο των Α. Σακελλάριου και Χ. Γιαννακόπουλου. Πρόκειται για μια γλυκόπικρη κωμωδία με απολαυστικούς χαρακτήρες και σκηνές του εθνικού μας παραλόγου.”

FESTIVAL ΠΕΛΑΡΓΩΝ - Βραδιά νεολαίας με DJ
2025-05-31 21:00 - 23:00 | ΠΟΡΟΣ
Βραδιά νεολαίας με DJ

Ενημερωτική εκδήλωση για την παγκόσμια ημέρα κατά της κακοποίησης των ηλικιωμένων από τον Δήμο Αλεξανδρούπολης
2025-06-10 10:30 - 12:00 | Α’ ΚΑΠΗ, Εθ. Αντιστάσεως 106, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, 68100, Greece
Οι Κοινωνικές Υπηρεσίες του Δήμου Αλεξανδρούπολης, σε συνεργασία με την Εταιρεία Κοινωνικής Ψυχιατρικής Π. Σακελλαρόπουλος, με αφορμή την Παγκόσμια Ημέρα κατά της Κακοποίησης των Ηλικιωμένων (15 Ιουνίου), διοργανώνουν ενημερωτική εκδήλωση την Τρίτη 10 Ιουνίου 2025, στις 10:30 π.μ., στο Α’ ΚΑΠΗ του Δήμου Αλεξανδρούπολης (χώρος ΚΕΠ).
Στόχος της εκδήλωσης είναι η ενημέρωση και ευαισθητοποίηση του κοινού για ένα κρίσιμο κοινωνικό ζήτημα: την προστασία, την αξιοπρέπεια και τα δικαιώματα των ηλικιωμένων. Η κακοποίηση ηλικιωμένων, αν και συχνά αόρατη, αποτελεί ένα υπαρκτό και ανησυχητικό φαινόμενο που απαιτεί συλλογική εγρήγορση και δράση.
Κατά τη διάρκεια της εκδήλωσης θα προβληθούν σχετικά ενημερωτικά βίντεο, ενώ ειδικοί επιστήμονες – ψυχολόγος, κοινωνικός λειτουργός και νομικός σύμβουλος – θα παρουσιάσουν τις μορφές κακοποίησης, τους τρόπους πρόληψης και τα διαθέσιμα εργαλεία υποστήριξης για τους ηλικιωμένους και το περιβάλλον τους. Θα ακολουθήσει συζήτηση με τη συμμετοχή του κοινού.
Η παρουσία και ενεργή συμμετοχή των πολιτών είναι ιδιαίτερα σημαντική, καθώς ενισχύει το μήνυμα σεβασμού, φροντίδας και αλληλεγγύης προς την τρίτη ηλικία.
Γιατί η προστασία των ηλικιωμένων είναι υπόθεση όλων μας.

Η παρουσία του πατέρα σε μια εποχή απουσίας
2025-06-11 19:00 - 21:00 | Δημοτική Βιβλιοθήκη, Αίνου 46, Αλεξανδρούπολη, 68100, Greece
Η Διεθνής Ένωση Αστυνομικών / Τοπική Διοίκηση Αλεξ/πολης με αφορμή την παγκόσμια ημέρα του πατέρα, σε συνεργασία με το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Π.Ε. Έβρου και του Δήμου Αλεξ/πολης, διοργανώνει Ομιλία – Ενημέρωση.

6th AXD Film Festival
2025-06-13 21:00 - 23:59, 2025-06-14 21:00 - 23:59, 2025-06-15 21:00 - 23:59 | Θερινό σινεμά Φλοίσβος
6ο AXD Film Festival: παίρνει μπρος η κάμερα, σαλπάρει το σινεμά!
Το διεθνές φεστιβάλ κινηματογράφου Αλεξανδρούπολης επιστρέφει πιο ζωντανό από ποτέ για την 6η του χρονιά, με προβολές, έκθεση φωτογραφίας, ξεχωριστούς καλεσμένους και μια συναυλία γεμάτη ρυθμό με τους Locomondo!
13 με 16 Ιουνίου 2025: Τέσσερις μέρες σινεμά, μουσικής και στιγμών που μένουν, με την Αλεξανδρούπολη σε πρώτο πλάνο.
Η αυλαία ανοίγει την Παρασκευή 13/06 και το Σάββατο 14/06, με τις προβολές ταινιών μικρού μήκους και με παράλληλη έκθεση φωτογραφίας από το Κέντρο Δημιουργικής Φωτογραφίας Θράκης. Με όχημα την κινηματογραφική αφήγηση, το φεστιβάλ προσκαλεί το κοινό σε ένα ταξίδι εικόνων, ήχων και συναισθημάτων, κάτω από τον έναστρο καλοκαιρινό ουρανό. Οι προβαλλόμενες ταινίες, προερχόμενες από διαφορετικές χώρες και κουλτούρες, αναδεικνύουν πολλαπλές οπτικές πάνω σε σύγχρονα ζητήματα, ανθρώπινες σχέσεις αλλά και εσωτερικές διαδρομές.
Το ντοκιμαντέρ «Λενάκι, δύο φωτιές και δύο κατάρες» του Δημήτρη Ινδαρέ προβάλλεται την Κυριακή 15/06 με την παρουσία του σκηνοθέτη, ο οποίος θα συνομιλήσει με το σινεφίλ κοινό της πόλης.
Το φεστιβάλ κορυφώνεται τη Δευτέρα 16/06 στην παραλία ΕΟΤ (πλησίον του camping), με μια συναυλία από τους αγαπημένους Locomondo, τη μπάντα που εδώ και χρόνια συνοδεύει τις πιο φωτεινές στιγμές του καλοκαιριού! Η μουσική παίρνει τη σκυτάλη από το σινεμά, σε μια γιορτή χωρίς τέλος.
Το φως πέφτει, η προβολή ξεκινά — εσύ θα είσαι στο κάδρο;
Κάθε βράδυ στις 21:00 | Είσοδος Ελεύθερη
📍13, 14 & 15/06: Θερινό Σινεμά Φλοίσβος
📍16/06: Παραλία ΕΟΤ (πλησίον κάμπινγκ)
Το 6ο AXD Film Festival τελεί υπό την διοργάνωση της ΜΕΘΕΞΙΣ ΑΜΚΕ, με τη συνδιοργάνωση του Δήμου Αλεξανδρούπολης και την ενίσχυση του Ελληνικού Κέντρου κινηματογράφου, Οπτικοακουστικών Μέσων & Δημιουργίας, Creative Greece.

6th AXD Film Festival - Συναυλία από τους Locomondo
2025-06-16 21:00 - 23:00 | Παραλία ΕΟΤ

Φεστιβάλ χρωμάτων 2025 - Η Αλεξανδρούπολη γεμίζει με χρώμα!
2025-06-17 20:30 - 21:30 | Ανάπλαση παραλιακής
Το Φεστιβάλ Χρωμάτων έρχεται να δώσει χρώμα στη ρουτίνα της ζωής μας μέσα από πολλές “πολύχρωμες” δραστηριοτήτες με κυριότερη αυτή της μαζικής ρίψης χρωματιστής πούδρας.
Φορώντας το καλύτερο μας χαμόγελο και με τη συνοδεία live μουσικής και εργαστηρίων δημιουργικής απασχόλησης για παιδιά, το Φεστιβάλ απευθύνεται σε όλες τις ηλικίες που αναζητούν το αισιόδοξο και το θετικό στην καθημερινότητά τους!
Η είσοδος και συμμετοχή στο Φεστιβάλ είναι ελεύθερη και τα σακουλάκια με την πούδρα χρώματος μπορείτε να τα προμηθευτείτε από τα ειδικά περίπτερα που θα υπάρχουν κατά τη διάρκεια της εκδήλωσης.
Πάμε να χρωματίσουμε τη ζωή μας;

Βιώσιμη Αλεξανδρούπολη
2025-06-18 18:00 - 21:00 | Νομαρχείο, Αλεξανδρούπολη
Τα παιδιά παρουσιάζουν καινοτόμες ιδέες για μια “Βιώσιμη και προσβάσιμη Αλεξανδρούπολη του μέλλοντος”, όπως την οραματίζονται, μέσα από δημιουργίες με ρομποτική και τεχνολογία και STEAM κατασκευές.. Παράλληλα με Ρομποτικά αθλήματα και Δραστηριότητες Τεχνολογίας προάγουμε τον αθλητισμό και την διασκέδαση μέσω της ρομποτικής μέσα από δραστηριότητες που ενώνουν το σώμα, το νου και την φαντασία!!

ΣΕΜΙΝΑΡΙΟ ΣΥΜΠΛΗΡΩΣΗΣ ΜΗΧΑΝΟΓΡΑΦΙΚΟΥ 2025
2025-06-18 19:00 - 21:00 | Αποθήκη Νο1- Λιμάνι
Ο Σύλλογος Εκπαιδευτικών Φροντιστών Θράκης, σε συνεργασία με το Δήμο Αλεξανδρούπολης και υπό την αιγίδα του Επιμελητηρίου Έβρου, διοργανώνει σεμινάριο επαγγελματικού προσανατολισμού με τίτλο: «Συμπληρώνω το μηχανογραφικό μου» με την επιστημονική ομάδα της LABORA Σύμβουλοι Εκπαίδευσης.
Το σεμινάριο αφορά μαθητές που μόλις τελείωσαν τις Πανελλαδικές Εξετάσεις, μαθητές που θα δώσουν τα επόμενα χρόνια αλλά και τους γονείς τους που θέλουν να ενημερωθούν και να βοηθήσουν τα παιδιά τους.
Η Συμπλήρωση του Μηχανογραφικού Δελτίου πλησιάζει και όλοι αναζητούμε έγκυρες και έγκαιρες πληροφορίες για τις σχολές, τα επαγγέλματα και τις ευκαιρίες στην αυριανή αγορά εργασίας. Σε όλα αυτά απαντήσεις θα δώσει ο κεντρικός ομιλητής της εκδήλωσης ο οποίος θα είναι ο Δρ. Κότιος Κωνσταντίνος, Σύμβουλος Εκπαίδευσης και Καριέρας, συγγραφέας και ιδρυτής της LABORA. Το σεμινάριο περιλαμβάνει αναλυτική και στοχευμένη ενημέρωση για τα τμήματα του μηχανογραφικού και όλες τις σημαντικές λεπτομέρειες για τη συμπλήρωσή του καθώς και για την επιλογή σπουδών γενικότερα. Ενδεικτικά οι θεματικές που θα αναλυθούν είναι οι εξής:
1. Χρήσιμη πληροφόρηση για τις σχολές όλων των Πεδίων (ΓΕΛ) και Τομέων (ΕΠΑΛ)
2. Τα επαγγέλματα με Μέλλον και η επιλογή σπουδών
3. Ορθή μεθοδολογία συμπλήρωσης μηχανογραφικού
4. Μετεγγραφές φοιτητών και οι ειδικές κατηγορίες
5. Νέες αλλαγές στο Λύκειο (Ελάχιστη Βάση Εισαγωγής, Συντελεστές Βαρύτητας, Υπολογισμός Μορίων με παραδείγματα κ.ά.)
6. Επαγγελματικές προοπτικές αποφοίτων και έξυπνες Εξειδικεύσεις
7. Διαφορές και ομοιότητες μεταξύ των τμημάτων, πορεία των βάσεων και νέα δεδομένα
8. Ερωτήσεις κοινού και επίλυση αποριών
Σας περιμένουμε την Τετάρτη 18/06/2025, στις 19:00 στην Αποθήκη 1, στο Λιμάνι Αλεξανδρούπολης για να χαράξουμε το μέλλον μας με σωστό και επιστημονικό τρόπο.

Εκθεση Ζωγραφικής "πορτρΑΙτα ονείρων" "Το Τώρα και το Μέλλον μέσα από τα μάτια παιδιών προσφύγων, με αφορμή την Παγκόσμια Ημέρα Προσφύγων ΟΗΕ
2025-06-20 19:00 - 21:00, 2025-06-21 19:00 - 21:00, 2025-06-22 19:00 - 21:00, 2025-06-23 19:00 - 21:00, 2025-06-24 19:00 - 21:00, 2025-06-25 19:00 - 21:00, 2025-06-26 19:00 - 21:00 | Δημοτική Βιβλιοθήκη, Αίνου 46, Αλεξανδρούπολη, 68100, Greece
Το Τώρα και το Μέλλον μέσα από τα μάτια παιδιών προσφύγων Με αφορμή την Παγκόσμια Ημέρα Προσφύγων, σας προσκαλούμε σε μια ξεχωριστή έκθεση ζωγραφικής στη Δημοτική Βιβλιοθήκη Αλεξανδρούπολης, από τις 20 έως τις 26 Ιουνίου. 🗓 Εγκαίνια: Παρασκευή 20/06 – 19:00 Είκοσι παιδιά του Κέντρου Φιλοξενίας Ασυνόδευτων Ανηλίκων “Έλλη” της ΑΡΣΙΣ μάς δείχνουν πώς βλέπουν τον εαυτό τους σήμερα και πώς φαντάζονται το αύριο μέσα από τα μάτια της Τέχνης και της Τεχνητής Νοημοσύνης. Δύο προσωπογραφίες για κάθε παιδί – μια για το παρόν, μια για το μέλλον. Μια έκθεση-γέφυρα ανάμεσα στην επιβίωση και το όνειρο, στην πραγματικότητα και την ελπίδα. 📍Η έκθεση είναι επισκέψιμη κατά τις ώρες λειτουργίας της βιβλιοθήκης. Το Κέντρο Φιλοξενίας Ασυνόδευτων Ανηλίκων “Έλλη” της #ΑΡΣΙΣ στην #Αλεξανδρούπολη λειτουργεί στα πλαίσια της δράσης Επιχορήγηση Ν.Π. ΑΡΣΙΣ ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ, του Προγράμματος Ελλάδος- Ταμείο Ασύλου, Μετανάστευσης και Ένταξης

🎮 Έλα να παίξεις και να αναδείξεις τον νικητή! 🏆
2025-06-21 10:30 - 13:30 | Computer Action, Κομνηνών 3, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, Greece
Η Ομάδα Δημιουργίας Ψηφιακών Παιχνιδιών σε προσκαλεί να δοκιμάσεις πρωτότυπα βιντεοπαιχνίδια που έφτιαξαν τα ίδια τα παιδιά! Παίξε, ψήφισε το αγαπημένο σου και βοήθησε να αναδειχθεί ο μεγάλος νικητής!

ΕΥΡΩΠΑΙΚΗ ΜΕΡΑ ΜΟΥΣΙΚΗΣ ΜΕ DJ MAKIS LINGAS
2025-06-21 19:00 - 23:00 | ΜΙΑΟΥΛΗ 2 ΚΑΙ Β. ΑΛΕΞΑΝΔΡΟΥ ΓΩΝΙΑ
Γιορτάζουμε την ΕΥΡΩΠΑΙΚΗ ΜΕΡΑ ΜΟΥΣΙΚΗΣ στην SPRITZERIA by Crusta παρέα με τις μοναδικες μουσικές του DJ MAKI LINGA που θα μας ταξιδέψει με μουσικές επιλογές σε όλο τον κόσμο και την μουσική του. Την μέρα που η μουσική έχει τον βασικό ρόλο σε όλη την Ευρώπη αλλά και στην Αλεξανδρούπολη, όπου τα τελευταία χρόνια ο Δήμος Αλεξανδρούπολης μπάίνει δυναμικά στο Ευρωπαικό Μουσικό Ταξίδι και την Ευρωπαική Μερα Μουσικής.

Πανευρωπαϊκή Ημέρα Μουσικής
2025-06-21 19:00 - 23:00, 2025-06-22 19:00 - 23:00 | Πεζόδρομος Ταχυδρομείου, Χυμειο Ποτοπωλείο
Με αφορμή την Πανευρωπαϊκή Ημέρα Μουσικής, σας προσκαλούμε σε ένα διήμερο μουσικό ταξίδι! Στις 21/6 με Dj και στις 22/6 με live μουσική , ελάτε να γίνουμε μέρος ενός πανευρωπαϊκού εορτασμού, με επίκεντρο τη μουσική και τον άνθρωπο! Σ αυτήν μας την προσπάθεια έχουμε τα τελευταία χρόνια την υποστήριξη του Δήμου Αλεξανδρούπολης που συμμετέχει ενεργά και στηρίζει σταθερά πολιτιστικές πρωτοβουλίες που προάγουν την καλλιτεχνική έκφραση και ενισχύουν την εξωστρέφεια της πόλης μας !

Γιορτάζουμε την Ευρωπαϊκή Ημέρα της Μουσικής με ακούσματα από όλη την Ελλάδα· “Της Ελλάδας μας τ’ ακούσματα”
2025-06-21 20:30 - 22:30 | Ζαρίφειος Παιδαγωγική Ακαδημία, Μουδανιών 4, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, 68100, Greece
Με αφορμή την Ευρωπαϊκή Ημέρα της Μουσικής, Δήμος Αλεξανδρούπολης και το Αρχείο Μουσικολαογραφικής Παράδοσης «Χρόνης Αηδονίδης», σας προσκαλούν το Σάββατο 21 Ιουνίου και ώρα 20:30 στον αύλειο χώρο της Ζαρίφειου Ακαδημίας, σε μια ξεχωριστή μουσική εκδήλωση με άρωμα Ελλάδας.
Ένα μοναδικό οδοιπορικό στην τέχνη της ελληνικής παραδοσιακής μουσικής, μέσα από αυθεντικούς σκοπούς, ήχους και μελωδίες που διατηρούν ζωντανή την πολιτιστική μας ταυτότητα και συγκινούν διαχρονικά. Η μουσική μάς ενώνει – ελάτε να το ζήσουμε μαζί!
Είσοδος ελεύθερη.

ΑΡΩΜΑ ΓΥΝΑΙΚΑΣ
2025-06-21 20:30 - 23:00, 2025-06-23 20:00 - 23:00 | Αποθήκη Νο3 – Λιμάνι
Αποσπάσματα από μιούζικαλ και θεατρικά κομμάτια με θέμα τη γυναίκα

Μουσικοχορευτική παράσταση από τον Πολιτιστικό Χορευτικό Σύλλογο Αλεξανδρούπολης “Θρακών Πατήματα”
2025-06-21 21:00 - 23:30 | Θέατρο Αλτιναλμάζη

Αναβίωση του εθίμου τ’ «Αη Γιάννη του Κλύδονα»
2025-06-22 20:00 - 23:00 | θεατράκι της Εκκλησίας του Αγίου Εύπλου
Αναβίωση του εθίμου τ’ «Αη Γιάννη του Κλύδονα» από τη 2η Ένωση Παλαιών Προσκόπων Αλεξανδρούπολης

Καλοκαιρινή συναυλία από την Φιλαρμονική του Δήμου Αλεξανδρούπολης
2025-06-22 20:30 - 21:30 | ΦΑΡΟΣ

Μουσικοχορευτική παράσταση από το Εργαστήρι Παραδοσιακών Χορών
2025-06-22 21:00 - 23:30 | Θέατρο Αλτιναλμάζη

ΑΠΟ ΤΟ ΧΑΡΤΙ ΣΤΗ ΣΚΗΝΗ
2025-06-23 11:00 - 13:00, 2025-06-23 17:00 - 21:00, 2025-06-24 11:00 - 13:00, 2025-06-24 17:00 - 21:00 | Τράπεζα Ελλάδος
1ο θερινό θεατρικό εργαστήρι του Δήμου Αλεξανδρούπολης σε συνεργασία με την συγγραφέα-σεναριογράφο-σκηνοθέτη-μουσικό-παιδαγωγό-θεατρολόγο Μαρία Τσαβδαρίδου.

“ΑΠΟ ΤΟ ΧΑΡΤΙ ΣΤΗ ΣΚΗΝΗ”
Διαφορετικό, θεατρικό, βιωματικό εργαστήρι σεμιναριακού τύπου που απευθύνεται σε όλες τις ηλικίες

-Δημιουργική γραφή, δραματουργία, σκηνοθεσία, αυτοσχεδιασμός και υποκριτική με τελικό στόχο το ανέβασμα πρωτότυπων θεατρικών παραστάσεων.

Έναρξη 23 & 24 Ιουνίου 2025 στην Τράπεζα Ελλάδος σε όσους έχουν κάνει προκράτηση θέσης στην Κ.Τσαβδαρίδου.

ΑΦΙΕΡΩΜΑ ΣΤΗ ΜΑΝΑ
2025-06-23 19:00 - 20:30 | Αποθήκη Νο3 – Λιμάνι
Μελωδίες και λόγια καρδιάς από τρεις χορωδίες που τραγουδούν την πιο ιερή μορφή της ζωής μας:τη μάνα.Συμμετέχουν: Καλλιτεχνικός Όμιλος Αλεξανδρούπολης – ΚΟΑ Αρχείο Μουσικολαογραφικής Παράδοσης “Χρόνης Αηδονίδης”και η Χορωδία του Αλέξιου Κομνηνού

Παιδική παράσταση
2025-06-23 21:00 - 23:00 | Θέατρο Αλτιναλμάζη

Παρουσίαση βιβλίου ΚΩΣΤΑΣ ΚΡΟΜΜΥΔΑΣ
2025-06-24 19:00 - 20:30 | Δημοτική Βιβλιοθήκη, Αίνου 46, Αλεξανδρούπολη, 68100, Greece
Ο Κώστας Κρομμύδας, οι εκδόσεις Διόπτρα και τα Public Αλεξανδρούπολης σε συνεργασία με την Ένωση Γυναικών Ελλάδας-παράρτημα Αλεξανδρούπολης, σας προσκαλούν στην παρουσίαση του βιβλίου Ο τρόπος που λες τ’όνομά μου. Την εκδήλωση θα προλογίσει η Άννα Βαμβακερού, Ψυχολόγος και συστημική ψυχοθεραπεύτρια.

Northern bikers weekend
2025-06-26 09:00 - 23:59, 2025-06-27 09:00 - 23:59, 2025-06-28 09:00 - 23:59, 2025-06-29 09:00 - 23:59 | Κατασκηνώσεις Μάκρης Αλεξανδρούπολης
Η συνάντηση έχει σκοπό την ανάπτυξη αλτρουιστικού πνεύματος και αρωγής προς τους συναδέλφους οδηγούς μοτοσυκλέτας, η ανάπτυξη της τουριστικής ιδέας και παρότρυνσης προς την φύση και τον φυσιολατρικό τρόπο ζωής. Η σύσφιξη σχέσεων και η συργασία με άλλα ομοειδή σωματεία ή ενώσεις από την Ελλάδα και τις βαλκανικές χώρες. Τέλος θα πραγματοποιηθούν ενημερώσεις πάνω σε τεχνικά και μηχανικά θέματα μοτοσυκλετών τσόπερ, ανταλλαγές απόψεων και τεχνογνωσίας, ενημέρωση σε θέματα Κ.Ο.Κ. κτλ. Κατά την διάρκεια της συνάντησης θα πραγματοποιηθούν μουσικές βραδιές με συναυλίες, επισκέψεις σε αρχαιολογικούς χώρους και στα αξιοθέατα της περιοχής.

14ο ΠΑΝΕΛΛΗΝΙΟ ΠΑΝΘΡΑΚΙΚΟ ΑΝΤΑΜΩΜΑ
2025-06-28 18:30 - 23:59 | Αλεξανδρούπολη, Αλεξανδρούπολη, Greece
18:30 : Τέλεση εσπερινού στον Ιερό Μητροπολιτικό Ναό Αγίου Νικολάου με υποδοχή της εικόνας της Παναγίας Κοσμοσώτειρας, από τον Μητροπολίτη Αλεξ/πολης κ.κ Άνθιμο.
19:00 : Συγκέντρωση συλλόγων- σωματείων στην πλατεία Φάρου.
20:15: Έναρξη πατινάδας στην παραλιακή οδό της πόλης με κατάληξη το Δημοτικό Στάδιο < Φώτης Κοσμάς>.
21:00 : Χαιρετισμοί επισήμων.
21:15 : Έναρξη χορευτικού προγράμματος.
21:45: Γλέντι για όλο τον κόσμο.

2ο Αλωνί’ Συναπάντεμαν - Πολιτιστικός Σύλλογος Νίψας
2025-06-28 20:00 - 23:30 | Πλατεία Νίψας, Νίψα
Ο Πολιτιστικός Σύλλογος Νίψας, σε συνδιοργάνωση με την Περιφέρεια Ανατολικής Μακεδονίας και Θράκης και τον Δήμο Αλεξανδρούπολης, σας προσκαλεί να τιμήσετε με την παρουσία σας το

«2ο Αλωνί’ Συναπάντεμαν» που θα πραγματοποιηθεί το Σάββατο 28 Ιουνίου 2025 στον οικισμό Νίψας Ν. Έβρου.

H εκδήλωση αυτή θα έχει αφενός ως ορόσημο την έναρξη της αλωνιστικής περιόδου, γεωργική εργασία που είναι άρρηκτα συνδεδεμένη με το χωριό της Νίψας και αφετέρου στην ανάδειξη του πανηγυριού στα πλαίσια του εορτασμού των Πολιούχων της Νίψας των Αγίων Αποστόλων Πέτρου και Παύλου.

Ειδικότερα, στις 20:00 το απόγευμα θα τελεστεί Μέγας Εσπερινός στον πανηγυρίζοντα Ιερό Ναό Πέτρου και Παύλου Νίψας όπου θα τίθενται σε προσκύνημα τα λείψανα της Οσίας Σοφίας Της Κλεισούρας, η οποία ήλκε την καταγωγή της από τον Πόντο. Εν συνεχεία τα παρευρισκόμενα ποντιακά σωματεία δια των λαβάρων τους θα συνοδεύσουν την εικόνα των πολιούχων της Νίψας Αγίων Αποστόλων Πέτρου και Παύλου στην περιφορά που θα πραγματοποιηθεί εντός του οικισμού.

Μετά το πέρας του εσπερινού, οι χορευτές των ποντιακών συλλόγων από τον Έβρο αλλά και άλλες πόλεις της Βόρειας Ελλάδας, με τις παραδοσιακές τους φορεσιές, θα ξεκινήσουν από τον Ιερό Ναό Πέτρου και Παύλου χορεύοντας τον χορό Ομάλ’ να κατευθύνονται στην πλατεία του χωριού προκειμένου να συμμετάσχουν σε ένα δρώμενο που θα μας ταξιδέψει στην Νίψα μιας άλλης εποχής και στις αγροτικές εργασίες και κατόπιν σε ομαδικό ποντιακό παραδοσιακό χορό.

Θεατρική παράσταση "Παραμύθι χωρίς όνομα"
2025-06-28 20:30 - 22:30 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Η Θεατρική ομάδα «ΝΕΦΕΛΗΓΕΡΕΤΕΣ» συμπληρώνοντας 25 χρόνια προσφοράς και δημιουργίας στα πολιτιστικά δρώμενα της Αλεξανδρούπολης παρουσιάζει στις 28/29/30 Ιουνίου στο Πνευματικό Κέντρο της Ι. Μ. Αλεξανδρούπολης το έργο του Ιάκωβου Καμπανέλλη «ΠΑΡΑΜΥΘΙ ΧΩΡΙΣ ΟΝΟΜΑ» σε σκηνοθεσία του Αγαμέμνονα Ζαχαράτου. Ένα έργο που θίγει με γλαφυρό τρόπο τα κακώς κείμενα μιας χώρας που έχει περιέλθει σε δεινή θέση από την κακοδιαχείρηση της εξουσίας!
του Ιάκωβου Καμπανέλλη σε σκηνοθεσία του Αγαμέμνονα Ζαχαράτου

Χορευτική παράσταση από τη Σχολή Χορού Orea Sonia
2025-06-28 21:00 - 23:00 | Θέατρο Αλτιναλμάζη

14ο ΠΑΝΕΛΛΗΝΙΟ ΠΑΝΘΡΑΚΙΚΟ ΑΝΤΑΜΩΜΑ (Αποχαιρετιστήριο γλέντι)
2025-06-29 12:00 - 15:00 | Απόρρητο: Πάρκο Κυκλοφοριακής Αγωγής
Αποχαιρετιστήριο γλέντι στο Πάρκο κυκλοφορικής Αγωγής

Έκθεση φωτογραφίας με θέμα τη θάλασσα και τις Ναυτοπροσκοπικές δράσεις
2025-06-29 18:30 - 21:30, 2025-06-30 18:30 - 21:30, 2025-07-01 18:30 - 21:30, 2025-07-02 18:30 - 21:30, 2025-07-03 18:30 - 21:30, 2025-07-04 18:30 - 21:30, 2025-07-05 18:30 - 21:30, 2025-07-06 18:30 - 21:30 | Τράπεζα Ελλάδος
Έκθεση φωτογραφίας με θέμα τη θάλασσα και τις Ναυτοπροσκοπικές δράσεις με παράλληλη έκθεση ναυτικών μοντέλων
Από τους Προσκόπους

Έκθεση Κεντρικού Λιμεναρχείου Αλεξανδρούπολης
2025-06-29 18:30 - 21:30, 2025-06-30 18:30 - 21:30, 2025-07-01 18:30 - 21:30, 2025-07-02 18:30 - 21:30, 2025-07-03 18:30 - 21:30, 2025-07-04 18:30 - 21:30, 2025-07-05 18:30 - 21:30, 2025-07-06 18:30 - 21:30 | Αποθήκη Νο1- Λιμάνι
Παρουσίαση αποστολής και επιχειρησιακού έργου του Λιμενικού Σώματος – Ελληνικής Ακτοφυλακής
Ενημέρωση κοινού – Διαδραστικές δράσεις για την ασφάλεια στη θάλασσα και τον επαγγελματικό προσανατολισμό στον τομέα της ναυτιλίας.
Έκθεση φωτογραφίας – ζωγραφικής με θέμα: «Θάλασσα -Λιμάνι – Φάρος»

Μέσα από διαδραστικές εμπειρίες, όπως παιχνίδια για παιδιά, προσομοιώσεις, εφαρμογές εικονικής πραγματικότητας και δράσεις επαγγελματικού προσανατολισμού, το κοινό θα γνωρίσει από κοντά τον κόσμο της ναυτιλίας και τις προοπτικές των ναυτικών επαγγελμάτων.
Συνεργασία του Κεντρικού Λιμεναρχείου Αλεξανδρούπολης με το Π.ΕΠΑΛ. – 4ο ΕΠΑ.Λ. Αλεξ/πολης

Τελετουργικός αγιασμός υδάτων και ρίψη στεφάνου στη μνήμη πεσόντων ναυτικών
2025-06-29 20:00 - 20:30 | Απόρρητο: Εκκλησάκι Άγιου Εύπλου

Πάμε Πινγκ Πονγκ!
2025-06-29 20:30 - 22:00, 2025-06-30 20:30 - 22:00, 2025-07-01 20:30 - 22:00, 2025-07-02 20:30 - 22:00, 2025-07-03 20:30 - 22:00, 2025-07-04 20:30 - 22:00, 2025-07-05 20:30 - 22:00, 2025-07-06 20:30 - 22:00 | Τράπεζα Ελλάδος
Ελάτε να γνωρίσουμε το πιο γρήγορο… παιχνίδι με σκέψη!
Δράση γνωριμίας με το Πινγκ Πονγκ για μικρούς και μεγάλους!
Σας προσκαλούμε σε μια δωρεάν εκδήλωση γνωριμίας με το πινγκ πονγκ, ένα άθλημα για όλες τις ηλικίες, που συνδυάζει ταχύτητα, ευφυΐα και στρατηγική!
Από Αθλητικό Σύλλογο Φάρος Αλεξανδρούπολης

Θεατρική παράσταση "Παραμύθι χωρίς όνομα"
2025-06-29 20:30 - 22:30, 2025-06-30 20:30 - 22:30 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Η Θεατρική ομάδα «ΝΕΦΕΛΗΓΕΡΕΤΕΣ» συμπληρώνοντας 25 χρόνια προσφοράς και δημιουργίας στα πολιτιστικά δρώμενα της Αλεξανδρούπολης παρουσιάζει στις 28/29/30 Ιουνίου στο Πνευματικό Κέντρο της Ι. Μ. Αλεξανδρούπολης το έργο του Ιάκωβου Καμπανέλλη «ΠΑΡΑΜΥΘΙ ΧΩΡΙΣ ΟΝΟΜΑ» σε σκηνοθεσία του Αγαμέμνονα Ζαχαράτου. Ένα έργο που θίγει με γλαφυρό τρόπο τα κακώς κείμενα μιας χώρας που έχει περιέλθει σε δεινή θέση από την κακοδιαχείρηση της εξουσίας!

Παράσταση Καραγκιόζη
2025-06-29 21:00 - 22:30 | Θέατρο Αλτιναλμάζη

Συναυλία τελετής έναρξης Ναυτικής Εβδομάδας 2025
2025-06-29 21:30 - 23:45 | Πλατεία Φάρου
«100 χρόνια Μίκης Θεοδωράκης-Το μπουζούκι στο έργο του Μίκη Θεοδωράκη»
Με ιδιαίτερη τιμή γιορτάζουμε τα 100 χρόνια από τη γέννηση του σπουδαίου μας συνθέτη Μίκη Θεοδωράκη, μέσα από μια μοναδική μουσική βραδιά που αναδεικνύει το μπουζούκι ως πρωταγωνιστή στο έργο του.

Στην εκδήλωση συμμετέχουν οι εξαιρετικοί καλλιτέχνες:
Βασίλης Λέκκας
Γεράσιμος Ανδρεάτος
Ζωή Παπαδοπούλου

Ομορφαίνοντας την παραλία
2025-06-30 18:00 - 20:30 | Ανάπλαση παραλιακής
Το Εργαστήρι Εικαστικών του Δήμου Αλεξανδρούπολης σε συνεργασία με τον Εικαστικό Σύλλογο, σας προσκαλεί να δημιουργήσουμε μαζί εικόνες, γεμάτες χρώμα και καλοκαιρινή διάθεση!
Σας περιμένουμε εκεί!

“Ομορφαίνοντας την παραλία”
2025-06-30 18:00 - 20:30, 2025-07-01 18:00 - 20:30 | Ανάπλαση παραλιακής

Θεατρικό Αναλόγιο & Ποίηση
2025-06-30 20:30 - 21:30 | Απόρρητο: Θεατράκι Άγιου Εύπλου
Α΄μέρος:
Αντιγόνη μου
Ενότητα Λαβδακίδες, Ανδρέα Φλουράκη
Σκηνοθεσία/απαγγελία Αναστασία Κυριακίδου

Β΄μέρος :
Ποίηση από τους ποιητές της πόλης μας

Γ΄μέρος :θεατρικό αναλόγιο
Φιλοκτήτης Σοφοκλή
Σκηνοθεσία: Αναστασία Κυριακίδου
Απαγγέλουν οι ηθοποιοί:
Ελένη Βασιλείου
Αποστόλης Κοσμάς
Αναστασία Κυριακίδου
Κλεοπάτρα Εμμανουήλ Κυριακοπούλου
Σμαρώ Κυριακοπούλου

ΟΙ ΠΕΡΙΠΕΤΕΙΕΣ ΤΗΣ ΠΕΠΠΑ
2025-06-30 20:45 - 22:30 | Θέατρο Αλτιναλμάζη
Μια φαντασμαγορική εμπειρία για μικρούς και μεγάλους!
Αναζητάτε μια ξεχωριστή ψυχαγωγική εμπειρία για όλη την οικογένεια; Ελάτε να απολαύσετε τους λατρεμένους χαρακτήρες που έχουν κλέψει τις καρδιές των παιδιών, σε ένα φαντασμαγορικό θεατρικό show! Η Kolossaion Productions, με τις μεγάλες επιτυχίες της στο παιδικό θέατρο, υπόσχεται μια παράσταση γεμάτη γέλιο, περιπέτεια και αξέχαστες στιγμές.
Το πρωτότυπο έργο της Hasbro μεταφέρεται στη σκηνή, δίνοντας την ευκαιρία σε μικρούς και μεγάλους να γνωρίσουν από κοντά την Πέππα, τον Τζωρτζ, την οικογένειά τους και τους φίλους τους, σε ένα διασκεδαστικό ταξίδι γεμάτο ανακαλύψεις!
Μια μοναδική περιπέτεια στη φύση!
Ακολουθήστε την Πέππα σε ένα συναρπαστικό ταξίδι κατασκήνωσης στο δάσος, μαζί με τον Τζωρτζ, τον Πέντρο Πόνυ, τη Σούζυ Προβατίνα, τη Ρεβέκκα Κουνέλη, τη Μαμά Γουρουνίτσα και πολλούς ακόμα φίλους! Με τον Μπαμπά Γουρουνάκη στο τιμόνι του λεωφορείου, η παρέα ξεκινά μια αξέχαστη υπαίθρια περιπέτεια γεμάτη τραγούδια, χορό, παιχνίδια και εκπλήξεις.
Λίγα λόγια για το έργο:
Η ιστορία ξεκινά στο σχολείο της Πέππα, όπου η Μαντάμ Γαζέλα παίρνει παρουσίες και διδάσκει στα παιδιά πώς να φτιάχνουν τη δική τους μουσική. Με τραγούδι, χορό και πολλή φαντασία, η τάξη ετοιμάζεται για μια συναρπαστική εκδρομή στο δάσος. Ο Μπαμπάς Γουρουνάκης παίρνει το τιμόνι και η Πέππα, μαζί με τη Σούζυ Προβατίνα, τον Πέντρο Πόνυ, τη Ρεβέκα Κουνέλη και τον μικρό Τζωρτζ με τον αγαπημένο του δεινόσαυρο, ξεκινά για μια διασκεδαστική περιπέτεια. Στη διαδρομή, η παρέα ανακαλύπτει τη μαγεία της φύσης, γνωρίζει τα πλάσματα του δάσους και μαθαίνει πώς να ξεπερνά τις δυσκολίες με θάρρος και συνεργασία.
Όμως, μια ξαφνική καταιγίδα φέρνει τα πάνω κάτω! Η βροχή γεμίζει τον δρόμο με λασπολακκούβες, και η εκδρομή μετατρέπεται σε ένα ξεκαρδιστικό ταξίδι γεμάτο γέλιο, μουσική και παιχνίδι. Καθώς τα παιδιά βοηθούν το ένα το άλλο, καταλαβαίνουν τη σημασία της φιλίας και της ομαδικότητας. Θα καταφέρουν άραγε να συνεχίσουν την περιπέτειά τους και να φτάσουν στον προορισμό τους;
Με εντυπωσιακά σκηνικά, πολύχρωμα κοστούμια, αγαπημένα τραγούδια και διαδραστικές σκηνές, η παράσταση θα κάνει τα παιδιά να νιώσουν πως βρίσκονται πραγματικά στον κόσμο της Πέππα.
Μια επιτυχία που αγαπήθηκε από εκατομμύρια θεατές!
Με περισσότερα από 1.000.000 εισιτήρια παγκοσμίως, η πολυαναμενόμενη αυτή παράσταση περιοδεύει πλέον στην Ελλάδα, φέρνοντας τη μαγεία του θεάτρου σε 40 πόλεις σε όλη τη χώρα!
Η μουσική, το γέλιο και η θετική ενέργεια πλημμυρίζουν τη σκηνή, προσφέροντας σε όλη την οικογένεια μια μοναδική εμπειρία.
Μην χάσετε λοιπόν αυτήν τη μοναδική εμπειρία!
Εξασφαλίστε έγκαιρα τα εισιτήριά σας και ζήστε μια αξέχαστη 70λεπτη θεατρικη και μουσική παράσταση που θα λατρέψουν οι μικροί θεατές!

Προβολή μεταγλωττισμένης παιδικής ταινίας με τίτλο "Η Κιβωτός του Νώε"
2025-06-30 21:15 - 23:00, 2025-07-01 21:15 - 23:00 | Απόρρητο: Πάρκο Αργώ
Προβολή μεταγλωττισμένης παιδικής ταινίας με τίτλο “Η Κιβωτός του Νώε”
Από την Κινηματογραφική Λέσχη Αλεξανδρούπολης
Διάρκεια 84 λεπτά
Υπόθεση: Δύο μποέμ ποντίκια μουσικοί, ο Βίνι και ο Τομ, προσπαθούν να επιβιβαστούν στην Κιβωτό του Νώε όταν μαθαίνουν για την επικείμενο κατακλυσμό.
Η ταινία είναι κατάλληλη για όλες τις ηλικίες, αλλά απευθύνεται κυρίως στους μικρούς φίλους του κινηματογράφου, 4-8 ετών

Μουσική βραδιά με την Ορχήστρα Ποικίλης Μουσικής του Δημοτικού Ωδείου Αλεξανδρούπολης
2025-06-30 21:30 - 23:30 | Πλατεία Φάρου
Το Δημοτικό Ωδείο Αλεξανδρούπολης σας προσκαλεί σε μια μουσική βραδιά με την Ορχήστρα Ποικίλης Μουσικής που θα μας ταξιδέψει με γνωστές αγαπημένες μελωδίες μεγάλων Ελλήνων συνθετών. Με τις υπέροχες ερμηνείες των τραγουδιστών θα ζωντανέψουμε κάτω από το φεγγάρι, όμορφες καλοκαιρινές αναμνήσεις γεμάτες θάλασσα, φως και συναισθήματα. Καλλιτεχνική επιμέλεια: Δημήτρης Κανίδης

Μουσικό Ταξίδι 2025
2025-07-01 20:30 - 22:00 | Πλατεία Φάρου
Το 2025 συμπληρώνονται 200 χρόνια από την ίδρυση της πρώτης Στρατιωτικής Μουσικής. Με την ευκαιρία την επετείου η Μικτή Μπάντα του Δ’ Σώματος Στρατού διοργανώνει ένα “ΜΟΥΣΙΚΟ ΤΑΞΙΔΙ” με μουσικές επιτυχίες από τον Ελληνικό και ξένο κινηματογράφο.
Από το Δ’ Σώμα Στρατού

Εθελοντική αιμοδοσία
2025-07-02 08:00 - 13:00 | Λιμάνι Αλεξανδρούπολης
Συνεργασία Ένωσης Προσωπικού Λιμενικού Σώματος Θράκης με Π.Γ.Ν. Αλεξανδρούπολης

Θάλασσα, Τεχνολογία & Ένταξη – Μια Διαδραστική Εμπειρία VR και LEGO» & Παρουσίαση και Εκμάθηση απλών ναυτοπροσκοπικών γνώσεων
2025-07-02 18:00 - 22:00 | Αποθήκη Νο2 – Λιμάνι
Η εκδήλωση στοχεύει στη σύνδεση του ναυταθλητισμού με τις νέες τεχνολογίες (Virtual Reality Masks, ρομποτικής και προγραμματισμού) και την προώθηση της συμπερίληψης ατόμων με αναπηρία, μέσω βιωματικών και διαδραστικών δράσεων, με κοινό άξονα τη θάλασσα και την προστασία της.
Από τη «Ρομποτεχνολογία Εν Δράσει» & τους προσκόπους.

Επίδειξη & Εκπαιδευτική Κωπηλασία με τη "ΟΛΥΜΠΙΑΔΑ" Ζήσε την εμπειρία της θάλασσας όπως οι ναυτοπρόσκοποι!
2025-07-02 18:30 - 19:00 | Λιμάνι Αλεξανδρούπολης
Ο τοπικός Προσκοπικός Σύλλογος σας προσκαλεί σε μια μοναδική εμπειρία στη θάλασσα με:

Επίδειξη κωπηλασίας από έμπειρα στελέχη του Ναυτοπροσκοπισμού
Συμμετοχή του κοινού σε εκπαιδευτική κωπηλασία, με συνοδεία και καθοδήγηση,

με τη δεκάκωπη ναυτοπροσκοπική λέμβο “ΟΛΥΜΠΙΑΔΑ” – ένα σπάνιο σκαρί με ναυτική ιστορία και παράδοση!
στο παλιό λιμάνι και έμπροσθεν από την αποθήκη 2

Το καφενείο των μικρών θαλασσόλυκων
2025-07-02 19:00 - 23:00, 2025-07-03 19:00 - 23:00, 2025-07-04 19:00 - 23:00 | Απόρρητο: Πάρκο Αργώ
Μια μοναδική εμπειρία για τους μικρούς μας φίλους, σε ένα μαγευτικό περιβάλλον δίπλα στη θάλασσα! Μια σειρά από εναλλακτικά εργαστήρια και διαδραστικές δραστηριότητες περιμένουν τα παιδιά, με οδηγό το παιχνίδι, τη φαντασία και τη δημιουργία.

Τοίχος Αναρρίχησης για Παιδιά
Τοξοβολία
Τσουβαλοδρομίες & Σκυταλοδρομίες
Face Painting
Γωνιά Παραμυθιού
Εργαστήριο Χειροτεχνίας
Μασκότ

Ξυλοπόδαρος

POP UP! κουλ
2025-07-02 19:00 - 23:30, 2025-07-03 19:00 - 23:30 | Νικηφόρου Φωκά 2
Στον πεζόδρομο του ταχυδρομείου,το Κουλ συναντα το οινοποιείο Χατζησαββα.
Ενα pop up με γευστική δοκιμή των τοπικών μας κρασιών και μια πρόταση κοκτέιλ με βάση το κρασι,στα πλαίσια της ναυτικής εβδομάδας ,που διοργανώνει ο δήμος Αλεξανδρούπολης.

Μουσική βραδιά με Νεανικά Σχήματα από την Αλεξανδρούπολη
2025-07-02 21:30 - 23:30 | Πλατεία Φάρου
Μια ζωντανή παρουσίαση νέων ταλέντων της πόλης μας, με ξεχωριστές μουσικές εκτελέσεις που θα γεμίσουν τη βραδιά με ενέργεια και φρεσκάδα.

Επίδειξη διάσωσης
2025-07-03 18:30 - 20:30 | Ανάπλαση παραλιακής
Επίδειξη διάσωσης με: σωσίβιο -σανίδα, jet ski,
σκάφος καθώς και παροχή οδηγιών με βασικές αρχές ασφαλείας στο υγρό στοιχείο
Από τη ναυαγοσωστική σχολή

2ο Παραδοσιακό Αστικό Πανηγύρι
2025-07-03 20:00 - 23:00 | Απόρρητο: Πάρκο Κυκλοφοριακής Αγωγής
Από το Χορευτικό Όμιλο Αλεξανδρούπολης
Θα παρουσιαστούν χοροί από :
τον Πόντο με τον Σύλλογο Ποντίων Σαπών “Τα Κασσιτερά” &
από την Κρήτη με την ορχήστρα του Γιώργου Σφακιανάκη και τον Σύλλογο Κρητών Ν. Έβρου “Ο Μίνωας”
Θα ακολουθήσει γλέντι για όλους.

Παιδική θεατρική παράσταση “Το καπλάνι της Βιτρίνας”
2025-07-03 20:50 - 22:30 | Θέατρο Αλτιναλμάζη
ΤΟ ΚΑΠΛΑΝΙ ΤΗΣ ΒΙΤΡΙΝΑΣ της Άλκης Ζέη

Έργο-σταθμός στη λογοτεχνία για παιδιά και εφήβους, έχοντας λάβει πλήθος διεθνών διακρίσεων, καθώς κυκλοφορεί σε 39 ξένες εκδόσεις, μεταφρασμένο σε 22 διαφορετικές γλώσσες, συμπλήρωσε πρόσφατα 60 χρόνια από την πρώτη του κυκλοφορία και έρχεται τη νέα θεατρική σεζόν για να αφηγηθεί τη συναρπαστική ιστορία του, που λατρεύτηκε από γενιές αναγνωστών. Την ιστορία του ανθρώπου προς την κατάκτηση της ελευθερίας του. Μια παραγωγή της KOLOSSAION PRODUCTIONS και του πολιτιστικού οργανισμού ΛΥΚΟΦΩΣ.
Καλοκαίρι. Η μαγική εποχή των παιδιών. Θάλασσα, παιχνίδι, εξερευνήσεις και ατέλειωτες νύχτες με μαγικές ιστορίες κάτω απo τα αστέρια.
Μια παρέα παιδιών στο Λαμαγάρι της Σάμου, θα ζήσει μια περιπέτεια που θα αλλάξει τη ζωή τους για πάντα.

Η δικτατορία του Μεταξά στις 4 Αυγούστου του 1936, θα οδηγήσει τα παιδιά να πάρουν μέρος σε μυστικές αποστολές για να βοηθήσουν τον ξάδερφο της Μέλιας και της Μυρτώς, τον Νίκο, που είναι φοιτητής και κινδυνεύει με φυλακή. Ο Νίκος κρύβεται στο Μύλο με το σπασμένο φτερό μέχρι να μπορέσει να διαφύγει στην Ισπανία που γίνεται εμφύλιος πόλεμος και να πολεμήσει για την Δημοκρατία. Όσο δύσκολα όμως κι αν είναι τα πράγματα τα παιδιά έχουν τη βοήθεια ενός τίγρη που βρίσκεται μέσα σε μια βιτρίνα στο σαλόνι του σπιτιού της Μέλιας και της Μυρτώς. Το Καπλάνι-όπως λένε τον τίγρη στη Σάμο- έχει την ικανότητα να ζωντανεύει μέσα από τις ιστορίες που τους διηγείται ο Νίκος και όταν χρειαστεί, με το δικό του μαγικό τρόπο να παίρνει μέρος στις δύσκολες αποστολές των παιδιών να τα βοηθάει και να τα προστατεύει.
Το καπλάνι της βιτρίνας είναι μια ιστορία για την συναρπαστική πορεία που ακολουθούν όλα τα ζωντανά πλάσματα, άνθρωποι και ζώα, για να ζήσουν έτσι όπως είναι φτιαγμένα από την φύση: Ελεύθερα.
Κι αυτό για να συμβεί πρέπει να υπάρχει δημοκρατία ακόμα κι αν χρειαστεί να παλέψουμε γι αυτήν. Για να μπορούμε κάθε βράδυ πριν κοιμηθούμε στην ερώτηση ΕΥ-ΠΟ; ή ΛΥ-ΠΟ; Να απαντάμε ΕΥ-ΠΟ! ΕΥ-ΠΟ!

Λαϊκή μουσική βραδιά
2025-07-03 21:30 - 23:30 | Πλατεία Φάρου
Από την καλλιτεχνική ομάδα του ‘’Pico’’
Ελάτε να διασκεδάσουμε με αγαπημένες λαϊκές μελωδίες! Μια βραδιά γεμάτη κέφι, τραγούδι και ατμόσφαιρα που θα σας ταξιδέψει.

Επίδειξη σκαφών
2025-07-04 18:30 - 20:30 | Λιμάνι Αλεξανδρούπολης
Από Ναυταθλητικό Όμιλο Αλεξανδρούπολης (Ν.Ο.Α.)

«Ανοίγουμε Πανιά για την Υγεία!»
2025-07-04 20:00 - 22:00, 2025-07-05 20:00 - 22:00 | Στο ύψος του Ταχυδρομείου στην παραλιακή οδό
Ενημέρωση και η ευαισθητοποίηση γύρω από τις ΙΦΝΕ ( Ιδιοπαθείς Φλεγμονώδεις Νόσοι του Εντέρου)
Από το Σύλλογο Ασθενών με ΙΦΝΕ Θράκης (Σ.Α.Ι.Φ.Ν.Ε.Θ.)

2ο Παραδοσιακό Αστικό Πανηγύρι
2025-07-04 20:00 - 23:00 | Απόρρητο: Πάρκο Κυκλοφοριακής Αγωγής
Από το Χορευτικό Όμιλο Αλεξανδρούπολης
Θα παρουσιαστούν χοροί από :
την Θράκη με το μουσικό σχήμα “Ακριτικός Ήχος” και τον Χορευτικό Όμιλο Αλεξανδρούπολης &
την Μακεδονία με τον Πολιτιστικό Σύλλογο Κρωμνιωτών “Άγιος Νικόλαος”
Θα ακολουθήσει γλέντι για όλους.

Μουσικοθεατρική παιδική παράσταση, “Το Γκρούφαλο”
2025-07-04 20:45 - 22:30 | Θέατρο Αλτιναλμάζη
Ένας ποντικός βγήκε βόλτα στο βαθύ, σκοτεινό δάσος… Ψάχνοντας το φουντούκι του, συνάντησε την πονηρή αλεπού, την εκκεντρική κουκουβάγια και το φίδι που πάει σε όλα τα πάρτυ.
Θα καταφέρει να σωθεί ο ποντικός από τα πεινασμένα πλάσματα του δάσους μέσα από την ιστορία του τρομερού Γκρούφαλο;
Εξάλλου δεν υπάρχει Γκρούφαλο – ή μήπως… υπάρχει;

Στη θάλασσα των πλανητών – Παρατήρηση άστρων
2025-07-04 21:00 - 22:30, 2025-07-05 21:00 - 22:30 | Απόρρητο: Θεατράκι Άγιου Εύπλου
Ελάτε να ταξιδέψουμε μαζί στο διάστημα, να γνωρίσουμε τους πλανήτες και να παρατηρήσουμε αστέρια μέσα από τηλεσκόπια, σε μια μοναδική εμπειρία που θα ανοίξει τους ορίζοντές μας!
Από το Σύλλογο Ερασιτεχνικής Αστρονομίας Θράκης

Συναυλία Χορωδίας Εθνικού Αλεξανδρούπολης "ΤΡΟΒΑΔΟΥΡΟΙ"
2025-07-04 21:30 - 23:00 | Πλατεία Φάρου
Μία ξεχωριστή μουσική βραδιά με τη χορωδία “ΤΡΟΒΑΔΟΥΡΟΙ” του Εθνικού Αλεξανδρούπολης, που θα γεμίσει την ατμόσφαιρα με μελωδίες.

Γνωριμία με την ιστιοσανίδα (windsurfing) και το stand up paddling (SUP - όρθια σανιδοκωπηλασία)
2025-07-05 18:30 - 20:30 | Ανάπλαση παραλιακής
Από το ιστιοπλοϊκό Τμήμα του Ομίλου Φίλων Θαλάσσης Αλεξανδρούπολης (Ο.Φ.Θ.Α.)

FIT PARTY ALERT
2025-07-05 20:30 - 21:30 | Τράπεζα Ελλάδος
Έρχεται το πιο καυτό fitness event του Καλοκαιριού
Spinning
Aerobic
CrossFit
Από το γυμναστήριο «Εν Σώματι» ΑΧD

Φεστιβάλ χρωμάτων 2025
2025-07-05 20:30 - 21:30 | Ανάπλαση παραλιακής
Η Αλεξανδρούπολη γεμίζει με χρώμα!
Το Φεστιβάλ Χρωμάτων έρχεται να δώσει χρώμα στη ρουτίνα της ζωής μας
μέσα από πολλές “πολύχρωμες” δραστηριοτήτες με κυριότερη αυτή της
μαζικής ρίψης χρωματιστής πούδρας.
Φορώντας το καλύτερο μας χαμόγελο και με τη συνοδεία live μουσικής και
εργαστηρίων δημιουργικής απασχόλησης για παιδιά, το Φεστιβάλ
απευθύνεται σε όλες τις ηλικίες που αναζητούν το αισιόδοξο και το θετικό
στην καθημερινότητά τους!
Η είσοδος και συμμετοχή στο Φεστιβάλ είναι ελεύθερη και τα σακουλάκια με
την πούδρα χρώματος μπορείτε να τα προμηθευτείτε από τα ειδικά περίπτερα
που θα υπάρχουν κατά τη διάρκεια της εκδήλωσης.
Πάμε να χρωματίσουμε τη ζωή μας;

Seafood Festival & Νησιώτικη Μουσική
2025-07-05 21:00 - 23:30 | Πλατεία Φάρου
Μια ξεχωριστή καλοκαιρινή βραδιά με άρωμα θάλασσας και Αιγίου! Σε συνεργασία με τον Πολιτιστικό Εξωραϊστικό Σύλλογο Μάκρης

Γευτείτε μοναδικές θαλασσινές νοστιμιές, φτιαγμένες με μεράκι και τοπικά υλικά, σε ένα σκηνικό που μυρίζει καλοκαίρι.
Η βραδιά θα πλαισιωθεί μουσικά από ζωντανή νησιώτικη μουσική που θα σας ταξιδέψει με αγαπημένες μελωδίες του Αιγαίου.

Συμμετέχουν οι μουσικοί:
Θάλεια Βλανίδου
Χρήστος Γιαρένης
Κυριάκος Πετράς

Βραβεύσεις αθλητών/τριών-μαθητών/τριών που διακρίθηκαν τη χρονιά 2024-2025
2025-07-06 20:00 - 21:15 | Πλατεία Φάρου
Βραβεύσεις αθλητών/τριών-μαθητών/τριών που διακρίθηκαν τη χρονιά 2024-2025 από το Δήμαρχο Αλεξανδρούπολης κ. Ιωάννη Ζαμπούκη

Μουσικοχορευτική παράσταση από τον Πολιτιστικό Σύλλογο Πυθιωτών
2025-07-06 21:00 - 23:00 | Θέατρο Αλτιναλμάζη

Συναυλία τελετής λήξης Ναυτικής Εβδομάδας 2025 με το Δήμο Αναστασιάδη
2025-07-06 21:30 - 23:30 | Πλατεία Φάρου

Ηλέκτρα του Σοφοκλή σε σκηνοθεσία Δημήτρη Τάρλοου
2025-07-11 21:00 - 23:00 | Θέατρο Αλτιναλμάζη
Ο Δημήτρης Τάρλοου καταθέτει την πρώτη σκηνοθεσία του στο αρχαίο δράμα με τη σοφόκλεια εκδοχή της Ηλέκτρας στις 4 & 5 Ιουλίου στο Αρχαίο Θέατρο της Επιδαύρου και σε περιοδεία σε όλη την Ελλάδα.
Σε έναν κόσμο που μαστίζεται από ολοκληρωτισμούς και κοινωνική αδικία, σε μια εποχή όπου η βία και η εκδίκηση παρουσιάζονται συχνά ως «αναγκαίο κακό», η Ηλέκτρα του Σοφοκλή αποκτά ανατριχιαστική επικαιρότητα. Η τραγωδία αυτή δεν είναι απλώς μια αφήγηση εκδίκησης· είναι ένας καθρέφτης των ανθρώπινων διλημμάτων, της διαχρονικής σύγκρουσης ανάμεσα στη δικαιοσύνη και την ηθική. Η παράστασή μας στοχεύει να αναδείξει αυτή την πολυπλοκότητα, καλώντας το κοινό να αναμετρηθεί με κρίσιμα ερωτήματα: Τι σημαίνει «αποκαθιστώ το δίκαιο»; Ποιο είναι το χρέος του καθήκοντος; Μπορεί κανείς να ζήσει με τις συνέπειες της βίας; Είναι η βία αναπόφευκτη λύση; Θα κλείσει η εκδίκηση τον κύκλο του αίματος; Είναι ποτέ δυνατή η λύτρωση; Και, τελικά, ποιος είναι ο ρόλος της αντίστασης όταν όλα φαίνονται χαμένα;
Η Ηλέκτρα, μέλος της καταραμένης οικογένειας των Ατρειδών, μια γυναίκα παγιδευμένη σε αυτόν τον κύκλο αίματος και φρίκης, είναι κάτι περισσότερο από ένας τραγικός χαρακτήρας, αφού προσωποποιεί το δίλημμα ανάμεσα στην ανάγκη για δικαιοσύνη και την ηθική επιταγή της αποφυγής της βίας. Δεν πρόκειται, επομένως, μόνο για ένα τραγικό πλάσμα της μοίρας, αλλά και για ένα δημιούργημα του χαρακτήρα της, ενός χαρακτήρα ολόψυχα δοσμένου στον αγώνα της για δικαιοσύνη. Είναι άραγε και η ίδια θύμα τής εμμονής της με την εκδίκηση ή μια φωνή αντίστασης απέναντι στη βαρβαρότητα της εξουσίας; Και γιατί όταν το παλάτι απαλλάσσεται πλέον από τους τυράννους, εκείνη δεν περνάει το κατώφλι του; Μένει απλώς έξω από τον Οίκο που μισεί ή αρνείται να γίνει μέρος του συστήματος που πολέμησε με πάθος; Είναι ακόμα δέσμια των ακραίων συναισθημάτων που την καθόρισαν – του πόνου για τον θάνατο του πατέρα, το μίσος για τη μητέρα, τη νοσταλγία για τον χαμένο αδερφό; Το πάθος της, είναι βέβαιο, δεν σιγάζει ούτε μετά την κάθαρση. Στην Ηλέκτρα, ο ποιητής δεν δίνει απαντήσεις, οι θεοί απουσιάζουν, οι χρησμοί απλώς συμπίπτουν με τις ανθρώπινες αποφάσεις, η συνείδηση περνά σε δεύτερη μοίρα, οι Ερινύες δεν εμφανίζονται. Παρ’ όλα αυτά, το τίμημα για τους επιζώντες είναι βαρύ. Αυτό το τίμημα της επιλογής και την ανθρώπινη ανάγκη για κάθαρση με κάθε κόστος μάς καλεί να αναλογιστούμε η σοφόκλεια Ηλέκτρα. Εξάλλου, ο Σοφοκλής δεν θα μας δώσει άλλη ευκαιρία, δεν θα γράψει τριλογία: το δικό του έργο τελειώνει εδώ – εντός αυτών των 1.510 στίχων θαυμαστής συμμετρίας και λιτότητας θα διευθετηθεί κάθε μία από τις αμφιβολίες και τα ερωτήματα που έχει θέσει.

Σημείωμα Σκηνοθέτη
Στην Ηλέκτρα, ο ποιητής δεν δίνει απαντήσεις, οι θεοί απουσιάζουν, οι χρησμοί απλώς συμπίπτουν με τις ανθρώπινες αποφάσεις, η συνείδηση περνά σε δεύτερη μοίρα, οι Ερινύες δεν εμφανίζονται. Παρ’ όλα αυτά, το τίμημα για τους επιζώντες είναι βαρύ. Αυτό το τίμημα της επιλογής και την ανθρώπινη ανάγκη για κάθαρση με κάθε κόστος μάς καλεί να αναλογιστούμε η σοφόκλεια Ηλέκτρα. Εξάλλου, ο Σοφοκλής δεν θα μας δώσει άλλη ευκαιρία, δεν θα γράψει τριλογία: το δικό του έργο τελειώνει εδώ – εντός αυτών των 1.510 στίχων θαυμαστής συμμετρίας και λιτότητας θα διευθετηθεί κάθε μία από τις αμφιβολίες και τα ερωτήματα που έχει θέσει.
Δημήτρης Τάρλοου

29ο ΠΑΝΕΛΛΗΝΙΟ ΦΕΣΤΙΒΑΛ ΠΑΡΑΔΟΣΙΑΚΩΝ ΧΟΡΩΝ ΚΑΙ ΤΡΑΓΟΥΔΙΩΝ 2025
2025-07-11 21:30 - 23:59, 2025-07-12 21:30 - 23:59, 2025-07-13 21:30 - 23:59 | Άνθεια
Το Πανελλήνιο Φεστιβάλ Παραδοσιακών Χορών και Τραγουδιών διοργανώθηκε για πρώτη φορά το μακρινό 1995. Πραγματοποιείται για ένα τριήμερο στο πρώτο δεκαπενθήμερο του Ιουλίου, και σαν κύριο θέμα του έχει την επί σκηνής παρουσία τραγουδιών, χορών, ήθη και έθιμα της πατρίδας μας. Στη διάρκεια των 28 χρόνων διοργάνωσης του, έχουν φιλοξενηθεί – περίπου 10.000 χορευτές, μουσικοί και συνοδούς μέσω των 290 Πολιτιστικών Συλλόγων που έχουν συμμετέχει . Επιπλέον 250 ελληνόπουλα ομογενειακών Συλλόγων απ’ όλη την υφήλιο Οι αριθμοί αυτοί καταδεικνύουν ότι ο θεσμός έχει εμβέλεια που ξεπερνά τα στενά όρια του Έβρου και της Θράκης. Αποτελεί ένα θεσμό Πανελλήνιας εμβέλειας. Αποτελούν επίσης δείγμα της πολιτιστικής και τουριστικής προσφοράς του Συλλόγου στην περιοχή.

Μουσικοχορευτική παράσταση από τον χορευτικό σύλλογο από την Αρμενία, ANI DANCE STUDIO
2025-07-12 20:30 - 23:00 | Θέατρο Αλτιναλμάζη

παιδική θεατρική παράσταση “Η Σχολή Μαγείας και το Βασίλειο των Δράκων”
2025-07-13 21:00 - 23:00 | Θέατρο Αλτιναλμάζη

Θεατρική παράσταση “Εκείνος & Εκείνος” σε σκηνοθεσία Αλέξανδρου Ρήγα
2025-07-14 21:15 - 23:00 | Θέατρο Αλτιναλμάζη
ΛΙΓΑ ΛΟΓΙΑ ΓΙΑ ΤΟ ΕΡΓΟ
Το φημισμένο και εμβληματικό έργο «Εκείνος κι Εκείνος» είναι ένας ύμνος στην ποιητική αλητεία, στην παράλογη λογική σκέψη και στο ελεύθερο χιούμορ. Ένα έργο που συγγενεύει με το θέατρο του παραλόγου και με την επιθεώρηση, μα πάνω απ’ όλα, με την σατυρική – σκεπτόμενη κωμωδία. Μία κωμωδία “αναρχική” – “αλήτικη” – “ανατρεπτική”. Μία κωμωδία υπεράνω σκέψεων, υπεράνω καταστάσεων, υπεράνω λογικής…
Ο Λουκάς (Γιώργος Κωνσταντίνου) και ο Σόλων (Λεωνίδας Κακούρης), οι δύο βασικοί πρωταγωνιστές του έργου, είναι δύο σοφοί περιπλανώμενοι μποέμ, δύο άνθρωποι που θέλουν να είναι ελεύθεροι και τίποτα να μην τους εμποδίζει στο ταξίδι της ελευθερίας τους.

Θεατρική παράσταση “Αινιγματικές παραλλαγές” σε σκηνοθεσία Σωτήρη Τσαφούλια – Πυγμαλίωνα Δαδακαρίδη
2025-07-16 21:30 - 23:00, 2025-07-17 21:30 - 23:30 | Θέατρο Αλτιναλμάζη
Οι «Αινιγματικές Παραλλαγές» του Eric- Emmanuel Schmitt,
σε σκηνοθεσία Σωτήρη Τσαφούλια – Πυγμαλίωνα Δαδακαρίδη.
Η μεγαλύτερη Θεατρική Επιτυχία των τελευταίων ετών (με τa συνεχή sold out) από 26 Ιουνίου ξεκινά ένα
ταξιδι στην Ελλάδα για περιορισμένες παραστασεις, για όσους δεν πρόλαβαν να το δουν αλλά και για εκείνους που θελουν να το ξαναδούν……
Ο Αμπέλ Ζνόρκο (Γιάννης Μπέζος) είναι ένας συγγραφέας, βραβευμένος με Νόμπελ που ζει μόνος, αποτραβηγμένος στο Ροσβανοϋ, ένα μικρό νησί στη Θάλασσα της Νορβηγίας, αποφεύγοντας τα πάντα και ειδικά τους ανθρώπους. Έχοντας πρόσφατα εκδώσει το 21ο του βιβλίο που έχει γίνει τεράστια επιτυχία, δέχεται να δώσει συνέντευξη σε έναν δημοσιογράφο που τον πολιορκεί καιρό τον Έρικ Λάρσεν (Πυγμαλίων Δαδακαρίδης)
Άραγε πόσο τυχαία επέλεξε ο Αμπέλ Ζνόρκο τον συγκεκριμένο δημοσιογράφο και πόσο τυχαία επέλεξε ο Έρικ Λάρσεν τον συγκεκριμένο συγγραφέα;
Τι συνδέει τους δυο άντρες και ποια μονοπάτια θα αναγκαστούν να περάσουν και να ξεπεράσουν, όσο οι ανατροπές διαδέχονται η μια την άλλη σε μια ιστορία που η θέση της γάτας και του ποντικού αλλάζει συνεχώς.

Θεατρική παράσταση “Οικογενειακές ιστορίες… των Κρητικών”
2025-07-18 21:00 - 23:00 | Θέατρο Αλτιναλμάζη
Μετά από τα απανωτά sold out στην Αθήνα, καθώς και σε όλες τις πόλεις που έχουν ταξιδέψει, οι «ΟΙΚΟΓΕΝΕΙΑΚΕΣ ΙΣΤΟΡΙΕΣ ΤΩΝ ΚΡΗΤΙΚΩΝ» συνεχίζουν την περιοδεία σε όλη την Ελλάδα… ή τουλάχιστον σε όσες πόλεις προλάβουμε, γιατί έχουμε και κάτι μωρά να μεγαλώσουμε.
Η πιο αστεία οικογένεια ξαναχτυπά για να μοιράσει ασυγκράτητα γέλια. Ο Στέλιος Κρητικός μαζί με τους Μιχαήλ Άγγελο και Άρη Κρητικό ανεβάζουν μία φρέσκια, πρωτότυπη κωμική πρόταση, που συμπυκνώνει stand up comedy, θέατρο και αυτοσχεδιασμό σε μία ενιαία παράσταση!
Προσωπικές καταθέσεις, κατά λάθος εξομολογήσεις, αδελφικές κόντρες, απρόσμενες εγκυμοσύνες και κυρίως πολλές, πολλές… οικογενειακές ιστορίες!

ΑΚΥΡΩΝΕΤΑΙ - Παιδική θεατρική παράσταση “Η Πεντάμορφη και το τέρας”
2025-07-19 21:00 - 22:30 | Θέατρο Αλτιναλμάζη
Η Πεντάμορφη και το Τέρας – Καλοκαιρινή Περιοδεία
Ένα μαγικό ταξίδι με εναλλασσόμενες προβολές σκηνικού (projection mapping), φαντασμαγορικούς φωτισμούς, πρωτότυπη μουσική, ευφάνταστες χορογραφίες, τραγούδια και ερμηνείες που συνθέτουν ένα θεαματικό αποτέλεσμα!
Τη φωνή του στο ρόλο του αφηγητή χαρίζει ο Μέμος Μπεγνής.
Σκοπός της παράστασης που δημιουργήσαμε για τους μικρούς μας φίλους, είναι να κατανοήσουν με τρόπο ανάλαφρο, διασκεδαστικό και διαδραστικό, τα σημαντικά μηνύματα που μεταφέρει, όπως η αγάπη, η αποδοχή, και η δύναμη της εσωτερικής ομορφιάς!
Μέσα από την ιστορία της Μπελ και του Τέρατος, οι μικροί μας θεατές, μαθαίνουν να μην κρίνουν τους άλλους από την εξωτερική εμφάνιση, αλλά να αναζητούν τις αληθινές αξίες.Επιπλέον το παραμύθι μας υπενθυμίζει, πως η αγάπη έχει τη δύναμη να μεταμορφώσει και να θεραπεύσει!

ΣΥΝΑΥΛΙΑ RACK
2025-07-20 21:00 - 23:30 | Θέατρο Αλτιναλμάζη

Θεατρική παράσταση “Δον Ζουάν” με τον Πάνο Βλάχο
2025-07-21 21:30 - 23:00, 2025-07-22 21:30 - 23:00 | Θέατρο Αλτιναλμάζη
Λίγα λόγια για το έργο:
Προσπαθώντας να ξεφύγει τις συνέπειες των πράξεων του, ένας αποτυχημένος καλλιτέχνης, ο Δον Ζουάν καταφεύγει στο μπαρ του πατέρα του. Εκεί, σε εκεί σε μια διαστρεβλωμένη απεικόνιση της κοινωνίας μας, ο Δον Ζουάν ανακαλύπτει ότι το πραγματικό του ταλέντο είναι να κερδίζει ακολούθους. Γοητεύει τους αποπροσανατολισμένους θαμώνες και σχηματίζει μια λατρεία γύρω από την προσωπικότητά του. Καθώς το μπαρ μετατρέπεται σε “Εκκλησία”, χώρος έκφρασης μιας New Age Cult (αίρεση), και οι ακόλουθοι του γίνονται όλο και πιο αφοσιωμένοι, τα όρια μεταξύ πίστης και χειραγώγησης γίνονται θολά.
Σε αυτήν την ανανεωμένη εκδοχή του ήρωα, ο Δον Ζουάν γίνεται το απόλυτο σύμβολο της εποχής μας, κατέχοντας δύο κρίσιμα “ταλέντα”: την απουσία ιδεολογίας και την αμετροεπή φιλοδοξία. Αποδεσμευμένος από κάθε ηθικό φραγμό, ο Δον Ζουάν επιδίδεται σε ένα εμπόριο ελπίδας, προσφέροντας τον εύκολο δρόμο προς την ευτυχία σε κάθε ακόλουθό του. Έτσι, γίνεται ένας καθοδηγητής χωρίς ηθικό πυρήνα, ένας έμπορος ονείρων που υπόσχεται ελευθερία χωρίς όρια, αδυνατώντας όμως να προβλέψει τις καταστροφικές συνέπειες που μπορεί να προκαλέσει η ρηχότητα των διδαχών του.
Σε αυτή την ανατρεπτική νέα προσέγγιση του Δον Ζουάν, συμπράττει μία σπουδαία ομάδα συνεργατών: Ο Αλέξανδρος Κούρος υπογράφει την μουσική της παράστασης που ερμηνεύεται ζωντανά επί σκηνής, σε στίχους του Πάνου Βλάχου. Τα σκηνικά αναλαμβάνει ο Δημήτρης Πολυχρονιάδης και τα κοστούμια η Ματίνα Μέγκλα. Την κίνηση επιμελείται η Παναγιώτα Καλλιμάνη και τους φωτισμούς σχεδιάζει η Βαλεντίνα Ταμιωλάκη.

θεατρική παράσταση “ΕΛΕΝΗ Η δίκη μιας πόρνης” με τη Λυδία Κονιόρδου
2025-07-25 21:30 - 23:30 | Θέατρο Αλτιναλμάζη
ΕΛΕΝΗ
Η δίκη μιας πόρνης
του Μιγκέλ Ντελ Άρκο
Στο ρόλο της Ελένης, η Λυδία Κονιόρδου
Σκηνοθεσία: Χρήστος Σουγάρης
Η παράσταση «Ελένη – Η δίκη μιας πόρνης» του Μιγκέλ Ντελ Άρκο, σε σκηνοθεσία Χρήστου Σουγάρη, με τη Λυδία Κονιόρδου στον ομώνυμο ρόλο, ξεκινά τον Ιούνιο την καλοκαιρινή της περιοδεία. Το συγκλονιστικό αυτό έργο παρουσιάζεται για πρώτη φορά στο ελληνικό κοινό, σε επιλεγμένους σταθμούς, σε όλη τη χώρα. Η έναρξη των παραστάσεων θα γίνει στην Αττική, με τις τρεις πρώτες στάσεις: στο Χαλάνδρι (10/7), στο Βεάκειο Θέατρο Πειραιά (11/7) και στην Ηλιούπολη (12/7). Αμέσως μετά, η παράσταση θα ταξιδέψει σε όλη την Ελλάδα, Η προπώληση για τους σταθμούς της περιοδείας εντός Ιουλίου, έχει ήδη ξεκινήσει! Σύντομα θα ανακοινωθούν και νέες ημερομηνίες για τον Αύγουστο.
Εμπνευσμένος από το “Ελένης εγκώμιον” του σοφιστή Γοργία, την Ελένη του Ευριπίδη και την Ιλιάδα του Ομήρου, ο μονόλογος αυτός με πρωταγωνίστρια την Ωραία Ελένη, έρχεται να επανορθώσει τις αδικίες που ο μύθος και η “επίσημη” εκδοχή των γεγονότων έχουν σωρεύσει στο πρόσωπο της γυναίκας που στάθηκε -όπως λένε- η αφορμή του Τρωικού πολέμου και των δεινών με τα οποία εκείνος βασάνισε για δέκα χρόνια τους Έλληνες και τους Τρώες. Η Ελένη εξαπολύει ένα δριμύ κατηγορώ εναντίον όλων -από τον υποτιθέμενο πατέρα της (τον Τυνδάρεω) μέχρι τον πραγματικό (τον Δία, που απαντά με βροντές από τον ουρανό στις μομφές της), αποδομεί όλους τους ήρωες του Τρωικού πολέμου, υπερασπίζεται με σθένος τον εαυτό της και αναρωτιέται “ποιος γράφει τελικά την ιστορία;”
Ο Μιγκέλ Ντελ Άρκο, μιa από τις σημαντικότερες μορφές του σύγχρονου Ισπανικού θεάτρου, με χιούμορ, ευαισθησία και ενσυναίσθηση, μας παρουσιάζει μια ανθρώπινη και απολύτως απενοχοποιημένη εκδοχή της “πιο μισητής” γυναίκας στην ιστορία του δυτικού πολιτισμού.
Η Ελένη του, διεκδικεί το δικαίωμα της αφήγησης της ιστορίας, από την πλευρά των ηττημένων και παρουσιάζει μια διαφορετική εκδοχή για τα γεγονότα που οδήγησαν την ίδια αλλά και χιλιάδες ανθρώπους στον όλεθρο, κατακεραυνώνοντας την πατριαρχεία και το δίκαιο του ισχυρού.
Η Λυδία Κονιόρδου, η κορυφαία Ελληνίδα τραγωδός, ερμηνεύει την πιο γοητευτική και παρεξηγημένη μυθική ηρωίδα.
Μαζί της στη σκηνή, ο Μπάμπης Παπαδόπουλος, ο θρυλικός κιθαρίστας του σπουδαιότερου ελληνικού ροκ συγκροτήματος Τρύπες, ερμηνεύει ζωντανά τη μουσική που συνθέτει για την παράσταση.
Τη σκηνοθεσία υπογράφει ο Χρήστος Σουγάρης, που επιστρέφει σε δραματουργία αντλούμενη από μυθολογικές και ιστορικές πηγές, μετά τις Τρωάδες του Ευριπίδη, που παρουσίασε στο Φεστιβάλ Επιδαύρου για λογαριασμό του ΚΘΒΕ, το 2022.
Απόσπασμα του έργου:
“Εγώ πήρα μόνο μια απόφαση. Ίσως τη μοναδική στη ζωή μου. Την απόφαση να αγαπώ έναν άνδρα, τον Πάρη, πάνω από όλα. Τα γεγονότα που την ακολούθησαν ήταν αποφάσεις ισχυρών ανδρών που είχαν εμμονή με την υστεροφημία και τον πλούτο. Ναι, το ομολογώ. Ομολογώ πως εγκατέλειψα την κόρη μου και τους γονείς μου, κι έναν σύζυγο που ποτέ δεν αγάπησα και ποτέ δεν με αγάπησε. Εκείνοι όμως, ανάγκασαν τους λαούς τους να θυσιαστούν για να κερδίσουν οι ίδιοι δόξα και χρυσάφι, ασήμι, σίδερο, κιννάβαρι, ξύλο, λάδι, νεφρίτη και άλλα πολύτιμα εμπορεύματα που η διακίνησή τους γινόταν από τον Ελλήσποντο. Την είπαν τιμή, αλλά ήταν απληστία. Έψαξαν να βρουν λογικά αίτια για κάτι που ήταν απλώς περηφάνεια. Κι όταν μπορούσαν να το σταματήσουν, δεν το έκαναν. Στ’ αλήθεια ήμουν εγώ ο λόγος που σάρωσαν όλες τις συμμαχικές πόλεις της Τροίας; Γιατί έκαψαν τη Λέσβο, τη Φώκαια, την Κολοφώνα, τη Σμύρνη, τις Κλαζομενές, την Κύμη, τον Αιγιαλό, την Τήνο, το Αδραμύττιο, τη Σίδη και τόσες άλλες την ώρα που στραγγάλιζαν την Τροία; Γιατί σκότωσαν τους κατοίκους τους που δεν ήξεραν καν ποια είμαι; Γιατί κράτησε δέκα ατέλειωτα χρόνια ο θάνατος και η καταστροφή και στις δυο πλευρές;”

ΑΚΥΡΩΘΗΚΕ ΜΙΧΑΛΗΣ ΧΑΤΖΗΓΙΑΝΝΗΣ Tour
2025-07-26 20:30 - 23:30 | Θέατρο Αλτιναλμάζη
Ο Μιχάλης Χατζηγιάννης σε μία από τις πιο εκρηκτικές περιοδείες του καλοκαιριού!
Μετά από μια θριαμβευτική σειρά sold-out εμφανίσεων στο Gazarte, ο Μιχάλης Χατζηγιάννης ξεκινά μια μεγάλη καλοκαιρινή περιοδεία και φέρνει τη μαγεία του σε όλη την Ελλάδα! Ένας από τους πιο αγαπημένους καλλιτέχνες της ελληνικής μουσικής σκηνής, με αμέτρητα hits και μοναδική σκηνική ενέργεια, υπόσχεται να μας παρασύρει σε βραδιές γεμάτες τραγούδι, συναίσθημα και απόλυτη καλοκαιρινή διάθεση.
Από το «Βυθός», το «Δεν Φεύγω», τα «Χέρια Ψηλά» και το «Καλοκαίρι Μου» μέχρι τις πιο πρόσφατες επιτυχίες του, ο Μιχάλης δημιουργεί μια ατμόσφαιρα γιορτής όπου το κοινό γίνεται ένα με τη μουσική. Μαζί του ο εκρηκτικός ZAF, σε μια συνεργασία που απογειώνει κάθε βραδιά με ρυθμό και πάθος.
Κάθε σταθμός της περιοδείας είναι μια μεγάλη μουσική εμπειρία: ένα ταξίδι στις πιο αγαπημένες στιγμές μας, με τραγούδια που μας ένωσαν, μας συγκίνησαν, μας σήκωσαν από τη θέση μας. Είναι κάτι παραπάνω από μια συναυλία — είναι μια βραδιά που δεν επαναλαμβάνεται.
Ζήσε το καλοκαίρι όπως του αξίζει. Έλα να τραγουδήσουμε μαζί, να νιώσουμε, να θυμηθούμε και – πάνω απ’ όλα – να περάσουμε αξέχαστα!

Παιδική θεατρική παράσταση “Μόγλης και το βιβλίο της ζούγκλας”
2025-07-27 21:00 - 23:00 | Θέατρο Αλτιναλμάζη
🌿 Η γέννηση του Μόγλη και του Βιβλίου της Ζούγκλας
Η ιδέα για το Βιβλίο της Ζούγκλας βασίζεται σε ινδικούς μύθους, λαϊκές διηγήσεις, αλλά και σε πραγματικές περιπτώσεις παιδιών που φέρεται να μεγάλωσαν στη φύση. Ο Μόγλης, ένα παιδί που μεγαλώνει ανάμεσα σε λύκους, συμβολίζει τον αιώνιο αγώνα του ανθρώπου να βρει τη θέση του σε έναν κόσμο που απαιτεί σεβασμό, πειθαρχία και συνεργασία. Μέσα από τις περιπέτειές του, αναδεικνύεται η σημασία του ανήκειν, της πίστης στη “φυλή” σου (όποια κι αν είναι αυτή), και της ανάγκης για κανόνες σε κάθε κοινωνία.

📚 Γιατί το Βιβλίο της Ζούγκλας ήταν — και παραμένει — επιτυχημένο;
Από την πρώτη του έκδοση το 1894, το Βιβλίο της Ζούγκλας γνώρισε τεράστια απήχηση. Οι ιστορίες του Μόγλη και των ζώων της ζούγκλας ενθουσίασαν το αναγνωστικό κοινό, μικρούς και μεγάλους. Η γλώσσα του Κίπλινγκ είναι γεμάτη μουσικότητα, σύμβολα και εικόνες, καθιστώντας το έργο τόσο απολαυστικό όσο και βαθύ. Αυτό όμως που το κάνει διαχρονικό είναι οι αξίες που μεταδίδει:

Η αρμονία της φύσης και η ανάγκη να ζούμε εντός της και όχι εις βάρος της.
Η δύναμη της συνεργασίας, που φαίνεται όταν ζώα διαφορετικών ειδών δρουν μαζί για κοινό σκοπό.
Η αναγκαιότητα των κανόνων και της πειθαρχίας μέσα σε κάθε κοινωνία, είτε αυτή είναι ανθρώπινη είτε ζώων.

Κάθε ιστορία λειτουργεί σαν αλληγορία: η αφοσίωση των λύκων, η σοφία του Μπαλού, η πονηριά του Τσίλ και η απειλή του Σιρ Χαν αποκαλύπτουν διαφορετικές πτυχές του κόσμου μας.
🎭 Από τις σελίδες στη σκηνή: Ο Μόγλης ζωντανεύει!
Η νέα παιδική παράσταση του Kids Theater από την Αθανασία Καλογιάννη, βασισμένη στο Βιβλίο της Ζούγκλας, φέρνει στη σκηνή τον κόσμο του Μόγλη με φαντασία, χρώμα και μουσική. Τα παιδιά έχουν την ευκαιρία να γνωρίσουν έναν διαχρονικό ήρωα και να έρθουν σε επαφή με αξίες όπως η φιλία, ο σεβασμός, η ελευθερία και η αυτογνωσία. Μέσα από το θέατρο, η λογοτεχνία παίρνει ζωή και μετατρέπεται σε βιωματική εμπειρία. Ο Μόγλης γίνεται ο φίλος, ο οδηγός και ο καθρέφτης κάθε παιδιού που αναζητά τον δρόμο του μέσα στη «ζούγκλα» της ζωής.

Αντιγόνη του Σοφοκλή σε σκηνοθεσία Θέμη Μουμουλίδη
2025-07-28 21:30 - 23:30 | Θέατρο Αλτιναλμάζη
Σοφοκλή ΑΝΤΙΓΟΝΗ
Μια ελεγεία εξέγερσης
Σκηνοθεσία Θέμης Μουμουλίδης
Προσφορά από 15€ για περιορισμένο αριθμό εισιτηρίων!
O Θέμης Μουμουλίδης επιστρέφει για τρίτη φορά στην Αντιγόνη, την
κορυφαία τραγωδία του Σοφοκλή, και σε μια από τις
συναρπαστικότερες ηρωίδες στην ιστορία της δυτικής δραματουργίας.
Μαζί του ένα σύνολο εξαιρετικών ηθοποιών με την Λένα
Παπαληγούρα στον ρόλο της Αντιγόνης και τον Μελέτη Ηλία στον
ρόλο του Κρέοντα.
Η πρεμιέρα θα πραγματοποιηθεί στις 28 Ιουνίου στο Θέατρο Αρχαίων Κλεωνών και
θα ακολουθήσει περιοδεία σε επιλεγμένους χώρους στην Αττική και την
περιφέρεια.
Ο πόλεμος τελείωσε. Οι νεκροί περισυλλέγονται κάτω από το σκληρό φως των
προβολέων. Το πεδίο της μάχης μεταφέρεται στα γυαλισμένα γραφεία των
σύγχρονων κέντρων λήψης αποφάσεων. Ο σκληρός, ενισχυμένος ήχος του σήμερα
και η εύθραυστη ανάσα της ζωντανής φωνής, τα ατσαλάκωτα κοστούμια και τα
ράκη, τα μηχανοποιημένα και τα βεβηλωμένα σώματα συνθέτουν έναν κόσμο όπου
οι συγκρούσεις οξύνονται και οι αντιθέσεις βαθαίνουν.
Η δική μας Αντιγόνη…
Να μην ενδώσει. Αυτός είναι ο δικός της νόμος.
Η διεκδίκηση του τελετουργικού της κηδείας γίνεται η μηχανή αποκάλυψης της
σχέσης της εξουσίας με τον θάνατο: η ηχηρή καταγγελία του ολοκληρωτισμού, που
σφετερίζεται την εξουσία για να ασκήσει κάθε δικαίωμα επί της ανθρώπινης
υπόστασης, έως και μετά θάνατον. Μια εξουσία που πατάσσει κάθε έννοια
ανθρωπινότητας, παράγει και αναπαράγει την υποταγή ως μέτρο της
κανονικότητας.
Ο Κρέων εκφράζει το τυφλό ένστικτο μιας γυμνής ζωής με ωμούς βιολογικούς
όρους. Θέλει να επεκτείνει την εξουσία του σε κάθε πτυχή της ελεύθερης
έκφρασης, ακόμη και στην πιο δειλή – ανομολόγητη επιθυμία της.
Ο Κρέων είναι ο προάγγελος της βιοπολιτικής του σήμερα: ενός βίου αβίωτου, όπου
οι άνθρωποι είναι οι τελευταίοι που μαθαίνουν τον θάνατό τους όχι αναγκαστικά
ως βιολογικά, αλλά ως ψυχικά, πολιτικά και κοινωνικά πρόσωπα.
Με την Αντιγόνη τα πεδία συγκρούσεων τίθενται σε αμφισβήτηση: σωστό-λάθος,
ζωή-θάνατος, άνδρας-γυναίκα, φως-σκοτάδι, αυθεντικότητα-συμβιβασμός, νόμος-
δίκαιο, παράβαση-υποταγή.
Η Αντιγόνη γνωρίζει την θνητότητά της, αλλά αποφασίζει το πότε και το πώς του
θανάτου της. Αναδιατυπώνει κάθε σύγκρουση γιατί μόνο έτσι στρέφει ακόμη και
τον θάνατο υπέρ της ζωής. Αγκαλιάζοντας τον θάνατο διεκδικεί τη ζωή. Μια ζωή
άξια να βιωθεί. Έτσι, ακόμη και αν οδηγείται τελικά στον θάνατο και ο Κρέων επιζεί,
στην πραγματικότητα πρόκειται για έναν συνεχή θάνατο του Κρέοντα και για ένα
άνοιγμα της Αντιγόνης προς το μέλλον.
Στη σύγχρονη ζωή, η Αντιγόνη είναι παρούσα στα hot spots που στοιβάζουν, στις
δομές που φυλάσσουν, στα σύνορα που ηλεκτροφορούν, στις θάλασσες που
πνίγουν. Είναι παρούσα στα διαρκώς επεκτεινόμενα στρατόπεδα-τάφους ζώντων,
στις φυσικές και εικονικές εκδοχές αλλεπάλληλων επιστρώσεων εγκλεισμών, στα
παιχνίδια της βιοπολιτικής, στις έδρες και τις ενέδρες του θανάτου.
Το ΟΧΙ της Αντιγόνης ορθώνεται ως η απόλυτη κατάφαση.

«Η Λίμνη των Κύκνων», από το ROYAL CLASSICAL BALLET
2025-07-30 21:00 - 23:00 | Θέατρο Αλτιναλμάζη
Μια ιστορία ύμνος στην αγάπη!
ΑΠΟ ΤΟ ROYAL CLASSICAL BALLET
ΜΙΑ ΜΕΓΑΛΗ ΚΑΛΟΚΑΙΡΙΝΗ ΠΕΡΙΟΔΕΙΑ ΣΤΑ ΑΝΟΙΧΤΑ ΘΕΑΤΡΑ ΟΛΗΣ ΤΗΣ ΕΛΛΑΔΑΣ!
Μουσική: PI Tchaikovsky
Χορογραφία: L. Iwanow and M. Petipa

Το διασημότερο μπαλέτο όλων των εποχών, το αριστούργημα του Πιοτρ Ίλιτς Τσαϊκόφσκι, «Η Λίμνη των Κύκνων», παρουσιάζεται από το ROYAL CLASSICAL BALLET, σε μια μεγάλη καλοκαιρινή περιοδεία στα ανοιχτά θέατρα σε όλη την Ελλάδα.
«Η Λίμνη των Κύκνων», μια ιστορία ύμνος στην αγάπη που δεν παύει να γοητεύει τον θεατή. Η πανέμορφη Οντέτ ζει παγιδευμένη σε σώμα κύκνου, εξαιτίας της κατάρας του σκοτεινού μάγου Ρόθμπαρτ. Μόνο τη νύχτα, όταν το φεγγάρι υψώνεται στον ουρανό, παίρνει την ανθρώπινη μορφή της. Όταν ο νεαρός πρίγκιπας Ζίγκφριντ τη συναντά, μαγεύεται από την ομορφιά και την αγνότητά της. Όμως ο πανούργος μάγος προσπαθεί με δόλο να παντρέψει την κόρη του, Οντίλ, τον μαύρο κύκνο, με τον πρίγκηπα. Όταν ανακαλύπτει την αλήθεια, ο Ζίγκφριντ παλεύει για να ελευθερώσει την αγαπημένη του από τα δεσμά της κατάρας. Και καθώς ο ήλιος ανατέλλει, η δύναμη της αληθινής αγάπης τους αποδεικνύεται πιο ισχυρή από κάθε σκοτεινή μαγεία, χαρίζοντάς τους την αιωνιότητα…
Η πιο ποιητική, ρομαντική αλλά και τραγική ιστορία αγάπης που δεν πρέπει να χάσετε.
Η «Λίμνη των Κύκνων», αποτελεί την υπέρτατη πρόκληση στην καριέρα των χορευτών, αφού οι δεξιοτεχνικές ικανότητες και ο λυρισμός που απαιτούνται για την ολοκληρωμένη ερμηνεία, είναι σχεδόν πέρα από τα ανθρώπινα όρια. Παράλληλα, πρόκειται για ένα αυτόνομο μουσικό έργο μεγάλων ερμηνευτικών απαιτήσεων, με αγαπημένες μελωδίες που αιχμαλωτίζουν και σαγηνεύουν τις αισθήσεις.
Επίσης για πρώτη φορά τα σκηνικά της παράστασης θα είναι ψηφιακά και τρισδιάστατα με μια νέα αισθητική προσέγγιση, προσφέροντας έτσι ένα εντυπωσιακό και παραμυθένιο θέαμα που θα συγκινήσει μικρούς και μεγάλους!
Το ROYAL CLASSICAL BALLET είναι ένα διεθνούς φήμης μπαλέτο από την Ουκρανία, το οποίο αποτελείται από 30 επαγγελματίες χορευτές με πάθος και μεράκι για την τέχνη τους. Οι χορευτές, απόφοιτοι κορυφαίων Ανωτάτων Σχολών χορού της Ουκρανίας αλλά και άλλων ευρωπαϊκών χωρών, με την υψηλού επιπέδου τεχνική τους μας γοητεύουν και μας μεταφέρουν στον ονειρικό κόσμο του Τσαϊκόφσκι, δίνοντας ζωή στις ωραιότερες ιστορίες μπαλέτου.
Ζήστε κι εσείς την μαγεία του κλασικού μπαλέτου αυτό το καλοκαίρι στα ωραιότερα θέατρα σε όλη την Ελλάδα!
royalclassicalentertainment.com

Παιδική θεατρική παράσταση Minions
2025-07-31 21:00 - 23:00 | Θέατρο Αλτιναλμάζη

"Ευτυχώς τρελάθηκα!" Θεατρικό Εργαστήρι Νέας Ορεστιάδας Διόνυσος
2025-08-01 21:00 - 23:00 | Θέατρο Αλτιναλμάζη

Ετήσιο Αντάμωμα Ιτέας
2025-08-01 21:00 - 23:59 | Πλατεία Ιτέας
Γλέντι για όλους με παραδοσιακή μουσική

11ο Φεστιβάλ «Σωτήρεια» Πέπλου
2025-08-01 21:00 - 23:59 | Παιδική Χαρά Πέπλου
Αντάμωμα Πεπλιωτών με την ορχήστρα Ζαπάρτα – Παπαναστασίου – Ουλιανούδη

11ο Φεστιβάλ «Σωτήρεια» Πέπλου
2025-08-02 08:00 - 17:00 | Παιδική Χαρά Πέπλου
Λαϊκή Βραδιά με Ανδρέα Δρακόπουλο-Σοφία Πάνη & Μαρίσα Αργυροπούλου

11ο Φεστιβάλ «Σωτήρεια» Πέπλου
2025-08-03 21:00 - 23:59 | Παιδική Χαρά Πέπλου
Μουσική Βραδιά με την ορχήστρα «Εβρίτικη Ζυγιά»

“Ο θάνατος του εμποράκου” με τον Βλαδίμηρο Κυριακίδη
2025-08-05 21:30 - 23:30 | Θέατρο Αλτιναλμάζη
«Ο ΘΑΝΑΤΟΣ ΤΟΥ ΕΜΠΟΡΑΚΟΥ»
του Άρθουρ Μίλερ
Η επιτυχημένη παράσταση του Γιώργου Νανούρη με τον Βλαδίμηρο Κυριακίδη στον πρωταγωνιστικό ρόλο, ταξιδεύει σε όλη την Ελλάδα!
Μετά από δύο συνεχόμενες χρονιές θριαμβευτικής παρουσίας στην Αθήνα, με περισσότερους από 150.000 θεατές και 350 παραστάσεις, το βραβευμένο με Πούλιτζερ έργο του Άρθουρ Μίλερ, «Ο Θάνατος του Εμποράκου», σε σκηνοθεσία του Γιώργου Νανούρη, με τον Βλαδίμηρο Κυριακίδη στον εμβληματικό ρόλο του Γουίλι Λόμαν, ξεκινά την καλοκαιρινή του περιοδεία σε όλη την Ελλάδα!
Η παράσταση, που συγκλόνισε το αθηναϊκό κοινό με την ευαισθησία και τη δύναμή της, θα παρουσιαστεί σε επιλεγμένα θέατρα σε όλη την Ελλάδα, και προσκαλεί το κοινό όλης της χώρας να βιώσει από κοντά το κορυφαίο έργο του Μίλερ, το οποίο παραμένει επίκαιρο και βαθιά ανθρώπινο.​ Η προπώληση των εισιτηρίων έχει ήδη ξεκινήσει!
Δίπλα στον Βλαδίμηρο Κυριακίδη ανεβαίνει επί σκηνής, μια σπουδαία ομάδα ηθοποιών με τους: Έφη Μουρίκη, Ρένο Ρώτα, Δημήτρη Γεροδήμο, Κατερίνα Μάντζιου, Γιώργο Κοσκορέλλο, Παναγιώτη Παπαδούλη και Σωκράτη Αγγελή.
Γραμμένο το 1949, “Ο Θάνατος του Εμποράκου” θεωρείται το κορυφαίο έργο του Αμερικανού συγγραφέα. Πραγματεύεται την ζωή του Γουίλι Λόμαν, ενός πλανόδιου πωλητή, που ζει μπερδεμένος ανάμεσα στο παρόν και το παρελθόν, εγκλωβισμένος από το αμερικάνικο όνειρο. Το δυσβάσταχτο κυνήγι της επιβίωσης, σύμφωνα με τα πρότυπα που επιτάσσει η άκρως καπιταλιστική κοινωνία, τον οδηγεί παραληρηματικά στην διάλυση ολόκληρης της ζωής του.
Τα σκηνικά της παράστασης υπογράφει ο Γιώργος Γαβαλάς και τα κοστούμια η Ντένη Βαχλιώτη.

Θεατρική παράσταση “Το μαγικό ταξίδι του Αισώπου”
2025-08-06 21:00 - 23:00 | Θέατρο Αλτιναλμάζη
Ο λαγός ή η χελώνα θα κόψει το νήμα του τερματισμού;
Όσα δεν φτάνει η αλεπού τα κάνει κρεμαστάρια;
Τον ψεύτη βοσκό ποιος τον πιστεύει πια;
Η κότα είχε χρυσά αυγά ή τζούφια;
Ο τζίτζικας, ο μέρμηγκας, το λιοντάρι και ο ποντικός μένουν στην ίδια γειτονιά;
Και ο Καραγκιόζης που κολλάει σε όλες αυτές τις ιστορίες;

Το Θέατρο Ελιάρτ περιοδεύει σε όλη την Ελλάδα και σας καλεί να ακολουθήσετε τον Αίσωπο σε ένα μαγευτικό ταξίδι αναζήτησης της γνώσης, παρουσιάζοντας με απλότητα τους μύθους του αρχαίου Έλληνα μυθογράφου.
Διατηρώντας τον αλληγορικό χαρακτήρα τους, προσφέρει στα παιδιά όμορφες ιστορίες και αλήθειες που βγαίνουν μέσα από το χαμένο βιβλίο της σοφίας.

MIRACULOUS: ΙΣΤΟΡΙΕΣ ΤΩΝ LADYBUG & CATNOIR
2025-08-07 20:45 - 22:30 | Θέατρο Αλτιναλμάζη
Η ΕΠΙΣΗΜΗ ΘΕΑΤΡΙΚΗ ΠΑΡΑΣΤΑΣΗ
Βασισμένη στην ομώνυμη βραβευμένη τηλεοπτική σειρά
Το παγκόσμιο φαινόμενο MIRACULOUS
έρχεται για πρώτη φορά στην Ελλάδα
από την Kolossaion Productions.
«MIRACULOUS: Ιστορίες των Ladybug & Cat Noir», μια από τις δημοφιλέστερες
σειρές κινουμένων σχεδίων ζωντανεύει επί σκηνής για να συνεπάρει μικρούς και
μεγάλους θεατές σε σκηνοθεσία Παναγιώτη Κουντουρά.
Μετά τις εξαιρετικά επιτυχημένες sold out παραστάσεις στο εξωτερικό, σε Ισπανία,
Γαλλία, Αργεντινή, το Ελληνικό κοινό θα έχει την ευκαιρία να απολαύσει την
παράσταση που βραβεύτηκε στην Ισπανία από τους θεατές ως το καλύτερο
θεατρικό γεγονός (Broadway World Spain Award for Best Theatrical Event).
Η Ladybug, ο Cat Noir, ο Hawkmoth, η Tikki και όλοι οι αγαπημένοι πρωταγωνιστές έρχονται για να σας συναντήσουν σε όλη την Ελλάδα.
Ετοιμαστείτε για εντυπωσιακά ειδικά εφέ, επιβλητικά σκηνικά, πραγματικές πτήσεις πάνω από τους θεατές, καταιγιστικές σκηνές μάχης που κόβουν την ανάσα και φαντασμαγορικό light show. Ένα φαντασμαγορικό μιούζικαλ για όλη την οικογένεια. Μια περιοδεία ηρωικών διαστάσεων στη μεγαλύτερη παραγωγή που έχει παρουσιάσει η Kolossaion Productions μέχρι σήμερα.
Μια παράσταση γεμάτη μαγεία, θεαματικές ιστορίες, μοναδικές χορογραφίες και τραγούδια, ειδικά δημιουργημένα για το μουσικό show, προσφέροντας στους θεατές μια αξέχαστη εμπειρία.
Εμβληματικές σκηνές από την τηλεοπτική σειρά αναδημιουργούνται με απόλυτη πιστότητα, φέρνοντας τους αγαπημένους χαρακτήρες ακόμη πιο κοντά στους θαυμαστές τους.
H Ladybug, o Cat Noir και οι φίλοι τους ταξιδεύουν στην Ελλάδα και την Κύπρο, συνεχίζοντας τη διεθνή τους περιοδεία!
Το φαντασμαγορικό show θα φιλοξενηθεί σε περισσότερες από 50 πόλεις, χαρίζοντας στο κοινό μια ανεπανάληπτη εμπειρία.
Η παράσταση μεταφέρει τους θεατές στο μαγευτικό Παρίσι, όπου η έφηβη Μαρινέτ μεταμορφώνεται στη θρυλική Ladybug, στο πλευρό του μυστηριώδους Cat Noir.
Η Μαρινέτ ετοιμάζεται να γιορτάσει τα γενέθλια της μα το Παρίσι κινδυνεύει ξανά από τις δυνάμεις του κακού. Χάρη στις σκοτεινές δυνάμεις του Hawkmoth o κόσμος μας χάνει τα χρώματα του. Η Μάρινετ και ο Άντριεν πρέπει να αναζητήσουν τον ήρωα μέσα τους, να ξεπεράσουν κάθε φόβο και να εκπληρώσουν το πεπρωμένο τους παλεύοντας για έναν καλύτερο κόσμο. Τα Miraculous θα είναι ο οδηγός τους στη μεγαλύτερη μάχη για να σώσουν όλους εκείνους που αγαπούν.
«MIRACULOUS: Ιστορίες των Ladybug & Cat Noir»
Aφεθείτε στον φανταστικό κόσμο της Ladybug και ετοιμαστείτε για μια θεατρική εμπειρία που θα μείνει αξέχαστη!
Το Miraculous έφτασε στην Ελλάδα. Μη λείψει κανείς.

Λευκή Νύχτα Αλεξανδρούπολης 2025
2025-08-07 21:30 - 23:59 | Αλεξανδρούπολη, Αλεξανδρούπολη, Greece

ΘΕΑΤΡΙΚΟ ΔΙΗΜΕΡΟ ΠΑΡΑΣΤΑΣΕΩΝ ΤΟΥ 1ου ΘΕΡΙΝΟΥ ΘΕΑΤΡΙΚΟΥ ΕΡΓΑΣΤΗΡΙΟΥ ΤΟΥ ΔΗΜΟΥ ΑΛΕΞΑΝΔΡΟΥΠΟΛΗΣ "ΑΠΟ ΤΟ ΧΑΡΤΙ ΣΤΗ ΣΚΗΝΗ"
2025-08-08 19:15 - 21:00, 2025-08-09 19:00 - 20:30 | Αποθήκη Νο3 – Λιμάνι
Τα τμήματα του 1ου θερινού θεατρικού εργαστηρίου του Δήμου Αλεξανδρούπολης “Από το χαρτί στη σκηνή” Stars 1, Stars 2, Elite Axd και η υπεύθυνη των εργαστηρίων Μαρία Τσαβδαρίδου παρουσιάζουν 3 πρωτότυπες θεατρικές παραστάσεις:
Παρασκευή 8 Αυγούστου 19:15-21:00 2 παιδικές παραστάσεις 🎭”Διά πυρός” και 🎭”Άρχισαν τα όργανα”
Σάββατο 9 Αυγούστου 19:00-20:30 1 παράσταση ενηλίκων 🎭”Στο ίδιο έργο “

Nύχτα Πανσέληνος
2025-08-08 20:30 - 22:30 | Απόρρητο: Θεατράκι Άγιου Εύπλου
Ο Δήμος Αλεξανδρούπολης και οι ποιητές της πόλης, διοργανώνουν μια μουσικοποιητική βραδιά, με θέμα «Νύχτα Πανσέληνος» και σας προσκαλούν την Παρασκευή 08 Αυγούστου 2025 στις 20.30, στο θεατράκι του Άγιου Εύπλου.
Η εκδήλωση, θεσμός πλέον, που υλοποιείται για 3η συνεχόμενη χρονιά, γεμάτη συναίσθημα, λόγο και τέχνη, σκοπό έχει να προσφέρει μια μοναδική εμπειρία που θα αναδεικνύει την ομορφιά, το φως, τη ζωή!
Σας περιμένουμε να μοιραστούμε απαγγελίες διανθισμένες με μικρές μουσικές ανάσες, εκεί όπου οι στίχοι συναντούν το φως της πανσελήνου και η μουσική ταξιδεύει πάνω στα κύματα!
Η εκδήλωση πλαισιώνεται με μουσική επένδυση από τους: Αμαλία Δούκα (τραγούδι) και Σταύρος Χατζηχριστοδούλου (πλήκτρα) Συμμετέχουν οι παρακάτω ποιητές (αλφαβητικά):

Άννα Βαμβακερού
Μιλτιάδης Γκάγκος
Δημοσθένης Γκαμπράνης
Άννα Δεληγιάννη – Τσιουλπά
Χρήστος Δούκας
Κωνσταντίνος Ζαϊκίδης
Φιλίνα Ιγνατιάδου 8. Αφροδίτη Μαργαρίτη
Θεόδωρος Μουσίκας
Σμαρώ Νότου
Άννα Παντελή
Περικλής Ρεΐζης
Νάνη Σαρίδου
Μαργαρίτης Τσιφουτίδης

Συντονισμός/Παρουσίαση: Χρήστος Δούκας
Η παρουσία σας θα μας τιμήσει ιδιαίτερα.

Λαϊκή βραδιά με την ορχήστρα του Βαγγέλη Δαλάτση
2025-08-08 21:00 - 23:59 | Κεντρική πλατεία Φερών

White Night Spinning – Spin the Night. Break the Limits. by Εν Σώματι
2025-08-09 20:30 - 22:30 | Λεωφόρος Βασιλέως Αλεξάνδρου 50, Παραλιακή Οδός, Αλεξανδρούπολη, Λεωφόρος Βασιλέως Αλεξάνδρου 50, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, Greece
Το γυμναστήριο Εν Σώματι διοργανώνει ένα εκρηκτικό βραδινό event spinning στην καρδιά της λευκής νύχτας της Αλεξανδρούπολης.
Ζήστε μια insane εμπειρία γυμναστικής κάτω από τον νυχτερινό ουρανό, με δυνατή μουσική, έντονη ενέργεια και φόντο το Αιγαίο.
Spin the Night. Break the Limits.
Ελάτε να ιδρώσουμε, να ξεπεράσουμε τα όρια του σώματος και να γεμίσουμε την πόλη με λευκά vibes, ρυθμό και κίνηση!
Σημείωση: Φορέστε λευκά και ετοιμαστείτε για μία νύχτα γεμάτη δύναμη, ένταση και θετική ενέργεια.
Οι θέσεις είναι περιορισμένες – απαιτείται προεγγραφή.
Διοργάνωση: Γυμναστήριο Εν Σώματι
Instagram: https://www.instagram.com/ensomatiaxd/
Πληροφορίες & κρατήσεις: www.en-somati.gr

«Μελωδίες στο Φως της Αυγουστιάτικης Πανσελήνου»
2025-08-09 21:00 - 22:30 | Παναγία Κοσμοσώτειρα – Φέρες, Greece
Η Ορχήστρα Δωματίου Αλεξανδρούπολης σε μια μουσική περιπλάνηση υπό το φως του φεγγαριού. Μια μαγική νύχτα με Βαλς, Τάνγκο, Κινηματογράφο και ελληνικές μελωδίες συνοδεία του ολόγιομου φεγγαριού.

Παρατήρηση Πανσελήνου
2025-08-09 21:00 - 23:59 | Απόρρητο: Πάρκο Αργώ
Ο Σύλλογος Ερασιτεχνικής Αστρονομίας Θράκης, σε συνεργασία με τον Δήμο Αλεξανδρούπολης, σας προσκαλούν στην παρατήρηση της Πανσελήνου του Αυγούστου. Η παρατήρηση θα πραγματοποιηθεί με χρήση τηλεσκοπίων του ΣΕΑΘ, το Σάββατο 9 Αυγούστου 2025 μετά τις 21:00. Χώρος παρατήρησης θα είναι το πάρκο στην παραλιακή οδό, δίπλα στην Αργώ.

Ελεωνόρα Ζουγανέλη |“αλλά-ΖΩ”
2025-08-09 21:30 - 23:30 | Θέατρο Αλτιναλμάζη
Με νέα μπάντα, με ανανεωμένο προσωπικό ρεπερτόριο καθώς η ίδια βρίσκεται στο στούντιο για τα καινούρια της τραγούδια που θα κυκλοφορήσουν σύντομα. Πρώτο δείγμα το “ΜΟΝΗ ΚΟΜΠΛΕ” σε μουσική του Γκωτιέ Βελισσάρη και στίχους της Sunny Μπαλτζή που κυκλοφορεί σε όλες τις ψηφιακές πλατφόρμες από την Panik Records.
Η Ελεωνόρα σε μια νέα μουσική παράσταση με ανεβασμένη διάθεση, νέο ήχο pop electronica, πάντα πιστή στη ροκιά, αλλά και στους λαϊκούς δρόμους που σταθερά περπατάει.
Είναι σίγουρα πολυδιάστατη, είναι τολμηρή, δοκιμάζει και δοκιμάζεται στην τέχνη της, δε φοβάται τις αλλαγές, αντιθέτως τις αναζητά.
Γιατί το “αλλάζω” εμπεριέχει το “ζω”, εμπεριέχει τη μαγεία της ζωής μέσα από τις εναλλαγές της.
Μετά από τη σειρά των επιτυχημένων εμφανίσεων στο ‘Deus’ της Θεσσαλονίκης και σε τροχιά εμφανίσεων στο VOX, η Ελεωνόρα Ζουγανέλη προγραμματίζει τις καλοκαιρινές της συναυλίες και μας προσκαλεί να τραγουδήσουμε μαζί της.
Ώρα προσέλευσης: 20.30
Ώρα έναρξης: 21.30
Προπώληση εισιτηρίων:
ΒΙΒΛΙΟΠΩΛΕΙΟ ΒΑΤΑΜΙΔΗΣ
ΒΙΒΛΙΟΠΩΛΕΙΟ ΕΛΕΥΘΕΡΟΥΔΑΚΗ
SPRITZERIA By Crusta
www.more.com

Ετήσιο Αντάμωμα στην Καβησό
2025-08-10 21:00 - 23:59 | Οικισμός της Καβησού
Παραδοσιακή Μουσικοχορευτική Βραδιά με το μουσικό σχήμα «Ακριτικός Ήχος»
Χώρος Εκδήλωσης: Πλατεία Καβησού
Διοργανωτής: Πολιτιστικός Σύλλογος Καβησού «Η Παναγίτσα»
Ώρες Εκδήλωσης: 21:00-24:00

ΑΚΥΡΩΘΗΚΕ Stand up comedy με τον Μιχάλη Σεβαστέρη
2025-08-11 21:00 - 23:00 | Θέατρο Αλτιναλμάζη

ΜΟΝΟΣ ΜΕ ΤΟΝ ΑΜΛΕΤ
2025-08-12 21:00 - 23:00 | Θέατρο Αλτιναλμάζη
Μαζί του επί σκηνής παίζει μουσική ο Δημήτρης Καμαρωτός.
Ο Άμλετ επιστρέφει πιο μόνος, πιο σύγχρονος, πιο επιτακτικός από ποτέ.
Ο Αιμίλιος Χειλάκης ανεβαίνει ξανά στη σκηνή για να ερμηνεύσει τους βασικούς ρόλους του σαιξπηρικού δράματος σε μια υποβλητική παράσταση που συγκλόνισε κοινό και κριτικούς.
Πρεμιέρα την Παρασκευή 20 Ιουνίου στο Κηποθέατρο Παπάγου.
Θα ακολουθήσουν παραστάσεις στο Δημοτικό Θέατρο Πειραιά (Δευτέρα 23/6) και στο Θέατρο Βράχων Μελίνα Μερκούρη (Τετάρτη 25/6). Στη συνέχεια η παράσταση θα περιοδεύσει σε επιλεγμένα ανοιχτά θέατρα της χώρας.
Το «Μόνος με τον Άμλετ», βασισμένο στον «Άμλετ» του William Shakespeare, είναι μια τολμηρή διασκευή του εμβληματικού έργου, βασισμένη στη μετάφραση του Γιώργου Χειμωνά, και επιστρέφει οχτώ χρόνια μετά το τελευταίο ανέβασμα. Σε σκηνοθεσία του Μανώλη Δούνια και του ίδιου του Αιμίλιου Χειλάκη, ξεδιπλώνει τα πάθη, τις εσωτερικές συγκρούσεις και την τραγική ειρωνεία που διατρέχει την ιστορία του Άμλετ.
Τι συμβαίνει στο έργο: Όταν ο βασιλιάς της Δανίας πεθαίνει αιφνίδια, τον θρόνο σφετερίζεται ο αδελφός του, Κλαύδιος – καταλαμβάνοντας όχι μόνο την εξουσία, αλλά και τη σύζυγο του νεκρού βασιλιά, Γερτρούδη. Η βασίλισσα και μητέρα του Άμλετ ενδίδει σε έναν βιαστικό, σχεδόν ανίερο γάμο, αφήνοντας τον γιο της βυθισμένο στο πένθος και τη σύγχυση. Η εύθραυστη ισορροπία διαλύεται όταν εμφανίζεται το Φάντασμα του βασιλιά: δεν πέθανε φυσικά, αποκαλύπτει – δολοφονήθηκε. Φονιάς ο ίδιος του ο αδελφός, με ύπουλο τρόπο και στόχο του τον θρόνο. Ο Άμλετ ορκίζεται εκδίκηση -ούτε καν ο έρωτάς του για την τρυφερή Οφηλία, δεν θα τον αποσπάσει από το σκοπό του. Για να βεβαιωθεί για την ενοχή του Κλαύδιου, προσκαλεί έναν θίασο περιπλανώμενων ηθοποιών να ανεβάσουν μια παράσταση που αναπαριστά τη δολοφονία του πατέρα του. Η αντίδραση του Κλαύδιου στα όσα συμβαίνουν, θα τον προδώσει και η εκδίκηση του Άμλετ θα είναι φοβερή, αλλά και αυτοκαταστροφική.
Η παράσταση «Μόνος με τον Άμλετ» παρακολουθεί την προσπάθεια του νεαρού πρίγκιπα να διανύσει την απόσταση από τη Σκέψη στην Πράξη. Συνειδητοποιώντας πως το σύστημα αξιών στο οποίο πίστευε και η επίπλαστη ευδαιμονία που απολάμβανε έχουν πεθάνει, ο Άμλετ πασχίζει να διατηρήσει την αξιοπρέπεια και τα ιδανικά του μέσα σε μια κοινωνία που ιδεολογικά καταρρέει.
Παράδοξο – ή και προφητικό – το πόσο αυτή η κοινωνία μοιάζει με τη δική μας, τέσσερις αιώνες μετά. Το ερώτημα δεν είναι πια «να ζει κανείς ή να μη ζει», αλλά «πώς να ζει»: Είναι προτιμότερο να ζει άπραγος ή να πεθαίνει πράττοντας;
Αυτό το ερώτημα διατρέχει την παράσταση και γίνεται η ραχοκοκαλιά της.
Ο Αιμίλιος Χειλάκης γίνεται Άμλετ, Οφηλία, Κλαύδιος, Γερτρούδη, Πολώνιος, Λαέρτης, Οράτιος, το Φάντασμα του βασιλιά -κρατώντας το θεατή σε εγρήγορση. Δίπλα του, ο Δημήτρης Καμαρωτός δημιουργεί επί σκηνής έναν ηχητικό κόσμο που λειτουργεί σαν εσωτερική φωνή, σαν αντίλαλος του τραγικού ήρωα. Με σκηνικά-κοστούμια της Αλεξίας Θεοδωράκη, κίνηση της Φαίδρας Νταϊόγλου και φωτισμούς του Νίκου Βλασόπουλου, το «Μόνος με τον Άμλετ» επιστρέφει στα απολύτως βασικά της θεατρικής πράξης – τη φωνή, το σώμα, τη μουσική και το φως.
Συντελεστές
Μετάφραση: Γιώργος Χειμωνάς
Σκηνοθεσία – Διασκευή: Μανώλης Δούνιας, Αιμίλιος Χειλάκης
Πρωτότυπη μουσική: Δημήτρης Καμαρωτός
Σκηνικά – Κοστούμια: Αλεξία Θεοδωράκη
Κίνηση: Φαίδρα Νταϊόγλου
Φωτισμοί: Νίκος Βλασόπουλος
Φωτογραφίες: Άρης Καμαρωτός
Designer: Μαρία Παναγιωτονάκου
Υπεύθυνη Δημοσίων Σχέσεων: Αναστασία Καμβύση
Υπεύθυνη Επικοινωνίας Β. Ελλάδας: Ρίτα Σίσιου
Υπεύθυνη Περιοδείας: Μαρία Κουλούρη
Διαφήμιση-social media: Renegade Media, Βασίλης Ζαρκαδούλας
Παραγωγή: ARTIVITIES

Ετήσιο Αντάμωμα στο Μοναστηράκι
2025-08-14 21:00 - 23:59 | Οικσμός Μοναστηρακίου
Παραδοσιακή Μουσικοχορευτική Βραδιά με το μουσικό σχήμα του Κωστίδη
Χώρος Εκδήλωσης: Πλατεία Μοναστηρακίου
Διοργανωτής: Σύλλογος Γυναικών Μοναστηρακίου
Ώρες Εκδήλωσης: 21:00-24:00

Ετήσιο Αντάμωμα στη Γεμιστή
2025-08-16 21:00 - 23:59 | Οικισμός Γεμιστής
Μουσικοχορευτική Βραδιά με το σχήμα του Θ. Κολγιώνη
Χώρος Εκδήλωσης: Χώρος Συλλόγου (πρώην Δ. Σχολείο)
Διοργανωτής: Εκπολιτιστικός Σύλλογος Γεμιστής «Ακρίτας»
Ώρες Εκδήλωσης: 21:00-24:00

Συναυλία με τον Ματθαίο Τσαχουρίδη
2025-08-17 21:00 - 23:00 | Θέατρο Αλτιναλμάζη
Ο Ματθαίος με την ποντιακή λύρα αγκαλιάζει ένα παγκόσμιο μουσικό ρεπερτόριο και αναδεικνύει τις απεριόριστες μουσικές δυνατότητές της.
Μια εκδήλωση σε συνεργασία με την Σύμπραξη Των Κατοίκων του Αετοχωρίου.
Τα έσοδα της εκδήλωσης θα δωθούν στην ΑΜΚΕ ( Συμπραξη Κατοίκων του Αετοχωρίου ) για την ανακατασκευή του Ιερού Ναού Μεταμορφώσεως Του Σωτήρα που κάηκε τον Αύγουστο του 2023 στις καταστροφικές φωτιες της περιοχής.

Παιδική θεατρική παράσταση “Μότσαρτ, ο μαγικός αυλός” σε σκηνοθεσία Κάρμεν Ρουγγέρη
2025-08-18 21:00 - 23:00 | Θέατρο Αλτιναλμάζη
«ΜΟΤΣΑΡΤ, Ο ΜΑΓΙΚΟΣ ΑΥΛΟΣ»
του Βόλφγκανγκ Αμαντέους Μότσαρτ
Περιοδεία σε όλη την Ελλάδα
Ένα Μουσικό Παραμύθι πλημμυρισμένο από τις υπέροχες μελωδίες αυτού του μοναδικού συνθέτη, από την Παιδική Σκηνή Κάρμεν Ρουγγέρη
Σκηνοθεσία
Κάρμεν Ρουγγέρη – Χριστίνα Κουλουμπή

Η Κάρμεν Ρουγγέρη και οι συνεργάτες της, στην καλοκαιρινή περιοδεία, θα γνωρίσουν στους μικρούς αλλά και τους μεγάλους φίλους τους, τον μοναδικό Βόλφγκανγκ Αμαντέους Μότσαρτ, μεταμορφώνοντας την όπερα «Ο Μαγικός Αυλός» σε ένα Μουσικό Παραμύθι πλημμυρισμένο από τις υπέροχες μελωδίες αυτού του μοναδικού συνθέτη.
Λίγα λόγια για το έργο:
Ο βασιλιάς της μέρας και η βασίλισσα της νύχτας, κάποτε αγαπήθηκαν τρελά και αποφάσισαν να ενωθούν. Όμως η αγάπη τους αυτή κράτησε πολύ λίγο. Εκείνη ήταν φτιαγμένη από ψέματα και κακία, εκείνος από αλήθεια και καλοσύνη. Εκείνη ήθελε να εξουσιάζει με το σκοτάδι, εκείνος ήθελε να βασιλεύει με το φως. Πώς να ταιριάξουνε λοιπόν; Χώρισαν, και η μεγάλη αγάπη τους έγινε αμέσως έχθρα.
Μετά από 9 μήνες η σκοτεινή βασίλισσα έφερε στον κόσμο ένα όμορφο κοριτσάκι, την Παμίνα, στην οποία ποτέ δεν είπε ποιος είναι ο πατέρας της. Το ‘μαθε ο βασιλιάς της μέρας και σκοτείνιασε. Ήθελε να την πάρει κοντά του. Φοβόταν μήπως ζώντας δίπλα στην μητέρα της έπαιρνε από τον χαρακτήρα της. Έτσι μια μέρα την έκλεψε κρυφά και έβαλε να την φυλάνε σ’ έναν όμορφο πύργο. Θύμωσε τότε η βασίλισσα της νύχτας. Μαύρισε ακόμα περισσότερο τον ουρανό της, έσβησε τ’ αστέρια της. Έπρεπε να βρει κάποιον τρόπο να πάρει πίσω την κόρη της. Άρχισε λοιπόν να αναζητεί ένα παλικάρι. Ένα παλικάρι που θα μπορούσε να την βοηθήσει. Το βρήκε στο πρόσωπο του πρίγκιπα Ταμίνο, αλλά και του Παπαγκένο.
Ο πρίγκιπας Ταμίνο -σύμβολο της αρετής και της αγάπης, βρίσκει στο πρόσωπο της Παμίνας το ιδανικό ταίρι. Όμως το ζευγάρι θα περάσει από πολλές δοκιμασίες. Με όπλο την αγάπη, οι ήρωές μας θα νικήσουν και θα ενωθούν για πάντα. Μαζί τους ο Παπαγκένο, ένας χαριτωμένος παραμυθένιος ήρωας που με τις σκανδαλιές του θα χαρίσει στα παιδιά στιγμές χαράς και γέλιου. Το έργο τελειώνοντας βρίσκει τους δυο εχθρούς, βασίλισσα της νύχτας και βασιλιά της μέρας, ενωμένους. Το καλό θα νικήσει το κακό και θα απλωθεί σ’ όλη τη γη.
ΣΥΝΤΕΛΕΣΤΕΣ:
Κείμενο – Αφήγηση: Κάρμεν Ρουγγέρη
Σκηνοθεσία: Κάρμεν Ρουγγέρη – Χριστίνα Κουλουμπή
Σκηνικά – Κοστούμια: Χριστίνα Κουλουμπή
Κίνηση – Χορογραφία – Φωτισμοί: Πέτρος Γάλλιας
Μουσική επεξεργασία-Video Art: Αντώνης Δελαπόρτας
Στίχοι – Μουσική επιλογή: Ανδρέας Κουλουμπής
Διδασκαλία τραγουδιών: Ελένη Ζιώγα
Ζωγραφική σκηνικών-κατασκευών: Γιάννης Σπανόπουλος
Βοηθός Σκηνοθέτη: Γιάννης Τσουρουνάκης
Βοηθός Ενδυματολόγου: Μελίνα Μαβίδου
Διεύθυνση παραγωγής – Υπεύθυνη περιοδείας: Ελένη Καρτάση

ΔΙΑΝΟΜΗ:
Παίζουν οι ηθοποιοί (με αλφαβητική σειρά):
Δελαγραμμάτικας Άρης, Καμακάρη Μαρία, Κορρές Στέφανος, Κουλουμπή Χριστίνα, Κύρτσος Νίκος, Μαβίδου Μελίνα, Πικιώνη Ινώ, Σκένδρου Αλεξάνδρα, Τσαλίκης Βασίλης
3 πνεύματα (φωνές): Άννα – Μαρία Μπλάθρα, Βερόνικα Sandberg, Ασημίνα Τσίγκα
Πληροφορίες: www.karmenrouggeri.gr

Θεατρική παράσταση “Ο Υπηρέτης δύο Αφεντάδων” με τον Βασίλη Χαραλαμπόπουλο
2025-08-21 21:00 - 23:00 | Θέατρο Αλτιναλμάζη
Ένα έργο-σταθμός της παγκόσμιας κωμωδίας
Γραμμένο το 1745, ο «Υπηρέτης δύο Αφεντάδων» είναι ένα από τα πιο δημοφιλή έργα της commedia dell’arte, το οποίο ο Κάρλο Γκολντόνι ανανέωσε, δίνοντάς του μια πιο δομημένη αφήγηση και πολυδιάστατους χαρακτήρες.
Στον πυρήνα της ιστορίας βρίσκεται ο Τρουφαλντίνο, ένας φτωχός αλλά παμπόνηρος υπηρέτης, που για να εξασφαλίσει το φαγητό του αποφασίζει να εργαστεί ταυτόχρονα για δύο αφεντικά, χωρίς να αποκαλύψει σε κανέναν την απάτη του. Η απόφασή του αυτή οδηγεί σε μια αλληλουχία από ανατροπές, παρεξηγήσεις και ξεκαρδιστικές καταστάσεις, ενώ ταυτόχρονα το έργο σχολιάζει με σαρκασμό και χιούμορ τη διαφθορά, την υποκρισία και τις ταξικές αντιθέσεις.
Η παράσταση
Ο Γιάννης Κακλέας, με τη μοναδική σκηνοθετική του ευφυΐα, προσεγγίζει το έργο μέσα από μια σύγχρονη, δυναμική οπτική, αναδεικνύοντας τόσο το κωμικό όσο και το κοινωνικό του βάθος. Η σκηνοθεσία του αξιοποιεί τον ρυθμό και τη σωματικότητα της commedia dell’arte, δημιουργώντας μια φρενήρη, εκρηκτική παράσταση, όπου ο έρωτας, η πείνα και η επιβίωση συμπλέκονται σε ένα διαχρονικό παιχνίδι εξουσίας και επιθυμιών.
Ο Βασίλης Χαραλαμπόπουλος, με το αστείρευτο ταλέντο του στη σωματική κωμωδία και την υποκριτική του ακρίβεια, δίνει σάρκα και οστά σε έναν απολαυστικό Τρουφαλντίνο, προσφέροντας στο κοινό μια από τις πιο συναρπαστικές ερμηνείες του, ενώ η Φαίη Ξυλά προσθέτει τη δική της ξεχωριστή ερμηνευτική δυναμική αναδεικνύοντας τις λεπτές ισορροπίες ανάμεσα στο κωμικό και το δραματικό στοιχείο του έργου.
Η παράσταση θα περιοδεύσει σε όλη την Ελλάδα, φέρνοντας στο κοινό μια απολαυστική σκηνική προσέγγιση του κλασικού έργου του Κάρλο Γκολντόνι.

Θεατρική παράσταση “Μια άλλη Θήβα”
2025-08-23 21:00 - 23:00 | Θέατρο Αλτιναλμάζη
Η παράσταση “φαινόμενο” των τελευταίων θεατρικών σεζόν που παίζεται για 3η χρονιά στην Αθήνα και έχουν παρακολουθήσει πάνω από 100.000 θεατές, ετοιμάζεται να ταξιδέψει αυτό το καλοκαίρι σε σημαντικά θέατρα και σκηνές σε όλη την Ελλάδα. Η παράσταση Μια Άλλη Θήβα σημειώνει αλλεπάλληλα sold out και παρατάσεις τις τελευταίες 3 σεζόν, ενώ το καλοκαίρι του 2024 ταξίδεψε σε πάνω από 20 θέατρα σε μια sold out περιοδεία ανά την Ελλάδα. Φέτος συνεχίζει να συγκινεί το κοινό για τρίτη χρονιά στο Θέατρο Κνωσός στην Κυψέλη, μια σημαντική σκηνή 560 θέσεων, που είναι ασφυκτικά γεμάτη από το ξεκίνημα της θεατρικής σεζόν.
Η ΠΑΡΑΣΤΑΣΗ
Ένας συγγραφέας συναντά επί σειρά μηνών μέσα στη φυλακή έναν εικοσάχρονο πατροκτόνο, τον Μαρτίν. Σκοπός του είναι να γράψει ένα έργο βασισμένο στην ιστορία του νεαρού κρατούμενου, στον οποίο προτείνει να ερμηνεύσει τον εαυτό του στη θεατρική σκηνή. Όταν τελικά αυτό απαγορεύεται από το αρμόδιο υπουργείο, τον ρόλο αναλαμβάνει ο Φεδερίκο, ένας νεαρός ηθοποιός με τον οποίο δουλεύει ταυτόχρονα πλέον ο συγγραφέας . Ο Γαλλο-ουρουγουανός Σέρχιο Μπλάνκο, από τις πιο δυνατές σύγχρονες φωνές του ισπανόφωνου θεάτρου, μας παραδίδει μια σύγχρονη σπουδή για την ανδρική ταυτότητα, την καταπίεση, τη βία και το έγκλημα, την τιμωρία και τις διακρίσεις, αλλά ταυτόχρονα και τις ίδιες τις δημιουργικές διαδικασίες της τέχνης του θεάτρου, με αναφορές στο μύθο του Οιδίποδα αλλά και στο Έγκλημα και τιμωρία του Ντοστογιέφσκι.
Ο διακεκριμένος σκηνοθέτης Βαγγέλης Θεοδωρόπουλος ανέδειξε το πολυεπίπεδο έργο του συγγραφέα με μια σκηνοθεσία που επαινέθηκε ιδιαίτερα από την κριτική και συναρπάζει το κοινό χάρη στον εξαιρετικό ρυθμό και την υποβλητική της ατμόσφαιρα. Η παράσταση έχει καθιερωθεί ως σημαντικό θεατρικό γεγονός κυρίως λόγω των εξαιρετικών ερμηνειών των ηθοποιών, του Θάνου Λέκκα στον ρόλο του Συγγραφέα και του ταλαντούχου δημοφιλούς ηθοποιού Δημήτρη Καπουράνη που κέρδισε το βραβείο Δημήτρης Χορν 2022-2023, για την ερμηνεία του στον διπλό ρόλο του Μαρτίν/Φεδερίκου.

Παιδική θεατρική παράσταση “Ο Σέρλοκ Χολμς και ο θησαυρός της Άγκρα”
2025-08-25 20:30 - 22:30 | Θέατρο Αλτιναλμάζη
Το Θέατρο του Βορρά παρουσιάζει το πιο τρελό κυνήγι θησαυρού! Μια συναρπαστική περιπέτεια με τον Σέρλοκ Χολμς, τον Δρ. Γουάτσον … τον ανεπανάληπτο Τομπι και όλους τους αγαπημένους ήρωες .
Ο διάσημος ντετέκτιβ Σέρλοκ Χολμς και ο αφοσιωμένος βοηθός του, Δρ. Γουάτσον, επιστρέφουν στη σκηνή σε μια περιπέτεια γεμάτη γρίφους, μυστήριο και ξεκαρδιστικές ανατροπές! Στην παιδική θεατρική παράσταση “Ο Θησαυρός της Άγκρα”, μικροί και μεγάλοι θεατές θα ακολουθήσουν το θρυλικό δίδυμο σε ένα απολαυστικό κυνήγι θησαυρού, βασισμένο στο κλασικό έργο Το Σημάδι των Τεσσάρων του Άρθουρ Κόναν Ντόιλ.
Οδηγός μας; Ο απίθανος Τομπι! Ο πιο ατρόμητος σκύλος-ντετέκτιβ του Λονδίνου παίρνει ενεργό ρόλο στην έρευνα, οδηγώντας τους ήρωες σε σκοτεινά σοκάκια, μυστικούς κώδικες και χαμένους χάρτες. Με την απίθανη μύτη του, τη μοναδική του ευφυΐα και την… ακαταμάχητη αίσθηση του χιούμορ, ο Τομπι κλέβει την παράσταση!
Ένα τρελό κυνήγι θησαυρού, μέσα από το οποίο μικροί και μεγάλοι θα ανακαλύψουν έναν κρυμμένο θησαυρό που όλοι ψάχνουν, παράξενους υπόπτους, αναπάντεχες αποκαλύψεις και ευρηματικά στοιχεία, συναρπαστικές σκηνές δράσης και χιουμοριστικούς διαλόγους που θα τους καθηλώσουν.
Μυστήριο, δράση και… ένας τετράποδος ήρωας!

Λίγα λόγια για το έργο:
Ο Σέρλοκ Χολμς, με την εξαιρετική του παρατηρητικότητα και την κοφτερή του σκέψη, βρίσκεται μπροστά σε ένα από τα πιο περίπλοκα μυστήρια της καριέρας του, με τον πιστό του φίλο, τον θαρραλέο Δρ. Γουάτσον, πάντα στο πλευρό του. Η νεαρή Μαίρη Μόρσταν αναζητά τη βοήθειά τους, καθώς δέχεται ανεξήγητα δώρα από έναν άγνωστο αποστολέα, οδηγώντας τους ήρωες σε έναν χαμένο θησαυρό και σε μια αλυσίδα αποκαλύψεων. Στην έρευνά τους, φυσικά, δεν λείπει ο πιο πολύτιμος συνεργάτης τους, ο απίθανος σκύλος Τομπι, που με την εξαιρετική του όσφρηση και την παιχνιδιάρικη διάθεσή του, αποδεικνύεται ανεκτίμητος στο κυνήγι του θησαυρού. Η αυστηρή αλλά καλοσυνάτη κυρία Χάντσον, προσπαθεί να διατηρήσει την τάξη στο Μπέικερ Στριτ, ενώ την ίδια στιγμή, ένας επικίνδυνος άνδρας, ο Τζόναθαν Σμολ, βρίσκεται στα ίχνη του ίδιου θησαυρού και είναι αποφασισμένος να μην αφήσει κανέναν να τον σταματήσει!
Μια παράσταση γεμάτη περιπέτεια, γέλιο και δράση!
Μυστήρια που περιμένουν να λυθούν, απρόσμενες εξελίξεις και ένας απίθανος σκύλος-ντετέκτιβ στην πιο διασκεδαστική εμπειρία για όλη την οικογένεια. Ένα θεατρικό ταξίδι στον μαγικό κόσμο του Σέρλοκ Χολμς, που θα κάνει τα παιδιά να λατρέψουν το μυστήριο και να γίνουν και αυτά… μικροί ντετέκτιβ!
Είστε έτοιμοι να ακολουθήσετε τα ίχνη του χαμένου θησαυρού;
Μην χάσετε αυτήν την παράσταση γεμάτη περιπέτεια, αγωνία και γέλιο!
Ο θησαυρός σας περιμένει… εσείς θα τον βρείτε;

ΟΥΤΕ ΜΠΡΟΣ ΟΥΤΕ ΠΙΣΩ
2025-08-26 21:15 - 23:00 | Θέατρο Αλτιναλμάζη
Η νέα σατιρική κωμωδία του Θανάση Παπαθανασίου και του Μιχάλη Ρέππα για την παράνοια της καθημερινότητας ταξιδεύει σε όλη την Ελλάδα.
Ο Θανάσης Παπαθανασίου και ο Μιχάλης Ρέππας, σε παραγωγή της εταιρείας Μέθεξις του Χρήστου Τριπόδη, παρουσιάζουν αυτό το καλοκαίρι σε όλη την Ελλάδα τη νέα τους παράσταση «Ούτε Μπρος ούτε Πίσω».
Πρωταγωνιστούν: Χρύσα Ρώπα, Αντώνης Λουδάρος, Ματθίλδη Μαγγίρα, Πάνος Σταθακόπουλος, Δήμητρα Στογιάννη, Γιάννης Δρακόπουλος, Ιωάννης Απέργης.

SANKARA «ΩΣ ΔΙΑ ΜΑΓΕΙΑΣ»
2025-08-27 21:00 - 23:00 | Θέατρο Αλτιναλμάζη
Καλωσήρθατε και φέτος στο νέο magic show του κορυφαίου στο είδος, μάγου Σανκάρα.
Ο Σανκάρα έρχεται και αυτό το καλοκαίρι με ένα ολοκαίνουργιο show,
ιδανικό για όλη την οικογένεια.
Με σεβασμό στις απαιτήσεις των θεατών και με αγάπη στο καλό θέαμα,
ο Σανκάρα υπόσχεται και φέτος να σας χαρίσει μοναδικές στιγμές μαγείας
και ψευδαισθήσεων, με πρωτότυπα και απίστευτα magical illusions
που πηγαίνουν κόντρα στους νόμους της φυσικής και της λογικής.
Φανταστείτε να μπορούσε να περάσει ολόκληρος μέσα από ένα μεγάλο καθρέφτη,
να μπορούσε να προβλέψει την σκέψη σας με απόλυτη ακρίβεια ή να σιδερώσει
κυριολεκτικά την παρτενέρ του, εξαφανίζοντας την.
Φανταστείτε να προσπαθούσε να απελευθερωθεί όντας αλυσοδεμένος
πριν μια τεράστια λεπίδα έρθει καταπάνω του.
Αυτά και πολλά άλλα θα σας κάνουν να νιώσετε δυνατά συναισθήματα,
έκπληξη και θαυμασμό που σε συνδυασμό με το χιούμορ
αποτελούν ένα θέαμα υψηλών προδιαγραφών!
Εκείνη η ψευδαίσθηση που μας συναρπάζει είναι προτιμότερη από δέκα χιλιάδες αλήθειες
Άντον Τσέχωφ

Summer LAN Party Vol 7
2025-08-30 19:00 - 22:00 | Andama Beach Bar – Παραλία Αγίας Παρασκευής
Για 7η χρονιά o Σύλλογος Τεχνολογίας Θράκης, στήνει ξανά το απόλυτο καλοκαιρινό σκηνικό! Δίκτυο LAN δίπλα στην παραλία, ανοίγουμε laptops 💻 και tablets 📱, παίζουμε opensource παιχνίδια… και φέτος ανεβάζουμε ταχύτητα! 🚀
Τι θα παίξουμε;
Mario Kart AR – τρέξε στην πίστα με το Nintendo Switch (Mini Τουρνουά)! 🏎️
Splatoon – βάψε την πίστα πριν το κάνουν οι άλλοι (Nintendo Switch)! Καμπίνα Arcade – ζήσε τη γνήσια ρετρό εμπειρία. 🕹️
Amiga 500 με Sensible Soccer – κλασικές αναμετρήσεις, όπως τότε! ⚽
Γνώρισε την κοινότητά μας Παίξε, μίλα, γέλα και γνώρισε από κοντά τα μέλη του Συλλόγου Τεχνολογίας Θράκης. 👋
Πρακτικές πληροφορίες Φέρε το laptop 💻 ή το tablet 📱 σου… ή το handheld game σου ή απλά έλα, εσύ!
Η είσοδος είναι ελεύθερη – Ανοιχτό για όλους, μέλη και μη.
🎉 Facebook Event: https://www.facebook.com/events/753632260743244

Ετήσιο Αντάμωμα στον Δορίσκο
2025-08-30 21:00 - 23:59 | Οικισμός Δορίσκου
Μουσικοχορευτική Βραδιά με το μουσικό σχήμα του Λαζαρίδη
Χώρος: Πλατεία Δορίσκου
Διοργανωτής: Σύλλογος Γυναικών Δορίσκου
Ώρες Εκδήλωσης: 21:00-24:00

Ολική Έκλειψη Σελήνης
2025-09-07 18:45 - 23:59 | Αποθήκη Νο1- Λιμάνι
Ο Σύλλογος Ερασιτεχνικής Αστρονομίας Θράκης, σε συνεργασία με τον Δήμο Αλεξανδρούπολης, σας προσκαλούν στην ομιλία με θέμα “Εκλείψεις”, στην Αποθήκη Νο.1 στο Λιμάνι της Αλεξανδρούπολης. Η ομιλία θα πραγματοποιηθεί την Κυριακή 7 Σεπτεμβρίου 2025 στις 19:00. Μετά το τέλος της ομιλίας θα ακολουθήσει παρατήρηση της Ολικής Έκλειψης Σελήνης από τον εξωτερικό χώρο.

Εγκαίνια της 28ης Πανέβριας Αγροτικής Έκθεσης Φερών
2025-09-10 20:00 - 23:00 | Δημοτικό κατάστημα Φερών, Φέρες
Η Πανέβρια Αγροτική Έκθεση Φερών, θεσμός με ιστορία σχεδόν τριών δεκαετιών, διοργανώνεται με συνέπεια και επιτυχία από το 1996 και φέτος φιλοξενεί για ακόμη μία χρονιά το σύνολο των διαθέσιμων εκθετών, με πληρότητα 100% στους εσωτερικούς και εξωτερικούς χώρους.
Πέρα από τη δυναμική παρουσίαση καινοτόμων τεχνολογιών, μηχανημάτων και αγροτικών προϊόντων, η έκθεση αποτελεί έναν ζωντανό χώρο ανταλλαγής γνώσεων και εμπειριών. Οι αγρότες, οι κτηνοτρόφοι και οι επιχειρηματίες του πρωτογενούς τομέα έχουν την ευκαιρία:
να ενημερωθούν για νέες πρακτικές και καλλιεργητικές μεθόδους,
να αναπτύξουν συνεργασίες και συνέργειες,
να προωθήσουν τα τοπικά προϊόντα και τις αγροτικές επιχειρήσεις,
και να ενισχύσουν τον αγροτουρισμό της περιοχής.

7ο Φεστιβάλ «Ο Φάρος της Ισότητας»
2025-09-11 20:00 - 23:00 | Απόρρητο: Πάρκο Αργώ
Φυλλάδιο Συμβουλευτικού Κέντρου Δήμου Αλεξανδρούπολης

Facebook Συμβουλευτικού Κέντρου: https://www.facebook.com/profile.php?id=100072386796856 (Συμβουλευτικό Κέντρο Γυναικών Αλεξανδρούπολης)

28η Πανέβρια Αγροτική Έκθεση Φερών
2025-09-11 20:00 - 23:00 | Δημοτικό κατάστημα Φερών, Φέρες

Youth Summit Αλεξανδρούπολης – Η φωνή της νέας γενιάς στο προσκήνιο
2025-09-20 11:00 - 13:00 | Αποθήκη Νο1- Λιμάνι
Μετά τις δύο πρώτες επιτυχημένες διοργανώσεις, που πραγματοποιήθηκαν τον Ιούλιο του 2024 στην Τήλο και αργότερα στη Βόρεια Εύβοια, η πρωτοβουλία Youth Horizons επιστρέφει δυναμικά με το τρίτο της σταθμό στην Αλεξανδρούπολη. Η δράση είναι ανοιχτή για όλο το κοινό και θα φιλοξενηθεί το Σάββατο 20/09/2025 στις 11.00 π.μ. στις Αποθήκες 1 και 2 του Λιμανιού Αλεξανδρούπολης, με συνδιοργανωτή τον Δήμο Αλεξανδρούπολης. Στόχος της είναι να δώσει φωνή στους νέους της περιοχής, να τους φέρει στο επίκεντρο της δημόσιας συζήτησης και να αναδείξει το ρόλο τους ως ουσιαστικούς παράγοντες αλλαγής στις τοπικές κοινωνίες.
Η πρωτοβουλία υλοποιείται με στρατηγικό συνεργάτη τον Σύνδεσμο Υποτρόφων του Ιδρύματος Ωνάση, μια κοινότητα περισσότερων από 2.600 επαγγελματιών που διακρίνονται σε κρίσιμους τομείς της κοινωνίας. Παράλληλα, έχει τεθεί υπό την αιγίδα της Κεντρικής Ένωσης Δήμων Ελλάδος, υποστηρίζεται από την νεανική ΜΚΟ WeFor και έχει ήδη αναγνωριστεί σε ευρωπαϊκό επίπεδο, καθώς διακρίθηκε ως ο εθνικός νικητής του Ευρωπαϊκού Βραβείου Καρλομάγνου για τη Νεολαία 2025.
Το φετινό Youth Summit στην Αλεξανδρούπολη θα αποτελέσει έναν ανοιχτό χώρο συνάντησης, όπου νέοι και νέες της περιοχής θα έχουν την ευκαιρία να συζητήσουν και να ανταλλάξουν εμπειρίες γύρω από κρίσιμα ζητήματα που αφορούν το παρόν και το μέλλον τους. Στο επίκεντρο θα βρεθούν σημαντικά θέματα όπως ο πρωτογενής τομέας και οι ευκαιρίες που προσφέρονται μέσα από την υιοθέτηση καινοτομίας, η νεοφυής επιχειρηματικότητα και η υποστήριξη της, καθώς και οι ανάγκες και οι προτεραιότητες της νεολαίας. Ιδιαίτερη σημασία θα δοθεί στην παρουσίαση του θεσμού των Δημοτικών Συμβουλίων Νεολαίας, που έρχεται να προσφέρει ένα απτό και πρακτικό παράδειγμα ενίσχυσης της φωνής των νέων στην τοπική αυτοδιοίκηση, δίνοντάς τους το εργαλείο να συμμετέχουν πιο ουσιαστικά στη λήψη αποφάσεων που τους αφορούν άμεσα.
Με το Youth Summit στην Αλεξανδρούπολη, η νεολαία αναδεικνύεται σε πρωταγωνιστή της ζωής της πόλης. Πρόκειται για μια δράση που δεν περιορίζεται στη θεωρητική συζήτηση, αλλά φιλοδοξεί να δημιουργήσει ένα δίκτυο νέων ενεργών πολιτών, έτοιμων να συνεισφέρουν στη διαμόρφωση ενός καλύτερου μέλλοντος για την τοπική κοινωνία.
Για το πρόγραμμα της εκδήλωσης μπορείτε να ενημερωθείτε στο https://drive.google.com/file/d/1A5FYISJGiL9pMe9TF77cA6CLr6RpEzZm/view?usp=sharing, ενώ για εγγραφή στο εργαστήριο/workshop «Από το Προϊόν στην Εμπειρία» μπορείτε να επισκεφθείτε την παρακάτω φόρμα: https://forms.gle/LNuvT78EfwLLoa2b7

Ο Καραγκιόζης στο Πανηγύρι
2025-09-25 19:00 - 20:00, 2025-09-26 19:00 - 20:00, 2025-09-27 19:00 - 20:00 | Αποθήκη Νο3 – Λιμάνι
Η ομάδα παραστατικής και εικαστικής δημιουργικότητας “Σκιάς Όναρ” παρουσιάζει την παράσταση θεάτρου σκιών “Ο Καραγκιόζης στο Πανηγύρι”: Ο Χατζηαβάτης ψάχνει να βρει έναν συνέταιρο για να γίνουν κουνιέρηδες στο πανηγύρι της πόλης και βρίσκει τον Καραγκιόζη. Οι δύο συνέταιροι αφού πείθουν τον Πασά να τους δώσει την άδεια –υποσχόμενοι πως κανείς από τους πελάτες τους δεν θα πάθει τίποτα- ξεκινάνε την. δουλειά.
Σας προσκαλούμε σε αυτή την παραδοσιακή παράσταση του Καραγκιόζη που έχει πολλές ανατροπές και γέλιο! ΕΙΣΟΔΟΣ ΕΛΕΥΘΕΡΗ
*Η δράση πραγματοποιείται με την παροχή αιγίδας και οικονομικής επιχορήγησης του Υπουργείου Πολιτισμού

Ο Καραγκιόζης στο Πανηγύρι
2025-09-26 10:00 - 11:00 | Α’ ΚΑΠΗ, Εθ. Αντιστάσεως 106, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, 68100, Greece
Η ομάδα παραστατικής και εικαστικής δημιουργικότητας “Σκιάς Όναρ” παρουσιάζει την παράσταση θεάτρου σκιών “Ο Καραγκιόζης στο Πανηγύρι”: Ο Χατζηαβάτης ψάχνει να βρει έναν συνέταιρο για να γίνουν κουνιέρηδες στο πανηγύρι της πόλης και βρίσκει τον Καραγκιόζη. Οι δύο συνέταιροι αφού πείθουν τον Πασά να τους δώσει την άδεια –υποσχόμενοι πως κανείς από τους πελάτες τους δεν θα πάθει τίποτα- ξεκινάνε την δουλειά.
Σας προσκαλούμε σε αυτή την παραδοσιακή παράσταση του Καραγκιόζη που έχει πολλές ανατροπές και γέλιο! ΕΙΣΟΔΟΣ ΕΛΕΥΘΕΡΗ
*Η δράση πραγματοποιείται με την παροχή αιγίδας και οικονομικής επιχορήγησης του Υπουργείου Πολιτισμού

𝐑𝐮𝐧 𝐆𝐫𝐞𝐞𝐜𝐞 𝚨𝛌𝛆𝛏𝛂𝛎𝛅𝛒𝛐ύ𝛑𝛐𝛌𝛈 𝟐𝟎𝟐𝟓
2025-09-28 09:00 - 12:00 | Νομαρχείο, Αλεξανδρούπολη
Οι εγγραφές άνοιξαν! Δήλωσε συμμετοχή και ζήσε τη μοναδική εμπειρία τρεξίματος στην Αλεξανδρούπολη!
Επίλεξε τη διαδρομή που σου ταιριάζει και δήλωσε συμμετοχή:
Ημερομηνία
Κυριακή 28 Σεπτεμβρίου 2025
Διαδρομή
Αγώνας 10 χλμ.
Ώρα Εκκίνησης
09:00 π.μ.
Διαδρομή
Αγώνας 5 χλμ.
Ώρα Εκκίνησης
10:45 π.μ.
με εκκίνηση και τερματισμό στην οδό Β. Αλεξάνδρου, μπροστά από τον Φάρο.
Διαδρομή
Αγώνας Δρόμου Παιδιών
Ώρα Εκκίνησης
10.30 π.μ.
Διαδρομή
Αγώνας Family Run
Ώρα Εκκίνησης
12.00 μ.
με εκκίνηση το κτήριο Αντιπεριφέρειας Έβρου και τερματισμό στην οδό Β. Αλεξάνδρου, μπροστά από τον Φάρο.
Παραλαβή Υλικού Συμμετοχής:
Σάββατο 27 Σεπτεμβρίου, από 10:00 έως 20:00,
στο Κέντρο Εξυπηρέτησης Δρομέων (Νομαρχείο Αλεξανδρούπολης).
Κάνε την εγγραφή σου εδώ:
https://www.run-greece.gr/c/alexandroupole-24

Διεθνής Εβδομάδα Διαστήματος 2025
2025-10-05 17:30 - 22:00 | Ζαρίφειος Παιδαγωγική Ακαδημία, Μουδανιών 4, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, 68100, Greece
Ο Σύλλογος Ερασιτεχνικής Αστρονομίας Θράκης και ο Σύλλογος Τεχνολογίας Θράκης, διοργανώνουν στην Αλεξανδρούπολη, στο πλαίσιο της Διεθνούς Εβδομάδος Διαστήματος, μια ημερίδα αφιερωμένη στη μαγεία της εξερεύνησης του Διαστήματος.
Η εκδήλωση θα περιλαμβάνει διαδραστικές δραστηριότητες για παιδιά: – Zωγραφική με θεματολογία το διάστημα και προβολή μέσω της τεχνητής νοημοσύνης – Έλεγχο ρομποτικού rover σε προσομοίωση του Άρη – Έκθεση 3d printed διαστημοπλοίων – Διαδραστικό μοντέλο του Sputnik Στις 19:30 θα ακολουθήσει ομιλία σχετική με τη διαστημική και τις φυσικές καταστροφές.
Μετά το τέλος της ομιλίας θα γίνει και παρατήρηση της Σελήνης και του Κρόνου με τηλεσκόπιο.
Η συμμετοχή είναι ελεύθερη για το κοινό.

Εθελοντική αιμοδοσία – «Δίνω αίμα για το αίμα που χάθηκε»
2025-10-11 09:00 - 13:30 | Νομαρχείο, Αλεξανδρούπολη
Ο Μορφωτικός Σύλλογος Ποντίων Ν. Έβρου «Αλέξιος Κομνηνός» συμμετέχει στην Εβδομάδα Δημόσιας και Ψυχικής Υγείας που διοργανώνει η Περιφέρεια Ανατολικής Μακεδονίας & Θράκης με τη δράση εθελοντικής αιμοδοσίας «Δίνω αίμα για το αίμα που χάθηκε».
📅 Σάββατο 11 Οκτωβρίου | 09:00 – 13:00 📍 Νομαρχείο Αλεξανδρούπολης
Οι φιάλες αίματος που θα συγκεντρωθούν θα διατεθούν στο Γενικό Νοσοκομείο Αλεξανδρούπολης.
Παράλληλα, στις 11:00 η χορωδία του συλλόγου θα δώσει μια ξεχωριστή συναυλία στα σκαλιά του Νομαρχείου, με τραγούδια μνήμης και καρδιάς.

ΕΓΕ -Η βιώσιμη ανάπτυξη και ο ρόλος της Γυναίκας
2025-10-11 10:00 - 12:00 | Εμπορικό Επιμελητήριο Έβρου., Λεωφ. Δημοκρατίας 307, Αλεξανδρούπολη, Greece
Πανελλαδική Συνδιάσκεψη ΕΓΕ
Αλεξανδρούπολη
Σαββατο 11 Οκτωβρίου 2025
Εμπορικό Επιμελητήριο Έβρου.

Εργαστήρι γερμανικών
2025-10-11 11:00 - 12:30 | Δημοτική Βιβλιοθήκη, Αίνου 46, Αλεξανδρούπολη, 68100, Greece
Εργαστήρια Γερμανικών στη Δημοτική βιβλιοθήκη Αλεξανδρούπολης. Ξεκινάμε από Οκτώβριο για δεύτερη συνεχή χρονιά τα εργαστήρια μας που απευθύνονται σε μαθητές Γ και Δ τάξης χωρίς γνώσεις Γερμανικών.Η συμμετοχή είναι δωρεάν και ο στόχος είναι να εξοικειωθούν τα παιδιά με τη γερμανική γλώσσα και τον πολιτισμό μέσα από διασκεδαστικές δραστηριότητες, τραγούδια,κατασκευές και παιχνίδια. Λεπτομέρειες για δηλώσεις συμμετοχής θα ανακοινωθούν σύντομα. Κάθε εργαστήριο θα έχει ξεχωριστή δήλωση συμμετοχής.

Αποκαλυπτήρια Μνημείου Σμηναγού (Ι) Αθανασίου Βουτίδη
2025-10-12 10:30 - 11:00 | Πλατεία Ιτέας
Ο Δήμος Αλεξανδρούπολης, σε συνεργασία με το Υπουργείο Εθνικής Άμυνας, σας προσκαλεί την Κυριακή 12 Οκτωβρίου 2025 στην κεντρική πλατεία του οικισμού Ιτέας, να τιμήσουμε όλοι μαζί τον συντοπίτη μας ήρωα, Σμηναγό (Ι) Αθανάσιο Βουτίδη.

Ο Σμηναγός Αθανάσιος Βουτίδης κατέπεσε στις 7 Μαΐου 1987, εκτελώντας διατεταγμένη αποστολή με αεροσκάφος RF-4E Phantom της 348 ΜΤΑ της 110 ΠΜ, στη θαλάσσια περιοχή βορείως της Λήμνου. Η θυσία του αποτελεί παράδειγμα ανδρείας και προσφοράς στην Πατρίδα.

Πρόγραμμα
• Θεία Λειτουργία: 07:00 – 10:00 π.μ. στον Ι.Ν. Αγίου Αθανασίου Ιτέας
• Αποκαλυπτήρια Μνημείου: 10:30 π.μ. στην κεντρική πλατεία Ιτέας

Με σεβασμό και συγκίνηση, τιμούμε τον ήρωά μας και κρατούμε ζωντανή την παρακαταθήκη του.

Ο λόγος γέφυρα του μυαλού μας με τον κόσμο
2025-10-22 19:00 - 21:00 | Δημοτική Βιβλιοθήκη, Αίνου 46, Αλεξανδρούπολη, 68100, Greece
Μία ανοιχτή εκδήλωση για γονείς, εκπαιδευτικούς και κάθε ενδιαφερόμενο σχετικά με την σπουδαιότητα του λόγου στη σύγχρονη εποχή.

O Σταμάτης Γονίδης Live στην NERAIDA
2025-10-27 23:00 - 2025-10-28 05:00 | Νεράιδα Music Hall, 7χιλ Αλεξανδρουπολη, Φερων, Τραϊανούπολη 681 00, Αλεξανδρούπολη, Greece

Κρητική και Ποντιακή βραδιά με τους Βασίλη Σκούλα & Γαβρίλο Σιδηρόπουλο
2025-10-31 23:00 - 2025-11-01 05:00 | Arion, 2ο χλμ Αλεξανδρούπολης, Άβαντος,, Αλεξανδρούπολη, Greece

Αεροπορική επίδειξη της Ομάδας Επιδείξεων Μεμονωμένου Αεροσκάφους F-16 «ΖΕΥΣ»
2025-11-06 14:00 - 14:30 | Ανάπλαση παραλιακής
Την Πέμπτη 6 Νοεμβρίου σηκώνουμε το κεφάλι ψηλά! Η γιορτή της Πολεμικής Αεροπορίας πλησιάζει και ο ουρανός γεμίζει περηφάνια! Με αφορμή τον εορτασμό του Προστάτη της Πολεμικής Αεροπορίας, Αρχαγγέλου Μιχαήλ, σας προσκαλούμε να ζήσετε από κοντά μια μοναδική εμπειρία που κόβει την ανάσα! Αλεξανδρούπολη – ανάπλαση παραλιακής 14:00 Αεροπορική επίδειξη της Ομάδας Επιδείξεων Μεμονωμένου Αεροσκάφους F-16 «ΖΕΥΣ» Ζήσε τη δύναμη, νιώσε τη συγκίνηση και θαύμασε από κοντά τις δυνατότητες και το πάθος των ανθρώπων της Πολεμικής Αεροπορίας! Στην ανάπλαση της παραλιακής στην #Αλεξανδρούπολη, ο ουρανός γίνεται σκηνή και το F-16 «ΖΕΥΣ» πρωταγωνιστεί! Περηφάνια. Δύναμη. Ψυχή. Η Πολεμική Αεροπορία γιορτάζει — κι εμείς γιορτάζουμε μαζί της!

LIVE ο Αστερίου Χρήστος στο OXYGONO
2025-11-06 21:00 - 23:59 | OXYGONO, Πάρκο Προσκόπων - Δημοτικό Άλσος, Πλαταιών 18, Αλεξανδρούπολη, Greece

9ο Πανευρωπαϊκο Πρωτάθλημα Παγκρατίου Αθλήματος
2025-11-07 12:00 - 16:00, 2025-11-08 10:00 - 16:00, 2025-11-09 10:00 - 17:00 | Δημοτικό Κλειστό Γυμναστήριο «Μ. Παρασκευόπουλος»

LIVE DUO
2025-11-07 21:00 - 23:59 | OXYGONO, Πάρκο Προσκόπων - Δημοτικό Άλσος, Πλαταιών 18, Αλεξανδρούπολη, Greece

LIVE EVERY FRIDAY
2025-11-07 21:00 - 23:59 | Thea Thalassa, Κανάρη 1, 681 00, Νέα Χιλή, Αλεξανδρούπολη, Greece

Η Αντζελα Δημητρίου Live στο Arion
2025-11-07 23:00 - 2025-11-08 05:00 | Arion, 2ο χλμ Αλεξανδρούπολης, Άβαντος,, Αλεξανδρούπολη, Greece

Η γιορτή του Αγίου Μαρτίνου - Γερμανικό εργαστηρι
2025-11-08 11:00 - 12:30 | Δημοτική Βιβλιοθήκη, Αίνου 46, Αλεξανδρούπολη, 68100, Greece
Στο γερμανικό εργαστήρι το Σάββατο 8.11. θα δούμε την ιστορία του Αγίου Μαρτίνου,θα μάθουμε λεξουλες στα γερμανικά,θα τραγουδήσουμε και θα κατασκευάσουμε το φαναράκι μας. Ελάτε να μάθουμε,να παίξουμε και να διασκεδάσουμε!

O Μέγας Αλέξανδρος και το Καταραμένο Φίδι
2025-11-08 17:00 - 18:00 | Αποθήκη Νο3 – Λιμάνι
Η παράσταση «Ο Μέγας Αλέξανδρος και το Καταραμένο Φίδι», το Σάββατο 8/11/2025, στις 17.00 & στις 19.00, στην Αποθήκη Νο 3, στο Λιμάνι της Αλεξανδρούπολης.
🎟 Εισιτήριο 7 €. Προπώληση: more.com 6 €.
🎁 Θα δοθεί ΔΩΡΟ-ΦΙΓΟΥΡΑ σε κάθε παιδί. https://www.more.com/gr-el/tickets/theater/children/aleksandros-fidi Το έργο είναι μια ιστορική παράσταση του Νεοελληνικού Θεάτρου Σκιών, όπου ζυμώνονται ο θρύλος του Αγίου Γεωργίου, με την παράδοση του Μεγάλου Αλεξάνδρου, του θρυλικού ήρωα της φυλλάδας.
🐉 Η υπόθεση είναι γνωστή: ένα θηρίο έχει σταθεί στην πηγή απ’ όπου υδροδοτείται όλη η πόλη. Για να αφήσει τον κόσμο να πάρει νερό, απαιτεί τη θυσία μιας νεαρής κοπέλας. Το επόμενο υποψήφιο θύμα είναι η κόρη του Βεζίρη. Όποιος τη σώσει θα γίνει πλούσιος και θα την παντρευτεί. Κάποιοι σπεύδουν να αντιμετωπίσουν το θηρίο. Ο Καραγκιόζης από δίπλα. Θα χάσει τέτοιο πανηγύρι; Κανένας δεν μπορεί όμως να το σκοτώσει. Έρχεται και η ώρα του θρυλικού Μεγαλέξανδρου να αντιμετωπίσει το θηρίο. Θα τα καταφέρει;
🎭 Ο θίασός μας προσεγγίζει με σεβασμό την κλασική αυτή παράσταση διατηρώντας την κωμική διάσταση που έχει κάθε παράσταση Καραγκιόζη, προβάλλοντας όμως ταυτόχρονα το ηρωικό πνεύμα που τη διέπει. Ο Δομτζίδης Απόστολος βασισμένος στην παραδοσιακή φόρμα της παράστασης, γράφει το κείμενο και τα έμμετρα ποιήματα.
❗ Η μεγάλη, λοιπόν, μάχη ξεκινά… Ο Μέγας Αλέξανδρος και το Καταραμένο Φίδι. Η Δικαιοσύνη εναντίον της Ανομίας. Το Καλό απέναντι στο Κακό. Το Φως μάχεται το Σκοτάδι. Ποιος θα νικήσει; Η συνέχεια στο πανί…

TEDXDUTH Pre Event
2025-11-08 17:15 - 21:00 | Νομαρχείο, Αλεξανδρούπολη
Η φόρμα συμμετοχής για να συμμετέχετε από κοντά στο 1ο Community Meetup στην Αλεξανδρούπολη, μόλις άνοιξε!
Το TEDxDUTH 2025, είναι το μεγαλύτερο και μακροβιότερο TEDx της Ανατολικής Μακεδονίας και Θράκης, το οποίο τελεί υπό την αιγίδα του Δημοκριτείου Πανεπιστημίου Θράκης, με διαρκή παρουσία από το 2018. Φέτος στο πλαίσιο του 6ου TEDxDUTH που θα πραγματοποιηθεί αυτόν τον Δεκέμβρη, η ομάδα του TEDxDUTH σας καλεί σε μία συνάντηση γνωριμίας.
Η εκδήλωση τελεί υπό την αιγίδα της Περιφέρειας Ανατολικής Μακεδονίας και Θράκης. Κάνε την εγγραφή σου και έλα μαζί μας σε μία σύναντηση με την κοινότητα του TEDxDUTH και: -Γνώρισε από κοντά την ομάδα μας. -Κέρδισε εισιτήρια για το Main Event του TEDxDUTH 2025. -Μοιράσου τις σκέψεις σου επάνω σε Ιδέες που αξίζουν να διαδοθούν!
Μετά την συμπλήρωση της φόρμας θα σας σταλεί email όπου θα πρέπει να επιβεβαιώσετε* την συμμετοχή σας. Ημερομηνία: Σάββατο, 8 Νοεμβρίου 2025 Τοποθεσία: Νομαρχείο, Αλεξανδρούπολη Ώρα προσέλευσης: 17:00
Είσοδος ελεύθερη με προεγγραφή!
*Περιορισμένος αριθμός θέσεων.

LIVE "Είναι κάτι Λαϊκά"
2025-11-08 21:00 - 23:59 | OXYGONO, Πάρκο Προσκόπων - Δημοτικό Άλσος, Πλαταιών 18, Αλεξανδρούπολη, Greece

Greek Live Music
2025-11-08 22:00 - 23:59 | Cavo by Thea Thalassa, Κανάρη 1, 681 00, Νέα Χιλή, Αλεξανδρούπολη, Greece

Space Week Alexandroupolis – Ζήστε το Διάστημα από κοντά!
2025-11-12 18:00 - 20:00 | Αποθήκη Νο1- Λιμάνι
Ο Σύλλογος Τεχνολογίας Θράκης υποστηρίζει την πρωτοβουλία της Prisma Electronics SA, που φέρνει στην πόλη μας το Space Week Alexandroupolis (10–14 Νοεμβρίου 2025)!Μια εκδήλωση για να ανακαλύψετε τον μαγικό κόσμο του διαστήματος, μέσα από παρουσιάσεις, ζωντανή ενημέρωση, hands–on εμπειρίες και διαδραστικές δράσεις.Θα γίνει αναφορά και στην επικείμενη εκτόξευση του πρώτου ελληνικού νανοδορυφόρου MICE-1, ανοίγοντας ένα νέο κεφάλαιο για την ελληνική διαστημική τεχνολογία.Οι δράσεις απευθύνονται σε μαθητές όλων των βαθμίδων αλλά και σε κάθε ενδιαφερόμενο του ευρύτερου κοινού. Ανοιχτή εκδήλωση για το ευρύ κοινό: Αποθήκη 1, Λιμένας Αλεξανδρούπολης Τετάρτη 12 Νοεμβρίου 2025 18:00 – 20:00 Είσοδος ελεύθερηΕλάτε να ταξιδέψουμε μαζί – από τη Θράκη… μέχρι τα άστρα! #SpaceWeek #Alexandroupolis #PrismaElectronics #ΣύλλογοςΤεχνολογίαςΘράκης #STT #SpaceTechnology #MICE1 #STEM #Innovation| Δήμος Αλεξανδρούπολης | Prisma Electronics SA | Σύλλογος Τεχνολογίας Θράκης
Δείτε λιγότερα

Πομπή με φαναράκια (Laternenumzug)
2025-11-15 16:30 - 18:30 | Πειραματικό Δημοτικό σχολείο Αλεξανδρούπολης
Σας περιμένουμε στον προαύλιο χώρο του Πειραματικού Δημοτικού σχολείου Αλεξανδρούπολης να κατασκευάσουμε φαναράκια,να τραγουδήσουμε και να συνοδεύσουμε τον Άγιο Μαρτίνο φωτίζοντας με το φως της προσφοράς και της αγάπης τη διαδρομή μας.

Ημέρα Αιμοδοσίας – Δώσε αίμα, χάρισε ζωή!
2025-11-17 17:30 - 20:30 | Computer Action, Κομνηνών 3, ΑΛΕΞΑΝΔΡΟΥΠΟΛΗ, Ανατολική Μακεδονία και Θράκη, Greece
Η «Ρομποτεχνολογία Εν Δράσει» σας προσκαλεί σε μια πράξη αγάπης και ανθρωπιάς! Η αιμοδοσία είναι μια απλή, ανώδυνη πράξη που μπορεί να σώσει ζωές. Κάθε σταγόνα αίματος είναι ένα χαμόγελο ελπίδας για κάποιον συνάνθρωπο που το έχει ανάγκη. Στον χώρο μας θα σας περιμένει μια ζεστή ομάδα, έτοιμη να σας καθοδηγήσει και να σας ευχαριστήσει για την προσφορά σας.
Ελάτε να δείξουμε μαζί πως η τεχνολογία και η ανθρωπιά μπορούν να συνυπάρξουν — γιατί το πιο πολύτιμο κύκλωμα είναι αυτό της καρδιάς ❤️

Το Αποτύπωμα της Μνήμης μέσα από την Τέχνη
2025-11-22 19:00 - 21:00, 2025-11-23 19:00 - 21:00 | Αποθήκη Νο1- Λιμάνι
Το εργαστήρι δημιουργικής απασχόλησης κεραμικής τέχνης Κύκλοτρο, σάς προσκαλεί στα εγκαίνια της ομαδικής έκθεσης των τμημάτων του. Ό,τι πέρασε στη ζωή μας είναι παρελθόν, δε θα το ξαναζήσουμε. Είναι όμως ένα πλήθος εικόνων, εμπειριών και γεγονότων.
Όλα αυτά τα αναπολούμε μέσω της μνήμης. Αν, λοιπόν, το παρελθόν είναι γεμάτο μνήμες, το μέλλον είναι γεμάτο φαντασία. Για να φανταστούμε όμως χρειάζεται να συνθέσουμε εικόνες στο μυαλό μας, οπότε πάλι συνδράμει η μνήμη. Η μνήμη είναι η σημαντικότερη ικανότητα που διαμορφώνει τον άνθρωπο, τού επιτρέπει να κρίνει, να συζητά, να αιτιολογεί και κυρίως αποτελεί θεμέλιο του πολιτισμού. Στην αρχαιότητα η μνήμη ήταν υψίστης σημασίας γιÕ αυτό κι είχε την προστάτιδα θεά της, την Μνημοσύνη, η οποία ήταν μητέρα των 9 Μουσών.
Μνήμη, Τέχνες και Πολιτισμός ένα τρίπτυχο που περικλείει την γνώση του παρελθόντος, τη δημιουργία του παρόντος και το όραμα του μέλλοντος. Η έκθεση παρουσιάζει έργα των συμμετεχόντων, που αποτυπώνουν την προσωπική τους μνήμη και είναι εμπνευσμένα από πίνακες ζωγραφικής του Gustav Klimt και του Νίκου Χατζηκυριάκου – Γκίκα. Έργα που διατηρούν ζωντανές προσωπικές εμπειρίες – γεγονότα και αλληλεπιδρούν με μνήμες συλλογικές και παγκόσμιες. Ευστρατία Ε. Αδαμίδου

Μη με ντύνεις με σιωπή
2025-11-22 20:00 - 22:00 | Αποθήκη Νο3 – Λιμάνι
Με αφορμή τη Διεθνή Ημέρα για την Εξάλειψη της Βίας κατά των Γυναικών, ο Δήμος Αλεξανδρούπολης και το Συμβουλευτικό Κέντρο Υποστήριξης Γυναικών-Θυμάτων Βίας του Δήμου Αλεξανδρούπολης σας προσκαλούν στην εκδήλωση που θα πραγματοποιηθεί το Σάββατο, 22 Νοεμβρίου, στις 20:00, στην αποθήκη 3 (Λιμάνι). Η εκδήλωση περιλαμβάνει θεατρική παράσταση «Μη με ντύνεις με σιωπή» της Πειραματικής Σκηνής Αλεξανδρούπολης και μουσική εκδήλωση με τον Κωνσταντίνο Κάλλια και τον Γιάννη Τσαρσιταλίδη.

Φυλλάδιο Συμβουλευτικού Κέντρου Δήμου Αλεξανδρούπολης

Θεατρική παράσταση: Παραμύθι Χωρίς Όνομα
2025-11-22 20:00 - 22:00, 2025-11-23 20:00 - 22:00 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Μετά τις τρεις sold out παραστάσεις του Καλοκαιριού το αριστούργημα του Ιάκωβου Καμπανέλλη “Παραμύθι Χωρίς Όνομα” επιστρέφει στη σκηνή από την θεατρική ομάδα Νεφεληγερέτες, σε σκηνοθεσία του Αγαμέμνονα Ζαχαράτου, το Σάββατο και την Κυριακή 22 και 23 Νοεμβρίου, ώρα 8:00 μμ στο Πνευματικό Κέντρο της Ιεράς Μητρόπολης.
Το έργο του Καμπανέλλη, εμπνευσμένο από το διαχρονικό παραμύθι της Πηνελόπης Δέλτα, συνδυάζει το χιούμορ με τη συγκίνηση, την αλληγορία με τη ρεαλιστική σάτιρα και μιλά με απλότητα για μεγάλα ζητήματα: την ευθύνη του πολίτη, την ηγεσία, την αναγέννηση ενός τόπου.
Περισσότερες πληροφορίες σχετικά με την παράσταση μπορείτε να βρείτε στο fb: Θεατρική Ομάδα Νεφεληγερέτες

Ημερίδα «Μαζί για μια Κοινωνία Αλληλεγγύης»
2025-11-28 17:00 - 21:00 | Πνευματικό Κέντρο Ιεράς Μητρόπολης, Πλατεία Μητροπόλεως, Αλεξανδρούπολη, Greece
Ο Δήμος Αλεξανδρούπολης διοργανώνει ανοιχτή ενημερωτική ημερίδα με στόχο την πλήρη ενημέρωση των δημοτών σχετικά με τις κοινωνικές παροχές και δομές που λειτουργούν για τη στήριξη των ευάλωτων νοικοκυριών. 28.11.2025 Πνευματικό Κέντρο Ιερά Μητρόπολις Αλεξανδρουπόλεως 17.00-21.00Στην ημερίδα θα παρουσιαστούν αναλυτικά οι παρακάτω θεματικές ενότητες: Φαρμακευτική Κάλυψη – Πρόσβαση και δικαιούχοι Αποζημιώσεις από Φυσικές Καταστροφές – Τι χρειάζεται να γνωρίζετε Επίδομα Ένδειας – Προϋποθέσεις και διαδικασία αίτησης Βοήθεια στο Σπίτι – Υπηρεσίες υποστήριξης ηλικιωμένων και ατόμων με αναπηρία Πρόγραμμα και δράσεις δημοτικής κατασκήνωσης Συμβουλευτικό Κέντρο κατά της έμφυλης βίας – Υπηρεσίες στήριξης Προνοιακά Επιδόματα – Ενημέρωση για όλες τις διαθέσιμες παροχές Στεγαστική συνδρομή ανασφάλιστων υπερηλίκων Κοινωνικό Παντοπωλείο & Ιματιοθήκη – Τρόποι πρόσβασης και υποστήριξης ΚΑΠΗ & Σίτιση – Δράσεις και υπηρεσίες για την τρίτη ηλικία Κοινωνικό Φροντιστήριο – Εκπαιδευτική υποστήριξη για μαθητές Κέντρο Κοινότητας ΚΔΑΠ ΑμεΑ Φερών Θα ακολουθήσει ανοιχτή συζήτηση για ερωτήσεις και διευκρινίσεις.Τη συζήτηση συντονίζει ο δημοσιογράφος Θεολόγος Ηλιού. Στόχος μας είναι να ενημερώσουμε, να στηρίξουμε και να ενισχύσουμε όλους όσοι έχουν ανάγκη – γιατί η κοινωνική αλληλεγγύη είναι υπόθεση όλων μας

30 Χρόνια ΕΡΓΑΣΤΗΡΙ ΕΙΚΑΣΤΙΚΩΝ
2025-11-29 18:00 - 21:00, 2025-11-30 10:00 - 13:00, 2025-11-30 18:00 - 21:00, 2025-12-01 10:00 - 13:00, 2025-12-01 18:00 - 21:00, 2025-12-02 10:00 - 13:00, 2025-12-03 10:00 - 13:00 | Τράπεζα Ελλάδος
Με αφορμή τη συμπλήρωση 30 χρόνων αδιάλειπτης λειτουργίας και προσφοράς στα πολιτιστικά δρώμενα της πόλης, το Εργαστήρι Εικαστικών του Δήμου Αλεξανδρούπολης διοργανώνει μεγάλη επετειακή έκθεση με έργα των μαθητών του.
Η έκθεση θα φιλοξενηθεί στο κτήριο της Τράπεζας της Ελλάδος (Λεωφόρος Β. Αλεξάνδρου, παραλιακή) και αποτελεί μια γιορτή χρωμάτων, φαντασίας και δημιουργικής έκφρασης. Μέσα από τα έργα τους, οι μαθητές του εργαστηρίου παρουσιάζουν την καλλιτεχνική τους εξέλιξη, τιμώντας την ιστορία του θεσμού.
Η έναρξη της έκθεσης θα πραγματοποιηθεί το Σάββατο 29 Νοεμβρίου 2025, στις 18:00.
Αναλυτικό Πρόγραμμα Λειτουργίας:

Σάββατο 29/11 (Έναρξη): 18:00 – 21:00

Κυριακή 30/11 & Δευτέρα 1/12: 10:00 – 13:00 & 18:00 – 21:00

Τρίτη 2/12 & Τετάρτη 3/12: 10:00 – 13:00

Καλούμε τους δημότες και τους επισκέπτες της Αλεξανδρούπολης να τιμήσουν με την παρουσία τους την προσπάθεια των μαθητών και να γιορτάσουμε μαζί τρεις δεκαετίες καλλιτεχνικής παιδείας στον τόπο μας.

Χριστουγεννιάτικη Φιλανθρωπική παρέλαση
2025-11-30 18:00 - 19:30 | Πλατεία Φάρου
5η Χριστουγεννιάτικη Φιλανθρωπική Παρέλαση, με την υποστήριξη του Δήμου Αλεξανδρούπολης | Κυριακή 30/11/2025 @18:30
Σας προσκαλούμε να λάβετε μέρος – μικροί και μεγάλοι – στην μεγαλύτερη Χριστουγεννιάτικη Παρέλαση της Αλεξανδρούπολης που διοργανώνει το The Christmas Lighthouse με την υποστήριξη του Δήμου Αλεξανδρούπολης… Τι μπορείτε να κάνετε;
– Να φέρετε μαζί σας την πιο γιορτινή διάθεση!
– Να συνεισφέρετε με τρόφιμα όπως, γάλα, λάδι & Τυροκομικά προϊόντα!
– Να προμηθευτείτε τα ΧΡΙΣΤΟΥΓΕΝΝΙΑΤΙΚΑ αξεσουάρ (Χριστουγεννιάτικα γυαλιά & Φωτόσπαθο) από το “The Christmas Lighthouse” με 3€ και ΟΛΑ τα έσοδα και τα τρόφιμα θα παραδοθούν στα ΠΑΙΔΙΚΑ ΧΩΡΙΑ SOS!
Στην παρέλαση θα συμμετέχει η μπάντα του Ωδείου ΦΑΕΘΩΝ, ο Άγιος Βασίλης, το Ξωτικό και οι μασκότ: Minnie Mouse, Mickey Mouse, Pikachu, Minion, Τυραννόσαυρος REX (Τ-Rex), το ολοζώντανο Χριστουγεννιάτικο Δέντρο, το Panda, το ξωτικό του Αη Βασίλη και o Olaf!
Διαδρομή Παρέλασης:
Εκκίνηση από την πλατεία του Φάρου, με προορισμό την οδό Κύπρου και στη συνέχεια απογείωση της παρέλασης στη Λ. Δημοκρατίας, με επιστροφή στο Χριστουγεννιάτικο Πάρκο μέσω της οδού Μεσολογγίου!
Φωταγώγηση του Χριστουγεννιάτικου δέντρου στο Πάρκο, το οποίο θα ανάψει η Αντιδήμαρχος Πολιτισμού, Εθελοντισμού, Διά Βίου Μάθησης & Νέας Γενιάς Κα Εύα Βαλασίδου, με συνοδεία φαντασμαγορικών πυροτεχνημάτων και στη συνέχεια θα ξεκινήσει ένα ξέφρενο πάρτι με μουσική, κέφι και χαρά!

Προσέλευση στο Χριστουγεννιάτικο Χωριό: 30/11/25 – 18:00
Έναρξη Παρέλασης: 18:30

Περισσότερες πληροφορίες για την συμμετοχή σας, επικοινωνήστε στα εξής:
– Τηλέφωνο: +30 697 343 3980
– Email: christmaslighthouseaxd@gmail.com
Let’s Parade Together… Σας περιμένουμε!

ΠΡΟΒΟΛΗ ΤΑΙΝΙΑΣ - ΑΦΙΕΡΩΜΑ ΣΤΟΝ ΙΤΑΛΙΚΟ ΚΙΝΗΜΑΤΟΓΡΑΦΟ
2025-12-01 21:00 - 22:45 | Αποθήκη Νο3 – Λιμάνι
ΟΛΗ Η ΤΡΕΛΗ ΜΟΥ ΑΓΑΠΗ (Tutto il mio folle amore) Σκηνοθεσία: Γκαμπριέλε Σαλβατόρες
Υπόθεση: Ο 16χρονος Βίνσεντ ζει σε έναν δικό του, ιδιαίτερο κόσμο, περιτριγυρισμένος από την υπερπροστατευτική αγάπη της μητέρας του και του θετού του πατέρα. Η εύθραυστη ισορροπία της οικογένειας ανατρέπεται όταν εμφανίζεται ξαφνικά ο βιολογικός πατέρας του Βίνσεντ, ο Γουίλι, ένας πληθωρικός τραγουδιστής που αγνοούσε την ύπαρξη του γιου του.
Μια αυθόρμητη απόφαση του Βίνσεντ να κρυφτεί στο αυτοκίνητο του Γουίλι, θα μετατρέψει μια απλή συνάντηση σε ένα απρόβλεπτο road trip. Μέσα από διαδρομές και τραγούδια, πατέρας και γιος προσπαθούν να γνωριστούν ουσιαστικά, ενώ η υπόλοιπη οικογένεια ακολουθεί τα ίχνη τους. Μια βαθιά συγκινητική ταινία δρόμου για τους πολύπλοκους οικογενειακούς δεσμούς, τη διαφορετικότητα και τη δύναμη της αποδοχής.
Έτος: 2019
Διάρκεια: 97′
Είδος: Δραματική / Road movie
Πρωταγωνιστούν: Κλαούντιο Σανταμαρία, Βαλέρια Γκολίνο, Ντιέγκο Αμπαταντουόνο.

ΠΡΟΒΟΛΗ ΤΑΙΝΙΑΣ - ΑΦΙΕΡΩΜΑ ΣΤΟΝ ΙΤΑΛΙΚΟ ΚΙΝΗΜΑΤΟΓΡΑΦΟ
2025-12-02 21:00 - 22:35 | Αποθήκη Νο3 – Λιμάνι
ΣΤΙΓΜΕΣ ΑΜΕΛΗΤΕΑΣ ΕΥΤΥΧΙΑΣ (Momenti di trascurabile felicità) Σκηνοθεσία: Ντανιέλε Λουκέτι
Υπόθεση: Ο Πάολο είναι ένας συνηθισμένος άντρας που ζει στο Παλέρμο, μέχρι τη στιγμή που ένα τροχαίο ατύχημα τον στέλνει πρόωρα στον «άλλο κόσμο». Εκεί, όμως, συμβαίνει κάτι απρόσμενο: λόγω ενός γραφειοκρατικού λάθους στον υπολογισμό του προσδόκιμου ζωής του, του δίνεται μια δεύτερη ευκαιρία. Μπορεί να επιστρέψει στη Γη, αλλά μόνο για 1 ώρα και 32 λεπτά.
Με τον χρόνο να μετράει αντίστροφα, ο Πάολο καλείται να επαναξιολογήσει ολόκληρη τη ζωή του. Προσπαθεί να χωρέσει σε αυτά τα 92 λεπτά όλα όσα θεωρούσε δεδομένα: να διορθώσει λάθη, να έρθει κοντά στην οικογένειά του και να απολαύσει εκείνες τις μικρές, «αμελητέες» στιγμές ευτυχίας που συχνά προσπερνάμε. Μια τρυφερή και αστεία ματιά στο νόημα της ζωής και την αξία του χρόνου.
Έτος: 2019
Διάρκεια: 93′
Είδος: Κωμωδία / Φαντασίας
Πρωταγωνιστούν: Pif (Πιερφραντσέσκο Ντιλιμπέρτο), Thony, Ρενάτο Καρπεντιέρι.

Παραδοσιακό έθιμο Βαρβάρας στα Λουτροά
2025-12-04 17:30 - 18:30 | Πολύκεντρο Λουτρά, Λουτρά
Παραδοσιακό έθιμο Βαρβάρας από τον Πολιτιστικό Σύλλογο Λουτρού με τη συμμετοχή της χορωδίας “ΟΡΦΕΑΣ” Αλεξανδρούπολης.
